FB App Egge Sababun 40 Dhuvahuge Namaadhu Baathil Vedhaane Heyye? | Dhiislam\nފޭސްބުކް އެޕްލިކޭޝަނެއްގެ ސަބަބުން 40 ދުވަހުގެ ނަމާދު ބާތިލްވެދާނެ ހެއްޔެވެ؟ ނުވަތަ ދީނުން ބޭރުވެދާނެ ހެއްޔެވެ؟\nމުޙައްމަދު ވިޝާޙް ބިން ޢަލީ އޭޕްރިލް 23, 2012\nފޭސްބުކް އަކީ މިއަދު ދުނިޔޭގައި ވަރަށް ހަލުއި ކަމާއެކު ބޭނުން ކުރެވެމުން ދާ ސޯޝިއަލް މީޑިޔާ އެކެވެ. މި ގޮތުން ފޭސްބުކް ގައި ހޭދަ ކުރަމުންދާ ވަގުތުތައް އިތުރު ކުރުމަށްޓަކައި އެތައް ބައިވަރު އެޕްލިކޭޝަންތަކެއް މިހާރު ވަނީ ތައްޔާރު ކުރެވިފައެވެ.\nފޭސްބުކް އެޕްލިކޭޝަނެއް ބޭނުންކޮށްލުމަކީ އޭގެ ޒާތުގައި މައްސަލައެއް ނޫނެވެ. ނަމަވެސް ބޭނުން ކުރަން ފެށުމުގެ ކުރިން އެއީ ކޮންކަހަލަ އަދި ކިހާވަރެއްގެ އަސަރެއް ތިމާއަށް ކޮށްފާނެ އެޕްލިކޭޝަނެއްތޯ ބެލުން ހުއްޓެވެ.\nކޮންމެއަކަސް މިއަދު އަޅުގަނޑުގެ ގަލަން ހިންގާލަން މަޖްބޫރުވަނީ ފޭސްބުކް ގައި އަޅުގަނޑަށް ފުނުނު ބައެއް އެޕްލިކޭޝަންތަކުގެ ނުރައްކާ ތިބާގެ އަޤީދާއަށާއި ދީނަށް ކޮށްފާނެކަމުގެ އިންޒާރު ދިނުމަށެވެ.\nދަންނައެވެ. މުސްތަޤްބަލުގެ ވާހަކަތަކާއި އެކަންވާންހުރި ތަނަކާއި ތާރީޚަކާއި ގޮތްތަކަކީ ހަމައެކަނި ﷲ ފިޔަވާ އެނޫން ފަރާތަކަށް އެނގިގެން ނުވާ ކަންތައްތަކެވެ. އެގޮތުން ފާލެބެލުމާއި ، ފާލުބަލާދޭ މީހުން ގާތަށް ގޮސް ފާލު ބެލުމާއި، އެބައިމީހުން ހަދާ ދޮގުތައް ޤަބޫލު ކުރުން ވަނީ ތައުޙީދު ގެ ދިދައިގެ ދަށުން މަނާ ކުރެވިފައެވެ. މި ގޮތުން އެސްޓްރޮލޮޖީ އާއި، ހޮރޮސްކޯޕް އަދި މިނޫންވެސް މިފަދައިން މުސްތަޤްބަލުގެ ވާހަކަތައް ހޯދާ ކިޔާދޭ ތަކެއްޗަކީ (ﷲ ސުބްޙާނަހޫ ވަތަޢާލާ ބާވާލެއްވި އިލްމާއި އިންސާނުންނަށް ހޯދައިގަނެވޭ "ރިއަލް ސައިންސް" ގެ ޢިލްމު ފިޔަވާ) މި މައުޟޫގެ ދަށަށް ވަންނަ ތަކެއްޗެވެ.\nއާންމު ގޮތެއްގައި އެސްޓްރޮލޮޖީ އަދި ހޮރޮސްކޯޕްގައި ވާ ކަންތައްތައް އެކި ގޮތްގޮތަށް (މިސާލަކަށް އެކަން ކުރާމީހުން ގާތު ސީދާ އަހައިގެން، ނުވަތަ އެވާހަކަ ތައް މީހުންނާ ހަމައަށް ގެނެސްދޭ ނޫސް މަޖައްލާތަކުން ކިޔައިގެން ނުވަތަ އެކަމަށް ތައްޔާރުކޮށްފައި ހުންނަ ޕްރޮގްރާމްތަކާއި އެޕްލިކޭޝަންތައް ބޭނުން ކޮށްގެން) ހޯދާ މީހުންނަށް އޭގައި އެބުނާ އެއްޗެއް ގަބޫލުކުރެވޭ ގޮތްވެއެވެ. އެހެން އިބާރާތަކުން ދަންނަވަނީ ނަމަ އެފަދައިން ޤަބޫލުކޮށްފިނަމަ، އެމީހަކަށް އެޤަބޫލު ކުރެވުނީ ﷲ ސުބްޙާނަހޫ ވަތަޢާލާ ފިޔަވާ އެހެން ފަރާތަކަށް ޣައިބު އިނގޭ ކަމަށެވެ.\nދަންނާށެވެ! ﷲ ސުބްޙާނަހޫ ވަތަޢާލާ އަކީ "ޢައްލާމުލް ޣުޔޫބް" (ޢައިބުތަކުގެ ޢިލްމުތައް ދެނެވޮޑިގެންވާ އިލާހު) އެވެ.\nސޫރަތުއް ނަމްލު ގައި ބަޔާން ވެގެން ވެއެވެ.\nކަލޭގެފާނު ވިދާޅުވާށެވެ! اللَّه އަށް މެނުވީ، އުޑުތަކާއި، ބިމުގައިވާ އެކަކަށްވެސް غيب ގައިވާކަމެއް ނޭނގޭނެތެވެ. އަދި އެއުރެން އަލުން ދިރުއްވައި، محشر އަށް ފޮނުއްވާހުށީ ކޮންއިރަކުންކަން އެއުރެންނަކަށް ނުމެއެނގޭމެއެވެ. (65)\nތައުޙީދުގެ ކަލިމައިގެ ދަށުގައި އެކަލާންގެއަށް ޚާއްޞަ ސިފަފުޅެއް އެހެން އެއްވެސް ފަރާތަކަށް ނިސްބަތް ނުކުރެވޭނެއެވެ. އެކަލާންގެ މަތިވެރި ސިފަފުޅުތަކުގެ ތެރެއިން ސިފަފުޅެއް އެހެން ފަރާތަކާ ބައިވެރިކޮށްފިނަމަ އެއީ ޝިރްކު ކުރުމެވެ. ނުވަތަ އެއިން ސިފަފުޅެއް އެހެން ފަރާތަކަށް ނިސްބަތްކޮށްފިނަމަ އެއީ ކުފުރުގެ ޢަމަލެކެވެ. އެމީހަކު އަލުން ޝަހާދަތުގެ ދެކަލިމަ ކިޔާ އިސްލާމްވާން ޖެހޭނެއެވެ.\nޞަޙީޙް ޙަދީޘެއްގައި ބަޔާން ވެގެން ވެއެވެ.\n"ފާލުބަލާ މީހަކާ ސުވާލުކޮށް އޭނާ ބުނާ އެއްޗެއް ގަބޫލުކޮށްފިނަމަ މުޙައްމަދު صلى الله عليه وسلم އަށް ބާވާލެއްވުނު ތަކެއްޗަށް އޭނާ ކާފަރުވެއްޖެއެވެ."\nބައެއް މީހުން އެބައެއްގެ މުސްތަޤްބަލާ މެދު މައުލޫމާތުތައް ހޯދަނީ ހަމައެކަނި ސަމާސާކޮށް މަޖާކޮށްލުމަށެވެ. އެކުވެރިން ކޮށްލާ ކޮމެންޓްތަކާއި ފާޑުކިޔުންތައް ކިޔާލުމަށެވެ. ނަމަވެސް ޙަޤީޤަތަކީ ސަމާސާއަށްވެސް އެފަދަ ކަމެއް ކުރުމަކީ ތިމާގެ އަޤީދާއަށް ގެއްލުން ހުރި ކަމެއް ކަމެވެ. ތިމާ ސަމާސާއަކަށް ކާހިނެއް ގާތަށްގޮސް ފާލުބަލަން އެއްބަސް ވާނެ ހެއްޔެވެ؟ ޖަވާބަކީ "ނޫން" ކަމަށް ވާނަމަ، އެފަދަ ކަންކަން ކުރަން ތައްޔާރުކުރެވިފައިވާ ޕްރޮގްރާމްތަކާއި އެޕްލިކޭޝަންތައް ބޭނުން ކުރަން ރުހެނީ ތިބާ ކިއްވެ ހެއްޔެވެ؟\n"ފާލުބަލާ މީހެއް ގާތަށް ގޮސް ކަމަކާ ބެހޭގޮތުން ސުވާލުކޮށްފިނަމަ 40 ދުވަސް ވަންދެން އޭނާގެ ނަމާދު ގަބޫލު ނުކުރެވޭނެއެވެ." (ޞަޙީޙް މުސްލިމް 2230)\nއިތުރު މައުލޫމާތު ހޯއްދެވުމަށް ތިރީގައިވާ ލިންކަށް ވަޑައިގަންނަވާށެވެ.\nމައުލޫމާތު : އެކުލަވާލެވިފައި\nމުޖުތަބާ ޙަމީދު :\n24 އޭޕްރިލް, 2012 | 1:31\n28 އޭޕްރިލް, 2012 | 11:01\nވ ރަނގަޅު ލިޔުންކޮޅެއް.


Faadukiyun Boduvumun Member Raai Maafah Edhijjeh\nފާޑުކިއުން ބޮޑުވުމުން މެމްބަރު ރާއީ މާއަފާށް އެދިއްޖެ\n- 11 months ago3- އަބްދުﷲ ހުސައިން\nމުޅި ދުނިޔޭއާއި ރާއްޖެގައި ހަލުވިކަމާއިއެކު ފެތުރެމުންއަންން ނުރައްކާތެރި ކޮވިޑް-19 ގުޅިގެން މަޖިލިސް ތަޅުމުގައި މަކުނޫ ދާއިރާގެ މެންބަރު ދެއްކެވި ވާހަކައަށް މާއަފަށް އެދިއްޖެއެވެ.\nރައްޔިތުން މަޖިލީހުގެ މަކުނުދޫ ދާއިރާގެ މެމްބަރު މުހައްމަދު ރައީ ކުރެއްވި ޓުވީޓެއްގައި ބުނެފައިވަނީ މަޖިލީހުގެ ތަޅުމުގައި ކޮވިޑް-19 އާއި ބެހޭގޮތުން އެދުވަހު އެގޮތަށް ވާހަކަ ދެއްކެވީ އޭރު ލިބިފަ ހުރި މައުލޫމާތުގެ އަލީގައެވެ. ރާއި ޓްވީޓް ގައި ބުނެފައިވާނީ އޭރު ފެތުރިގެން ދިޔައީ ކޮރޯނާކަމަށެވެ. އަދި އެބައްޔަށް އޭރު ނަންވެސް ދެވިފައި ނުވާކަމަށެވެ.\nރާއި ވަނީ އެ ޓްވީޓް ގައި ރާއްޖޭގެ ރައްޔިތުން ކިބައިން ދެކެވުނު ވާހަކަޔާ ގުޅިގެން މާފަށް އެދިފައެވެ.\nމިދިޔަ ފެބްރުއަރީ މަހުގެ ތެރޭގައި މަޖިލީހުގެ ތަޅުމުގައި ވާހަކަ ދައްކަމުން ރާއި ވިދާޅުވެފައި ވަނީ ކޮރޯނާއަކީ ދުނިޔޭގައި އުޅޭ ބައްޔެއްނަމަ ރާއްޖެވެސް އަންނާނެކަމަށެވެ. އަދި އެބައްޔަކީ ރަށްރަށުގެ ސިއްހީ މަރުކަޒުތަކުގައި ޕެނަޑޯލް ދީގެންވެސް ފަރުވާ ކުރެވޭނެ ބައްޔެއްކަމަށެވެ.\nރާއީ މިހެން ވިދާޅުވި ނަމަވެސް އޭރުވެސް ރާއްޖޭގެ ސިއްހީ މާހިރުންނާއި، އެޗްޕީއޭއިން ވަނީ މިކަމުގެ ނުރައްކަލާ، އެކު މީހުން އެއްނުވުމާއި، ރައްކަތެރިކަމުގެ ފިޔަވަޅު އެޅުމަށް ގޮވާލަމުންނެވެ. މަޖިލިސްގައި ކުރެވުނު ބަހުސްއަކީ ވެސް ސިއްހީ މާހިރުންނަށް ގޮންޖައި، ލޯކަލް ކައުންސިލް އިންތިހާބު ބޭއްވުމަށް މަޖިލިސް ސުޕާ މެޖޯރިޓީ އޮންނަ އެމްޑީޕީގެ މެންބަރުން ވަކާލާތުކޮށްފައިވާ ބަހުސްތަކެކެވެ.\nރާއީގެ އިތުރުންވެސް އެމްޑީޕީގެ ގިނަ މެންބަރުންނާއި މަޖލިސް ރައީސްކަން ކުރައްވާ ރައީސް ނަޝީދުވެސް ވަނީ ކޮވިޑް-19 އާއި ގުޅިގެން މިފަދައިން ވާހަކަދައްކަވާފައެވެ. އަދި ސިއްހީ މާހިރުންގެ އެންގުންތަކާއި ހިލާފަށް އޭރު ވަނީ އެމްޑީޕީން ކެންޕެއިން އެއްވުންތައް ބާއްވައި، އެކަން ކުރުމަށް ހިތްވަރު ދީފައެވެ.\nރައީސް ނަޝީދުވަނީ ލޯކަލް ކައުންސިލް އިންތިހާބު ތިން ފޫޓް ގައި ތިބެގެންވިޔަސް ބާއްވަންޖެހޭނެކަމަށް ވިދާޅުވެފައެވެ. އަދި ކަރަންޓީންކުރުމާއި ދެކޮޅަށްވެސް ވަނީ ވާހަކަ ދައްކަވާފައެވެ.\nފާޑުކިއުން ބޮޑުވާނެ މިމީހުންނައް މަޖިލީހުގެ މިންބަރު ކަން ލިބުނީމާ ހިތައްއަރަނީ އަހަރުމެން މިތިބީ މިދުނިޔެއަކުނޫނޭ ޖަޒީރާ ރާއްޖޭގައޭ ހިތައްއަރަނީ ތިމަގާމުދެއްވި ފަރާތައް ބަދުބަސްބުނެއެއުޅޭ އިރަކު ހިތަކައް ނާރާތީ\nއަސްލުވާ ގޮތަކީ ރައްޔަތުންގެ މަޖްލިސްގެ މެމްބަރުކަމަށް ކުފޫހަމަނުވާމީހުންވީމަ ކިޔޭ ނުކިޔޭ އެއްޗެއް ނޭންގެނީ ކަމަށް ޤާބިލް ނޫންވީމަ ވާގޮތް ރާއްޖެ އަށް ވަމުންދާ ގޮތާއި މެދު ވަރައް ކަންބޮޑުވާންޖެހޭ\nހިޔާ ފްލެޓް ލިސްޓުގައި ކުށްމަދުވާނެ: ރައީސް ނަޝީދު21 month ago\nމިމަހު 25ގައި އެމްޑީޕީ ކެންޕެއިން އޮންލައިންކޮށް ރީލޯންޗުކުރަނީ!01 month ago\nމިއީ މާލެ ސިޓީއަށް "އެލް" ބޯޑު ޖެހި މޭޔަރަކު ހޮވަންވީ ވަގުތެއްނޫން: މުހައްމަދު އިސްމާއިލް02 months ago\nޒުވާނުން ބޭނުންވާ ބޯހިޔާވަހިކަމުގެ ބަދަލުގައި ލަތީފް ހުށަހެޅީ މިއުޒިކާއި މަޖާކޮށްލެވޭނެ މަރުކަޒެއް ޤާއިމްކުރުމަށް!05 months ago\nއެޖެންޑާ19 އަށް އެމްޑީޕީން ނޫނެކޭ: ޖޭއެސްސީ އެކުލެވިފައިވާގޮތް އިސްލާހުކުރަން ހުށަހެޅި ބިލް މަޖިލީހުން ބޭރުކޮށްލައިފި 15months ago\nކައުންސިލް އިންތިޚާބަކީ އެއްވެސް ސަރުކާރަކަށް ފަސޭހަ އިންތިޚާބެއް ނޫން: ރައީސް ނަޝީދު05 months ago


Chelsea balinuve dhamahattamun ai record ah Tottenham in nimun genesfi - One Online\nޓޮޓެންހަމްގެ ސޮން ހެއުން މިން ލަނޑުޖެހުމަށްފަހު އުފާފާޅުކުރަނީ\nޗެލްސީ ބަލިނުވެ ދަމަހައްޓަމުން އައި ރެކޯޑަށް ޓޮޓެންހަމް އިން ނިމުން ގެނެސްފި\nއިނގެރޭސި ޕްރިމިއާ ލީގުގައި ޗެލްސީ ބަލިނުވެ ދަމަހައްޓަމުން އައި ރެކޯޑަށް ލަންޑަންގެ ވާދަވެރި ޓޮޓެންހަމް ހޮޓްސްޕާއިން ނިމުން ގެނެސްފިއެވެ.\nޓޮޓެންހަމުން ވަނީ ރޭ އަމިއްލަ ދަނޑުގައި 1-3 ގެ ނަތީޖާއަކުން ޗެލްސީ ބަލިކޮށްފައެވެ.\nއެގޮތުން، މެޗުގެ ފުރަތަމަ 16 މިނެޓުގެ ތެރޭގައި ޓޮޓެންހަމް އިން ވަނީ ދެ ލަނޑު ކާމިޔާބުކޮށް ޗެލްސީ އަށް ހާސްކަން ގެނުވާފައެވެ. ޓޮޓެންހަމްގެ ފުރަތަމަ ލަނޑު މެޗުގެ 8 ވަނަ މިނެޓުގައި ކާމިޔާބުކޮށްދިނީ ޑެލެ އަލީ އެވެ. އޭގެ 8 މިނެޓުފަހުން، އެޓީމުގެ ކެޕްޓަން ހެރީ ކޭން ވަނީ ދެވަނަ ލަނޑެއް ކާމިޔާބުކޮށް ލީޑު ފުޅާކޮށްފައެވެ.\nޓޮޓެންހަމްގެ ފަހު ލަނޑު، މެޗުގެ ދެވަނަ ހާފުގައި ކާމިޔާބުކޮށްދިނީ ސައުތު ކޮރެއާގެ ސޮން ހެއުން މިން އެވެ. ސޮންގެ މި ލަނޑަކީ އެކުލަބަށް އޭނާ މިހާތަނަށް ކާމިޔާބުކޮށްދިން 50 ވަނަ ލަނޑެވެ.\nރޭގެ މެޗުގައި ޗެލްސީގެ ހަމައެކަނި ލަނޑު ކާމިޔާބުކޮށްދިނީ އާސެނަލްއިން އެޓީމަށް ބަދަލުވި ފްރާންސްގެ ފޯވާޑު އޮލިވިއޭ ޖިރޫޑް އެވެ. ޖިރޫޑް މި ލަނޑު ކާމިޔާބުކުރީ ބަދަލު ކުޅުންތެރިއެއްގެ ގޮތުގައި ކުޅެން ނިކުމެއެވެ.\nލީގުގެ އެއް ވަނައިގައި ސިޓީ އޮތީ 13 މެޗުން 35 ޕޮއިންޓާ އެކު އެވެ. ދެ ވަނައިގައި އޮތް ލިވަޕޫލަށް 13 މެޗުން 33 ޕޮއިންޓް ލިބިފައިވާއިރު، ޓޮޓެންހަމް ވަނީ ރޭގެ މޮޅާ އެކު 13 މެޗުން 30 ޕޮއިންޓް ހަމަކޮށް ލީގުގެ ތިން ވަނަ އަށް އަރައިފަ އެވެ. ޗެލްސީ ހަތަރު ވަނައިގައި އޮތީ 13 މެޗުން 28 ޕޮއިންޓާ އެކު އެވެ.


Beyruge noosverinnah faisaadheegen report hadhanee konbaeh kan engey: Nihaan\nބޭރުގެ ނޫސްވެރިންނަށް ފައިސާދީގެން ރިޕޯޓް ހަދަނީ ކޮން ބައެއްކަން އެނގޭ: ނިހާން\nއަލްޖަޒީރާ އިން ތައްޔާރުކޮށްފައިވާ ކަމަށް ބުނާ ރިޕޯޓުން ދިވެހި ކޮރަޕްޝަންގެ އަމަލެއްގެ ސާފު ހެއްކެއް ނުދެއްކޭނެ ކަމަށް ޕީޕީއެމްގެ ޕާލަމދެންޓްރީ ގްރޫޕްގެ ލީޑަރު އަހުމަދު ނިހާން ހުސައިން މަނިކް ވިދާޅުވެއްޖެއެވެ.\nޕީޕީއެމްގެ ޕީޖީ ގުރޫޕްގެ މެންބަރުން މިއަދު މުލިއާގޭގައި ބޭއްވި ބައްދަލުމުކަށްފަހު ބައެއް ނޫސްވެރިންނާއި މައުލޫމާތު ދެއްވަމުން ވިލާމާލޭ ދާއިރާގެ މެންބަރު އަދި މަޖިލީހުގެ މެޖޯރިޓީ ލީޑަރު ވިދާޅުވީ ބޭރުގެ ބައެއް ނޫސްތަކުގައި ރިޕޯޓްތައް ޖަހަމުން ގެންދަނީ ބަޔަކު އެކަމަށް ފައިސާ ދީގެން ކަމަށާ އެފަދަ ރިޕޯޓްތަކުގައި ސައްހަ މައުލޫމާތާއި ސާފު ހެކި ނުހުންނަ ކަމަށެވެ. އޭނާ އަދި ވިދާޅުވީ މީގެ ކުރިން ރައީސް އަބްދުﷲ ޔާމީނާ ގުޅުވައި އެމްޑީޕީގެ ސަރުކާރުން ފައިސާ ދީގެން ބޭރުގެ ނޫސްވެރިޔަކު މެދުވެރިކޮށް ރިޕޯޓެއް ތައްޔާރު ކުރި ކަމަށާއި އެ ރިޕޯޓް ވެގެން ދިޔައީ އެއްވެސް އަސްލެއް ނެތް ރިޕޯޓަކަށް ކަމަށެވެ. އެހެން ނެރޭ ރިޕޯޓްތަކަށް ސަރުކާރާއި ޕީޕީއެމްގެ ޕީޖީ ގްރޫޕް ހާސް ނުވާ ކަމަށާއި އެކަމުގެ އަޑީގައި ތިބީ ކޮން ބައެއްކަން ވެސް އޮޅޭވަރު ނުވާ ކަމަށެވެ.\nނިހާން މިހެން ވިދާޅުވި އިރު އަލް ޖަޒީރާއިން ތައްޔާރުކުރާ ރިޕޯޓަކަށް ދިވެހި ސަރުކާރުގެ ކޮމެންޓެއް ހޯދަން ވެސް އަދި އެފަދަ ރިޕޯޓަކާ ގުޅޭ އެއްވެސް ވާހަކައެއް ސާފުކުރުމަށް ވެސް އަލް ޖަޒީރާއިން ސަރުކާރާ އެދިފައި ނުވާ ކަމަށް ރައީސް އޮފީހުން މިއަދު ވަނީ ބުނެފަ އެވެ.\nމިކަމާ ގުޅިގެން އަލް ޖަޒީރާއިން ވެސް މިހާތަނަށް ރަސްމީކޮށް އަދި އެއްޗެއް ބުނެފައެއް ނުވެ އެވެ.\nރައީސް އޮފީހުގެ އިންޓަނޭޝަނަލް ސްޕޯކްސް ޕާސަން އިބްރާހިމް ހުސެއިން ޝިހާބު މިއަދު ވިދާޅުވީ، އަލް ޖަޒީރާއިން ސަރުކާރާ ގުޅޭ ގޮތުން އެއްވެސް ރިޕޯޓެއް ތައްޔާރުކުރަމުންދާ ކަމުގެ މައުލޫމާތެއް ލިބިފައިނުވާ ކަމަށެވެ. އަދި އެފަދަ ރިޕޯޓަކަށް ސަރުކާރުގެ ކޮމެންޓެއް ހޯދުމަށް އެދިފައި ވެސް އަދި ގުޅާފައި ވެސް ނުވާ ކަމަށެވެ. ޝިހާބު ވިދާޅުވީ، ސޯޝަލް މީޑިއާގައި ރިޕޯޓެއްގެ ވާހަކަ ދެކެވުނު ކަމަށްވި ނަމަވެސް އަލް ޖަޒީރާއިން އެފަދަ ރިޕޯޓެއް ތައްޔާރުކުރާ ކަމުގެ މައުލޫމާތެއް ވެސް ސަރުކާރަށް ލިބިފައިނުވާ ކަމަށެވެ.\nބައެއް ފަރާތްތަކުން ބުނާ ގޮތުގައި ރިޕޯޓް ތައްޔާރު ކުރާ ކަމަށް ބުނާ ދެ ނޫސްވެރިންނަކީ އަލްޖަޒީރާގައި މަސައްކަތް ކުރާ ބައެކެވެ. އެމީހުން ރާއްޖެ އަންނަންވެގެން އެ މީހުން ބޭނުންވާ ކަންކަން ފެސިލިޓޭޓް ކޮށްދިނުމުގައި ރާއްޖެ އިން އުޅުނީ މިނިވަން ނިއުސް ގެ ނަމުގައި ހިންގަމުން އައި މޯލްޑިވްސް އިންޑެޕެންޑް އިންނެވެ. އަދި މި މަސައްކަތް ކޮށްދެއްވާފައިވަނީ ދާދިފަހުން ރާއްޖެ އައިސް އުޅެނިކޮށް ގަވާއިދާއި ހިލާފުވެގެން ޑީޕޯޓްކޮށްލި ދެ ނޫސްވެެރިންކަމަށް ވެސް ބައެއް ފަރާތްތަކުން ބުނެ އެވެ.\n"ސްޓީލިން ޕެރަޑައިސް"ގެ ނަމުގައި ނެރޭ މި ރިޕޯޓަކީ މި މަހުގެ 30 ވަނަ ދުވަހު ލަންޑަންގައި ޕްރިމިއާ ކުރާ ރިޕޯޓެއް ކަމަށް ސޯޝަލް މީޑިއާގައި ދައުރުކުރަމުން އޮންނަ ޕޯސްޓަރެއްގައި ވެއެވެ.


ބޮކަ އާއި އެތުލެޓިކޯގެ މާރާމާރީ: ތަހުގީގު ކުރިއަށް!\nބޮކަ ޖޫނިއާސް އާއި އެތުލެޓިކޯ މިނޭރޯގެ މާރާމާރީ މައްސަލަ އިތުރަށް ތަހުގީގު ކުރަނީ\n22 ޖުލައި 2021 - 08:49 0\nބެލޯ ހޮރިޒޯންޓޭ، ބްރެޒިލް (ޖުލައި 22) - ދެކުނު އެމެރިކާގެ މަޝްހޫރު ކްލަބް ފުޓްބޯޅަ މުބާރާތް ކަމަށްވާ ކޮޕާ ލިބެޓެޑޯރެސްގެ ގަދަ 16 ޓީމުގެ ބުރުގައި ބްރެޒިލްގެ އެތުލެޓިކޯ މިނޭރޯ އާއި އާޖެންޓީނާގެ ބޮކަ ޖޫނިއާސް ކުޅުނު މެޗަށް ފަހު ހިނގި މާރާމާރީތަކުގެ މައްސަލަ ބްރެޒިލް ފުލުހުން އިތުރަށް ތަހުގީގު ކުރަން ނިންމައިފި އެވެ.\nބޮކަ އާއި އެތުލެޓިކޯ ކުޅުނު ފުރަތަމަ ލެގުގެ މެޗު މިދިޔަ ހަފްތާގައި އާޖެންޓީނާގައި ލަނޑެއް ނުޖެހި އެއްވަރުވިއިރު، އެ މެޗުގައި ބޮކަ އިން ޖެހި ގޯލެއް ވަނީ ވީޑިއޯ އެސިސްޓަންޓް ރެފްރީ (ވީއޭއާރް) އިން ބެލުމަށް ފަހު ބަލައިނުގަންނަން ނިންމައިފަ އެވެ.\nއަދި މިދިޔަ އަންގާރަ ދުވަހުގެރޭ ބްރެޒިލްގައި ކުޅުނު ދެ ވަނަ ލެގުގެ މެޗުން ވެސް ލަނޑެއް ނުޖެހި އެއްވަރުވިއިރު، އެ މެޗުގައި ވެސް ބޮކަ އިން ޖެހި ގޯލެއް ވަނީ ވީއޭއާރް އިން ބެލުމަށް ފަހު ބަލައިނުގަންނަން ނިންމައިފަ އެވެ. އެ މެޗުން ޕެނަލްޓީ ޖަހައިގެން 3-1 އިން ބޮކަ ބަލިވެ، މުބާރާތުން ކެޓީ އެވެ.\nމެޗަށް ފަހު ސްޓޭޑިއަމްގެ ޓަނަލް ތެރޭގައި ބޮކާ ކުޅުންތެރިން ވަނީ ރެފްރީންނާ ކުރިމަތިލާން މަސައްކަތްކޮށްފަ އެވެ. އަދި ރެފްރީންނަށް ހިމާޔަތްދޭން އެތުލެޓިކޯގެ ކުޅުންތެރިން މަސައްކަތް ފެށުމާ އެކު މައްސަލަ އިތުރަށް ހޫނުވެ، އެތުލެޓިކޯގެ ޗޭންޖިން ރޫމުގެ ތެރެއަށް ބޮކަ ކުޅުންތެރިން ވަންނަން މަސައްކަތްކުރި އެވެ.\nއެ ވަގުތު ދަނޑުގެ ޓަނަލް ތެރޭގައި ހުންނަ ދަގަނޑު ބެރިގޭޑްތަކާއި އަލިފާން ނިންވަން ގެންގުޅޭ ފުޅި ފަދަ ތަކެތި ބޭނުންކޮށްގެން ދެ ޓީމު މާރާމާރީ ހިންގި އެވެ. އަދި މައްސަލަ ހައްލުކުރަން އައި ބްރެޒިލްގެ ފުލުހުންނާއި ބޮކަގެ ބައެއް ކުޅުންތެރިން ކުރިމަތިލިއިރު، ހުރިހާ ކަމެއް ކޮންޓްރޯލް ކުރެވޭވަރުވީ ފުލުހުން ކަރުނަގޭސް ބޭނުންކުރި ހިސާބުންނެެވެ.\nބޮކަ އިން ތުހުމަތުކުރާ ގޮތުގައި ފުލުހުން އައިސް މައްސަލަ ހައްލުކުރުމުގެ ބަދަލުގައި ކަންކަން އިތުރަށް ގޯސްކުރީ އެވެ. އަދި އެކަން ވަރަށް ސާފުކޮށް ވީޑިއޯތަކުން ފެންނާނެ ކަމަށް ބޮކަ އިން މީޑިއާގައި ބުނެފައިވެ އެވެ.\nމާރާމާރީގެ މައްސަލައިގައި ބޮކަގެ ބައެއް ކުޅުންތެރިންނާއި އޮފިޝަލުން ފުލުސް އޮފީހަށް ގެންގޮސް 12 ގަޑިއިރު ވަންދެން ވީޑިއޯތައް ދެއްކުމަށް ފަހު ސުވާލުކޮށް އެންމެ ފަހުން ވަނީ ބެއިލް ދެއްކުމުން ދޫކޮށްލައިފަ އެވެ. ބެއިލްއެއްގެ ގޮތުގައި ވަނީ 1700 ޑޮލަރު ދައްކައިފަ އެވެ.\nބްރެޒިލް ފުލުހުން އެ ގައުމުގެ މީޑިއާ އަށް ބުނީ މައްސަލަ އިތުރަށް ތަހުގީގުުކުރާނެ ކަމަށާއި ދަނޑުގެ ތަކެއްޗަށް ލިބިފައި ހުރި ގެއްލުންތަކާއި މާރާމާރީގެ އިތުރު ކަންކަން ކަމާބެހޭ ހާއްސަ ޓީމަކުން ދިރާސާކުރާނެ ކަމަށެވެ.\nފުލުހަށް ގެންގޮސް ސުވާލުކުރި ކުޅުންތެރިންގެ ތެރޭގައި ބޮކަ އަށް ކުޅޭ ކުރިން މެންޗެސްޓާ ޔުނައިޓެޑާއި ސްޕޯޓިން ލިޒްބަން އިން ފެނުނު މާކޯސް ރޯހޯ ހިމެނެ އެވެ. އޭނާގެ އިތުރުން ދެން މި ކަމުގައި ފުލުހަށް ގެންގޮސް ސުވާލުކުރި ކުޅުންތެރިންގެ ތެރޭގައި ހަވިއޭ ގާސިއާ، ޑިއޭގޯ ގޮންޒާލޭޒް އަދި ކާލޯސް ޒަމްބްރާނޯ ހިމެނެ އެވެ.\nފުލުހަށް ބޮކަގެ އަށް ކުޅުންތެރިއަކާއި ތިން އޮފިޝަލަކު ގެންދިޔައިރު، އެ މީހުން ދޫކޮށްލުމާ އެކު ބޮކަގެ ކުޅުންތެރިން ވަނީ އެނބުރި ގައުމަށް ގޮސްފަ އެވެ.\nމާރާމާރީގެ ތެރެއިން އެތުލެޓިކޯގެ ބައެއް ކުޅުންތެރިންނަށް ލިބުނު އަނިޔާގެ ވީޑިއޯތައް ބްރެޒިލް މީޑިއާގައި އަންނަނީ ދައުރުކުރަމުންނެވެ.\nމީގެ ތިން އަހަރު ކުރިން 2018 ވަނަ އަހަރުގެ ކޮޕަ ލިބެޓެޑޯރެސް ފައިނަލުގައި ބޮކަ އާއި ރިވަ ޕްލޭޓް ކުޅުނުއިރު ވެސް ވަނީ ބޮޑެތި ހަމަނުޖެހުންތަކެއް ހިނގައިފަ އެވެ. ދެ ލެގަށް އެ ފަހަރުގެ ފައިނަލް ކުޅުނުއިރު، ދެ ވަނަ ލެގު އާޖެންޓީނާގައި ނުކުޅެވިގެން އެ މެޗު ހޯސްޓްކުރީ ރެއާލް މެޑްރިޑްގެ ދަނޑު ސަންޓިއާގޯ ބާނަބެއުގަ އެވެ.\nއާޖެންޓީނާގެ ފެންގަނޑެއް ފިޔާތޮށި ކުލަޔަށް!\nކޮޕަ އެމެރިކާ ބްރެޒިލްގައި ބޭއްވޭނެ: ބްރެޒިލް ސުޕްރީމް ކޯޓު\n"ދިރިއުޅެން ޖެހޭ، ކޮޕަ އެމެރިކާ ހޯސްޓްކުރުން ގޯހެއް ނޫން"


ކުޅުދުއްފުށީ ގެއްގައި ހުރި ސައިކަލްތަކެއްގައި ރޯކޮށްލި މައްސަލައާ ގުޅިގެން ތިން މީހަކު ހައްޔަރުކޮށްފި\nއަންގާރަ ،29 ޖޫން 2021 / 10:03\nހދ. ކުޅުދުއްފުށީ ގެއެއްގެ ގޯތި ތެރޭގައި ބަހައްޓާފައިހުރި ސައިކަލްތަކެއްގައި އަލިފާން ރޯކޮށްލި މައްސަލައިގެ ތުހުމަތުގައި ތިިން މީހަކު ހައްޔަރުކޮށްފިއެވެ.\nމިމައްސަލައާ ގުޅިގެން ހައްޔަރުކޮށްފައިވަނީ 43 އަހަރުގެ ފިރިހެނަކާއި 35 އަހަރުގެ ފިރިހެނަކާއި 36 އަހަރުގެ ފިރިހެނެކެވެ. މި ތިން މީހުންގެ ތެރެއިން 43 އަހަރުގެ މީހާ ހައްޔަރުކޮށްފައިވަނީ މިމަހުގެ 27 ވަނަ ދުވަހުއެވެ. އަދި 35 އަހަރުގެ މީހާ މިމަހުގެ 26 ވަނަ ދުވަހު ހައްޔަރުކޮށްފައިވާއިރު 36 އަހަރުގެ މީހާ ހައްޔަރުކޮށްފައިވަނީ މިމަހުގެ 24 ވަނަ ދުވަހުއެވެ. މި ތިން މީހުންވެސް ހައްޔަރުކޮށްފައިވަނީ ކޯޓު އަމުރެއްގެ ދަށުންނެވެ.\nމިމައްސަލާގައި ހައްޔަރުކޮށްފައިވާ މީހުންގެ ބަންދާމެދު ގޮތެއް ނިންމުމަށް ކޯޓަށް ހާޒިރުކުރުމުން ވަނީ 36 އަހަރުގެ މީހާއަށް 15 ދުވަސް، 35 އަހަރުގެ މިހާއަށް 10 ދުވަސް އަދި 43 އަހަރުގެ މީހާއާއަށް ފަސް ދުވަހުގެ މުއްދަތެއް ދީފައެވެ. އަދި މިމައްސަލައިގެ ތުހުމަތުގައި ހައްޔަރުކޮށްފައިވާ މީހުންގެ ތެރެއިން 35 އަހަރުގެ މިހާއާއި 36 އަހަރުގެ މީހާއަކީ ވައްކަމާއި ފޭރުމާއި މަސްތުވާތަކެތި އަދި މާރާމާރީގެ ރެކޯޑްސް އޮންނަ މީހުންނެވެ.\nހދ. ކުޅުދުއްފުށީ ގެއެއްގެ ގޯތި ތެރޭގައި ބަހައްޓާފައިހުރި ސައިކަލްތަކެއްގައި އަލިފާން ރޯށްލާފައިވާ މައްސަލަ ފުލުހުންނަށް ހުށަހެޅިފައިވަނީ ޖޫން މަހުގެ 11 ވަނަ ދުވަހުއެވެ. މި ހާދިސާގައި އެތަނުގައި ހުރި ދެ ސައިކަލަކާއި ބެޓަރީ ސައިކަލެއް ވަނީ ބޭނުން ނުކުރެވޭ ވަރަށް އަނދާފައެވެ. އަދި އެތަނުގައި ހުރި އެހެން ސައިކަލަކަށް އެކިވަރުގެ ގެއްލުން ވެފައިވެއެވެ.\nމިމައްސަލަ ހދ. ކުޅުދުއްފުށި ޕޮލިސް ސްޓޭޝަނުން ދަނީ ތަހުގީގު ކުރަމުންނެވެ.


Internet Aguheyo kurumuge Namugai Mulhinves Dhakkani Hudhaai Kalhuge Huvafen | Atoll News\nއިންޓަރނެޓް އަގުހެޔޮ ކުރުމުގެ ނަމުގައި މުޅިންވެސް ދައްކަނީ ހުދާއި ކަޅުގެ ހުވަފެން\nޝާއިޢުކުރީ: މުޙައްމަދު އަފްރާޙް މެއި 26, 2021, 07:05\nރާއްޖޭގައި އިންޓަރނެޓު އަގު ބޮޑު ވާހަކައަކީ ޒަމާނުއްސުރެ ދެކެވެމުން އަންނަ ވާހަކަ އެކެވެ.\nރައްޔިތުންގެ ލޮލުގައި ކޮންމެ5އަހަރަކުން އަޅުވާ އެއް އަނދުނަކީ ރާއްޖޭގައި އިންޓަރނެޓްގެ އަގު ހެޔޮކޮށްދޭނެ ކަމުގެ ވާހަކަ އެވެ. ރައްޔިތުންގެ ހިތްތައް އުފަލުން ފޮޅުވާލަ އެވެ.\n“އަހަރުމެންގެ ސަރުކާރެއްގަ، އަހަރުމެންގެ ދައުރުގަ” އިންޓަރނެޓް އަގުހެޔޮކޮށްދޭން ވަޢުދު ނުވާ ސަރުކާރެއް ނާދެއެވެ.\nއެހެންނަމަވެސް އެ ހުވަފެނުގައި ކުލަ ޖެހޭނެ ދުވަހެއް އަދިވެސް ނޭނގެއެވެ. “އަދު ނޫން މާދަން” ކިޔާލަކިޔާލަ ތިބެނީ އިބިލީހު ކައިވެންޏޭކޭ ތަފާތެއް ނެތެވެ.\nރައީސް އިބްރާހިމް މުޙައްމަދު ސޯލިހުގެ ސަރުކާރު ވެސް މި ވަޢުދާއެކު ވެރިކަމާއި ޙަވާލުވެ، އިންޓަރނެޓުގެ އަގު ހެޔޮކުރުން ވެސް މިދަނީ އެބީދައިން ނެވެ.\nރާއްޖޭގެ އިންޓަރނެޓް އަގުހެޔޮ ކުރުމަށް މިނިސްޓްރީން ކުރަންޖެހޭ ކަންކަން ނިންމާފައިވާ ކަމަށް ކުރީގެ ކޮމިއުނިކޭޝަން، ސައިންސް އެންޑް ޓެކްނޮލޮޖީ މިނިސްޓަރ މުޙައްމަދު މަލީހު ޖަމާލު ވިދާޅުވީ 04 އޮކްޓޯބަރ 2019 ގަ އެވެ.\nއޭރު އެމަނިކުފާނު ވިދާޅުވީ ފަހުގެ ނިންމުން ނިންމުމުގެ ހުރިހާވެސް ބާރެއް މިހާރުއޮތީ ރައީސް އޮފީހުގައި ކަމަށެވެ. އެއީ ރައީސް ސޯލިހުގެ ސަރުކާރަށް އަހަރެއްވާން ގާތްވެފައި ވަނިކޮށެވެ.\nސަރުކާރުން އިޢުލާންކުރި ސްޓްރެޖިކް އެކްސްޝަން ޕްލޭނުގައިވާގޮތުން ރާއްޖޭގެ އިންޓަރނެޓް އަގުހެޔޮކުރުމާއި ގުޅޭ މަސައްކަތްތައް ރާވާފައިވަނީ 2021 ވަނަ އަހަރަށެވެ.\nރާއްޖޭގައި ދެމުންދާ އިންޓަރނެޓުގެ އަގުހެޔޮކުރުމަކީ ރައީސް އިބްރާހިމް މުހައްމަދު ސާލިޙްގެ ރިޔާސީ ވައުދަކަށް ވާއިރު، ކޮމިއުނިކޭޝަން، ސައިންސް އެންޑް ޓެކްނޮލޮޖީ މިނިސްޓަރު މުހައްމަދު މަލީހް ޖަމާލް އެމަސައްކަތުގައި އުޅުއްވަން ފެއްޓެވުމުން ހީވީ ހަމަދެންމެ އިންޓަރނެޓުގެ އަގުހެޔޮވެދާނެ ކަމަށެވެ.\nސްޓެރެޓެޖިކް ޕްލޭންގައި އިންޓަރނެޓް އަގުހެޔޮ ކުރުމަށް ކަނޑައެޅި ސިޔާސަތުތައް ތަންފީޒު ކުރުމަށް ގިނަ ކަންތަކެއް ހިމަނާފައިވާ އިރު، އޭގެތެރޭގައި ބްރޯޑްބޭންޑް އިންޓަރނެޓް ދިނުމާއި ގުޅޭ ޤަވާޢިދުތައް ހަރުދަނާ ކުރުމުގެ މަސައްކަތް ކޮމިއުނިކޭޝަން އޮތޯރިޓީ މެދުވެރިކޮށް ކުރުމާއި އިންޓަރނެޓްގެ ޚިދުމަތް ދޭ ފަރާތްތަކުގެ މެދުގައި ވާދަވެރިކަން އިތުރުކުރުމަށް މަސައްކަތް ކުރުން ހިމެނެއެވެ.\nއިންޓަރނެޓްގެ ޚިދުމަތުގެ ފެންވަރު ރަނގަޅު ކުރުމާއި ކަސްޓަމަރުންގެ ހައްގުތައް ރައްކާތެރި ކުރުމަށް ގާނޫނުތަކާއި ގަވާއިދުތަކަށް އިސްލާހު ގެނައުމަށް ރާވާފައިވަނީ 2022 ވަނަ އަހަރުއެވެ.\nއެހެންކަމުން ރައީސް ސާލިޙުގެ ރިޔާސަތުގެ ފުރަތަމަ ފަސް އަހަރުގެ ތެރޭގައި މިކަން ވެދާނެކަމާއިމެދު ގިނަ ބައެއްގެ ހިތުގައި މިވަނީ ސުވާލުއުފެދިފައެވެ. ގިނަ މީހުން ބުރަވަނީ ނުވާނެ ކަމަށެވެ.\nރާއްޖޭގައި އިންޓަރނެޓް ހެޔޮ އަގު އިޢުލާން ނުކުރެވިގެން އުޅެނިކޮށް މިނިސްޓަރ މަލީހު އެ މަގާމުން ވަކިކުރި އެންމެ ބޮޑު އަސްލަކީ ވެސް އިންޓަރނެޓުގެ އަގަށް ބަދަލު ނުގެނެވުމެވެ.\nމަލީހަށް ފަހު އެ ޒިންމާ މަތިކުރީ އައިމިނަތު ޝައުނާ އަށެވެ. އަލަށް އިންތިޚާބު ކުރެއްވި މިނިސްޓަރަށެވެ.\nއެކަމަނާ ވެސް މިނިސްޓަރުގެ މަގާމާ ޙަވާލުވެވަޑައިގެންނެވުމަށް ފަހު، އިންޓަރނެޓުގެ އަގު ކުރުމަށް ދެ ފަހަރެއްގެ މަތީން ތާރީޚު ކަނޑައަޅުއްވާފައި ވެއެވެ.\nނަމަވެސް މިހާރުމިވަނީ3ވަނަ ފަހަރަށް އެ ތާރީޚު ކަނޑައަޅާފަ އެވެ. އެގޮތުން މި މަހުގެ 27 ވާ ބްރާސްފަތި ދުވަހަކީ އިންޓަރނެޓުގެ ހެޔޮ އަގު ރައްޔިތުންނަށް އިޢުލާނު ކުރާ ދުވަސް ކަމަށް ނިންމާފައިވާ އިރު، މިއީ އަދިވެސް ވުމަށްވުރެ ނުވުން ގާތްކަމެއްގެ ގޮތުގައި ގިނަ މީހުން އަންނަނީ ބުނަމުން ނެވެ.\nއަނެއްކާ އިންޓަރނެޓުގެ އަގުހެޔޮވިޔަސް ޑާޓާ ހުސްވާލެއް އަވަސްވާނެ ކަމަށް އިއްތިފާގުވާ ފަރާތްތައް ވެސް އުޅެއެވެ.\nކޮންމެއަކަސް އިންޓަރނެޓުގެ އަގުހެޔޮ ކުރާނެ ދުވަހަކަށް ރައްޔިތުން މިތިބީ އިންތިޒާރުގަ އެވެ.


Bachelor's degree furihama kurumah "MWSC" in4dharivaraku sponser koffi - Fvm times\nމިނިސްޓްރީ އޮފް ހަޔަރ އެޑިއުކޭޝަންގެ ކޯޕަރޭޓް ސްކޮލަރޝިޕް ސްކީމްގެ ދަށުން، އެމްޑަބްލިއުއެސްސީގެ ފަރާތުން ތެރަޕިއުޓިކް ދާއިރާއިން މީހުން ބިނާ ކުރުމުގެ މަސައްކަތަށް އެހީވުމުގެ ގޮތުން، މި ދާއިރާއިން ބެޗްލަރސް ޑިގްރީ ލެވެލްގެ ކޯސް ފުރިހަމަ ކުރުމަށް4ދަރިވަރެއް ސްޕޮންސަރ ކޮށްފިއެވެ.\nމިސްޕޮންސަރޝިޕްއާ ގުޅިގެން، ތެރަޕިއުޓިކް ދާއިރާއިން މީހުން ބިނާ ކުރުމުގެ މަސައްކަތް އިފްތިތާހް ކުރުމުގެ ގޮތުން، މިނިސްޓްރީ އޮފް ހަޔަރ އެޑިއުކޭޝަންގެ ފަރާތުން ވަނީ ހާއްސަ ވާރޗުއަލް ހަފްލާއެއް ބާއްވާފައެވެ. މި ހަފްލާގައި، އެމްޑަބްލިއުއެސްސީގެ މެނޭޖިންގ ޑިރެކްޓަރ ހަސަން ޝާހު ވަނީ ބައިވެރިވެ ވަޑައިގެންފައެވެ.\nރާއްޖޭގައި ތެރަޕީ ހިދުމަތްތަކަކީ އާންމު ރައްޔިތުން ހޯދުމަށް ވަރަށް ބޮޑަށް ބޭނުންޖެހިފައިވާ ހިދުމަތްތަކެކެވެ. ނަމަވެސް، މިދާއިރާއިން ހާއްސަވެގެން ތަމްރީން ލިބިފައިވާ މީހުން މަދުކާމައި އެކު މި ހިދުމަތްތައް އެންމެ އެކަށީގެންވާ ގޮތުގައި ރައްޔިތުންނަށް ފޯރުކޮށް ދިނުމަށް ވަނީ ދަތިތަކެއް ދިމާވެފައެވެެ. ވުމާއެކު، ތެރަޕީގެ އެކި އެކި ދާއިރާތަކުން މީހުން ބިނާކުރުމަށް ވަރަށް ބޮޑަށް ބޭނުންވެފައިވާކަން މިނިސްޓްރީ އޮފް ހަޔަރ އެޑިޔުކޭޝަން އިން ވަނީ ފާހަގަ ކުރައްވާފައެވެ.\nއެމްޑަބްލިއުއެސްސީގެ ފަރާތުން ސްޕޮންސަރ ކުރާ4ދަރިވަރުން ތަމްރީން ކުރަނީ، އޯޑިއޮލޮޖީ، އޯޑިއޮލޮޖީ އެންޑް ސްޕީޗް ލެންގުއެޖް ޕެތަލޮޖީ، އޮކިއުޕޭޝަނަލް ތެރަޕީ އަދި ބިހޭވިއަރަލް ތެރަޕީ، މި ދާއިރާ ތަކުންނެވެ.4އަހަރު ދުވަހުގެ މިކޯސްތައް ފުރިހަމަ ކުރުމަށް، 2.3 މިލިއަން ދިވެހި ރުފިޔާ ހަރަދު ކުރުމަށް ވަނީ ނިންމާފައެވެ.\nމުޖުތަމައަށް ނުހަނު ބޮޑަށް ބޭނުން ޖެހިފައިވާ ރޮނގަކުން ދިވެހިން އުނގެނުމަށް މިފަދަ ފުރުސަތެއް، އެމްޑަބްލިއުއެސްސީގެ އިޖްތިމާއީ ޒިންމާގެ ދަށުން ފަހިކޮށް ދެވުމަކީ އެ ކުންފުންނަށް ލިބޭ ވަރަށް ބޮޑު އުފަލާކާއި ޝަރަފެއް ކަމަށް އެ ކުންފުނިން ބުނެއެވެ. އަދި މިއީ މުޖްތަމައށް އޭގެ މަންފާއާއި ލާބަ ނުހަނު ބޮޑަށް ލިބިގެންދާނެ ކަމެއްކަމުގައި ދެކޭ ކަމަށް ވެސް އެ ކުންފުނިންން ބުނެއެވެ.


SunOnline: Bench in araa Pogba United molhukohdheefi\nބެންޗުން އަރައި ޕޮގްބާ ޔުނައިޓެޑް މޮޅުކޮށްދީފި\nޢަބްދުﷲ އައިމަން 19 Mar 2021, 08:57\nމެންޗެސްޓާ ޔުނައިޓެޑާއި އޭސީ މިލާން ކުޅުނު މެޗުގެ ތެރެއިން: އެ މެޗުން 0-1 އިން ކުރި ހޯދީ ޔުނައިޓެޑް --- ފޮޓޯ//ގެޓީ އިމޭޖެސް\nޔޫއެފާ ޔޫރޮޕާ ލީގުގެ ގަދަ 16ގައި ރޭ އޭސީ މިލާން ކޮޅަށް ބެންޗުން އަރައި ޕޯލް ޕޮގްބާ ޖަހައިދިން ގޯލާ އެކު މެންޗެސްޓާ ޔުނައިޓެޑް މުބާރާތުގެ ކުއާރޓާ ފައިނަލަށް ދަތުރު ކޮށްފި އެވެ.\nއޭސީ މިލާނުގެ ސެން ސީރޯ ސްޓޭޑިއަމުގައި ރޭ ކުޅުނު މެޗުން ހޯމް ޓީމުގެ މައްޗަށް ޔުނައިޓެޑް ކުރި ހޯދީ 0-1ގެ ނަތީޖާ އަކުންނެވެ. މި މޮޅާ އެކު ޔުނައިޓެޑް ކުއާރޓާ ފައިނަލުގެ ޖާގައެއް ހޯދީ ފުރަތަމަ ލެގުގައި ޖެހި އެއް ގޯލާ އެކު 1-2 ގެ އެގްރިގޭޓް ނަތީޖާއަކުންނެވެ. އަނެއް ކޮޅުން ރޭގެ މެޗުން ބަލިވުމާ އެކު އިނގިރޭސި ޓީމުތަކާ ދެކޮޅަށް މިލާން އެންމެ ފަހުން އަމިއްލަ ދަނޑުގައި ކުޅުނު ހަ މެޗުގެ ތެރެއިން ފަސް މެޗުން ވަނީ ބަލިވެފަ އެވެ. އޭގެ ކުރިން ކުޅުނު 13 މެޗުން މިލާން ވަނީ ސެން ސީރޯ ސްޓޭޑިއަމުގައި އިނގިރޭސި ޓީމުތައް އަތުން ބަލިނުވެ ކުޅެފަ އެވެ.\nރޭގެ މެޗަށް ނުކުން އިރު ބޮޑު ޕްރެޝަރެއް އޮތް ޔުނައިޓެޑްގެ ފަރާތުން ފުރަތަމަ ހާފުގައި ފެނުނީ ދަށް ކުޅުމެކެވެ. މިލާނުން މެޗުގެ ކޮންޓްރޯލަ ނަގައިގެން ގިނަ ހަމަލާތަކެއް ފުރަތަމަ ހާފުގައި އުފެއްދި އިރު، ޔުނައިޓެޑުގެ ދެވަނަ ކީޕަރު ޑީން ހެންޑަސަން ވަނީ އެ މެޗުގައި ގިނަ ސޭވްތަކެއް ކޮށްފަ އެވެ.\nދެވަނަ ހާފު ޔުނައިޓެޑުން ފެށީ ބަދަލަކާ އެކު އެވެ. ކުރިއަށް ކުޅެމުން އައި މާކަސް ރަޝްފޯޑުގެ ބަދަލުގައި ޕޮގްބާ ޓީމުގައި ހިމަނާފައިވާ އިރު، މިދިޔަ މަހުގެ ކުރީކޮޅު އެވަޓަންއާ ދެކޮޅަށް ކުޅުނު މެޗުގައި ލިބުނު އަނިޔާއަކާ ގުޅިގެން އެންމެ ފަހުން ޔުނައިޓެޑް ކުޅުނު 10 މެޗުގައި ވެސް އޭނާ ކުޅެފައެއް ނުވެ އެވެ. ޕޮގްބާ ކުޅެން ނުކުންތާ ތިން މިނަޓުގެ ތެރޭގައި އޭނާ ވަނީ ގޯލެއް ޖަހައި ޔުނައިޓެޑަށް ލީޑު ނަގައިދީފަ އެވެ. ކުރިން ޔުވެންޓަސްއަށް ކުޅުނު އިރު ވެސް މިލާން ކޮޅަށް ގޯލުތަކެއް ޖަހާފައި ހުރި ޕޮގްބާ ޖެހި ގޯލާ އެކު މެޗުގެ އޮއެވަރަށް ބަދަލުތަކެއް ވަނީ އައިސްފަ އެވެ.\nއެގޮތުން މިލާނުން ވަނީ އަވަސް ބަދަލުތަކެއްކޮށް ހަމަލާތަކެއް އުފައްދަން މަސައްކަތް ކޮށްފަ އެވެ. އޭގެ ތެރޭގައި ޔުނައިޓެޑަށް ކުރިން ކުޅެދިން ޒްލަޓަން އިބަރަހިމޯވިޗް ކުޅެން ނުކުން އިރު، 74 ވަނަ މިނަޓުގައި އޭނާ ފޮނުވާލި ނުރައްކާތެރި ހަމަލާއެއް ޔުނައިޓެޑުގެ ކީޕަރު ވަނީ ދިފާއު ކޮށްފަ އެވެ.\nޔޫރޮޕާ ލީގުގައި ރޭ ކުޅުނު އިތުރު މެޗު ތަކުގެ ނަތީޖާތައް:\nއާސެނަލް0– 1 އޮލިމްޕިއާކޮސް\nޑައިނަމޯ ޒަގްރެބް3–0ޓޮޓެމްހަމް\nމޮލްޑޭ2– 1 ގްރަނާޑާ\nޝަކްތަރު ޑޮނެސްކް 1 –2ރޯމާ\nރޭންޖާސް0–2ސްލާވީއާ ޕްރާގް\nވިޔަރެއާލް2–0ޑައިނަމޯ ކިއެވް\nޔަންގް ބޯއީސް0–2އަޔަކްސް\nތިން ރަށެއްގެ ދަނޑުގައި ސަބް ބޭސް ހަދަން ހަވާލުކޮށްފި\nހޯމް އެޑްވާންޓޭޖާ އެކު އީގަލްސް ފުރިހަމައަށް ތައްޔާރު\nރެއާލުން އަނެއްކާ ވެސް ލިވަޕޫލް ބަލިކޮށްފި


n.henbadhoo godudhoh himayai kurumuge masakkai nimijje\nހެނބަދޫ ގޮނޑުދޮށް ހިމާޔަތްކުރުމުގެ މަސައްކަތް ނިމިއްޖެ\nނ. ހެނބަދޫގެ ގޮނޑުދޮށް ހިމާޔަތްކުރުމުގެ މަސައްކަތް 02 އޮގަސްޓް 2021 މަސައްކަތް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ، (އެމްޓީސީ) އިން ބުނެފިއެވެ.\nމި މަޝްރޫޢަކީ5މިލިއަން ރުފިޔާގެ މަޝްރޫޢެއްކަމަށް އެމްޓީސީ މަޢުލޫމާތު ދެއެވެ.\nމަޢުލޫމާތު ލިބިފައިވާ ގޮތުން ނ. ހެނބަދޫ ގޮނޑުދޮށް ހިމާޔަތްކުރުމުގެ މަސައްކަތުގައި ހިމެނެނީ 235 މީޓަރުގެ ބޮޑުހިލައިގެ އެއްގަމު ތޮއްޓެއް ލުމާއި، 25 މީޓަރުގެ ގްރޯއިންސްޖެހުމެވެ. މި މަޝްރޫއަކީ ދައުލަތުގެ ބަޖެޓުން5މިލިޔަން ރުފިޔާ ޚަރަދުކޮށްގެން ކުރިއަށްގެންދިޔަ މަޝްރޫޢުއެކެވެ.


އެއްމާބަނޑު 10 ކުދީން ދެމަފިރިއަކަށް ލިބުނު ވާހަކައަކީ މަކަރާއި ހީލަތުގެ ދޮގު ޑްރާމާއެއް | Sandhaanu\nއެއްމާބަނޑު 10 ކުދީން ދެމަފިރިއަކަށް ލިބުނު ވާހަކައަކީ މަކަރާއި ހީލަތުގެ ދޮގު ޑްރާމާއެއް\nދެކުނު އެފްރިކާގެ އުމުރުން 37 އަހަރުވީ ގޮސްޔާމީ ތަހެމާރާ ސެޓޫލޭ އެއްމާ ބަނޑު 10 ކުދީން ވިހޭކަމަށް ބުނެ ފެތުރި ޚަބަރަކީ ދޮގެއްކަމަށް ދެކުނު އެފުރިކާއިން ބުނެފިއެވެ.\nއެއްމާބަނޑު 10 ކުދީން އެ އަންހެން މީހާ ވިހޭ ޚަބަރު ލިބުމުން އެއީ ދުނިޔޭގެ ރެކޯޑަކަށް ވާތީ އަދި އެފަދަ ކަމެއް ދުނިޔޭގެ ތާރީޚުގައި ހިނގާފައި އޮތްކަމަށް ރެކޯޑު ކުރެވިފައި ނުވާތީ އެވާހަކަ ދުނިޔޭގެ ހުރިހާ ގައުމެއްގެ މީޑިއާގެ ގުނަވަންތަކުން ދައްކަމުން ދިޔައެވެ. ނަމަވެސް އޭގެ 12 ވަރަކަށް ދުވަސް ފަހުން މިހާރު އެނގިފައިވަނީ އެއްމާބަނޑު 10 ކުދީން ވިހޭކަމަށް މީޑިއާތަކަށް މައުލޫމާތު ދިން އަންހެން މީހާ ހެދީ ދޮގެއް ކަމަށާއި އޭނާއަކީ ނަފުސާނީ ބައްޔަށް ބޭސްފަރުވާ ކުރަމުންދާ “ދޮގުވެރި މޮޔައެއް” ކަމެވެ.\nއަންހެން މީހާ ބުނިގޮތުގައި އޭނާ އެއްމާބަނޑު 10 ކުދީން ވިހޭކަމަށް ބުނެ އަޑު ފެތުރީ ދުނިޔޭގައި ރެކޯޑެއް ގާއިމުކޮށް ދުނިޔޭގެ ރެކޯޑު ފޮތުގައި އޭނާގެ ނަން ހިމެނުމުގެ ބޭނުމުގައެވެ.\nދެކުނު އެފުރިކާގެ ދެމަފިރިއަކަށް އެއްމާބަނޑު 10 ކުދީން ލިބުނު ޚަބަރު މުޅި ދުނިޔެއަށް ފެތުރި އެތައް މިލިއަން ބަޔަކަށް ހައިރާންކަން ގެނެސް ދިނީ މި ޖޫން މަހުގެ ދެވަނަ ހަފުތާ ފެށުނުތަނާއެވެ. ޚަބަރު ފެތުރިފައި ވަނީ އަންހެން މީހާ ވިހެއީ ހަތް ފިރިހެން ކުދީންނާއި ތިން އަންހެން ކުދީންކަމަށެވެ.\nދެކުނު އެފުރިކާގައި އެ އަންހެން މީހާ ވިހޭކަމަށް ބުނާ ސަރަހައްދުގެ ފުލުހުން ބުނިގޮތުގައި އެ ސަރަހައްދުގެ ސަރުކާރުގެ ހޮސްޕިޓަލެއްގައި ވެސް އަދި އަމިއްލަ ބަޔަކު ހިންގާ ހޮސްޕިޓަލެއް އަދި ސިއްހީ މަރުކަޒެއްގައި ވެސް އެއްމާބަނޑު 10 ކުދީން ވިހޭކަމުގެ އެއްވެސް ހެއްކެއް ފުލުހުން ހޯދި ހޯދުމުން އެނގޭކަށް ނެތްކަމަށެވެ.\nއަންހެންމީހާ ވިހޭ ކަމަށް ބުނާ ހޮސްޕިޓަލުން ވެސް ވަނީ އެއްމާބަނޑު 10 ކުދީން އެއްވެސް އަންހެނަކު އެ ހޮސްޕިޓަލުގައި ނުވިހާކަމަށް މައުލޫމާތު ދީފައެވެ.\nއަންހެން މީހާގެ ފިރިމީހާވެސް އަންހެން މީހާ އެއްމާބަނޑު 10 ކުދީން ވިހޭކަން އެނގިފައި ނުވާކަމަށާއި ވިހޭކަމަށް ބުނާ ކުދީންގެ ތެރެއިން އެއްވެސްކުއްޖަކު ނުދެކޭކަމަށް ވަނީ މައުލޫމާތު ދީފައެވެ.\nސަރުކާރުގެ ވަޒީރަކު ވިދާޅުވި ގޮތުގައި 10 ކުދީން ވިހޭކަމަށް ބުނާ އަންހެން މީހާ 10 ކުދީން ވިހާފައިވާކަމުގެ ހެއްކެއް އަދި އޭނާ އޮޕްރޭޝަނެއް ކޮށްގެން ދަރީން ނެގި ކަމުގެ ހެއްކެއް ވެސް ފެންނާކަށް ނެތެވެ.\nއެއްމާބަނޑު 10 ކުދީން ވިހޭކަމަށް ބުނެ ދޮގު ޚަބަރު ފަތުރައި ދޮގު ޑްރާމާއެއް ކުޅުނު އަންހެން މީހާ ކޭޕްޓައުނުން ފުލުހުން މިހާރު ވަނީ ހައްޔަރުކޮށް މައްސަލަ ތަހުގީގުކުރަން ފަށާފައެވެ.\nސަރުކާރުގެ ވަޒީރަކު ވިދާޅުވި ގޮތުގައި އެ މައްސަލަ ތަހުގީގުކޮށް ނިމޭނީ އަންނަ ހަފުތާ ތެރޭގައެވެ.\nމައްސަލަ ތަހުގީގުކޮށް ނުނިމުނަސް އަންހެންމީހާ އެއްމާބަނޑު 10 ކުދީން ވިހޭކަމަށް ދޮގު ވާހަކައެއް ފަތުރައި ދޮގު ޑްރާމާއެއް ކުޅުނީ ވޯލްޑް ރެކޯޑު ފޮތުން ޖާގައެއް ހޯދަންކަން މިހާރު ވަނީ ޔަގީންވެފައެވެ.


Barca Ge Legend Xavi Covid-19 Ah Fassi Vejje - Vaguthu\nބާސާގެ ލެޖެންޑް ޒަވީ ކޮވިޑް-19 އަށް ފައްސި ވެއްޖެ\n1 ހަފްތާ ކުރިން ( ޖުލައި 26, 2020 )\nބާސާގެ ލެޖެންޑް ޒަވީ ކޮވިޑް-19 އަށް ފައްސި ވެއްޖެ އެވެ. ސްޕެއިން އާއި ބާސާގައި މޮޅު ކުޅުމެއް ދައްކާފައިވާ ޒަވީ ހޮނިހިރު ދުވަހު ހާމަ ކުރި ގޮތުގައި އޭނާ ކޮވިޑް-19 އަށް އޭނާ ވަނީ ފައްސިވެފައެވެ. މިހާރު އޭނާ ހުރީ ސެލްޕް އައިސޮލޭޝަންގައެވެ.\nމިހާރު ގަތަރުގެ އަލް ސާދް އަށް ކޯޗު ކޮށްދެމުން އަންނަ ޒަވީ ޖުލައި5ގައި އެ ޓީމާއެކު އެއްބަސް ވުން އާކޮށްފައި ވާއިރު މިއަންނަ ހުކުރު ދުވަހު އަލުން ފަށާ ގަތަރު ލީގުގެ ފުރަތަމަ މެޗުގައި ބައިވެރި ނުވާނެއެވެ.\nޒަވީ ބުނި ގޮތުގައި އޭނާގެ ހާލު ރަނގަޅު ކަމަށާއި އަލް ސާދް ކުޅޭ މެޗުތަކުގެ ކޯޗު ކަމާއި އޭނާގެ ބަދަލުގައި ހުންނާނީ އެ ޓީމުގެ ޓެކްނިކަލް ސްޓާފް ގެ ހެޑް ޑޭވިޑް ޕްރާޓްސް އެވެ.\nމިދިޔަ މާޗް މަހު ކޮވިޑް 19 ގެ ސަބަބުން މެދު ކަނޑާލާ ފައިވާ ގަތަރު ލީގު އަންނަ ހުކުރު ދުވަހު ފަށާއިރު އަލް ސާޑް އަށް އަދި ބާކީ5މެޗު އެބަ އޮތެވެ. އެ ޓީމު މިހާރު ތާވަލްގެ ތިން ވަނާގައި އޮތް އިރު ފުރަތަމަ ކުޅޭ މެޗުގައި ނިކުންނާނީ އަލް ކޯރް އާއި ދެކޮޅަށެވެ.\nސްޕެއިން އާއި އެކު ވޯލްޑް ކަޕް ކާމިޔާބު ކޮށްފައިވާ ޒަވީ ވަނީ ބާސާ އާއި އެކު ޗެންޕިއަންސް ލީގު4ފަހަރު ކާމިޔާބުކޮށް ލަލީގާ 8 ފަހަރު އުފުލާލާފަ އެވެ.\nޒަވީ ކުރި ޓްވީޓެއްގައި އޭނާ ބުނި ގޮތުގައި ގަތަރުގެ ސިއްހަތާ ބެހޭ ޖަމިއްޔާއިން ހުއްދަ ދިނުމުން އަނބުރާ އޭނާ ޓީމާއި ގުޅި އަލުން އޭނާގެ ޝެޑިއުލް ތަކާއި އެއްގޮތަށް ކުރިޔަށް ދާނެއެވެ.


Eheethah Fonuvaa Yemen Ge Bandharah Houthin Hamalaa Dheefi - Vaguthu\nއެހީތައް ފޮނުވާ ޔަމަންގެ ބަނދަރަށް ހޫތީން ހަމަލާދީފި\n2 މަސް ކުރިން ( ސެޕްޓެމްބަރު 13, 2021 )\nޔަމަނުގެ ރެޑްސީ ބަނދަރަށް އަމާޒުކޮށް ހޫތީން ފޮނުވާލި މިސައިލް އާއި ޑްރޯން ހަމަލާތަކުގެ ސަބަބުން އާންމުންނަށް ބޭނުންވާ ޒަރޫރީ ތަކެތީގެ އެހީތެރިކަން ފޯރުކޮށްދިނުމަށް ބައެއް އެޖެންސީތަކުން ބޭނުންކުރަމުން އަންނަ ގުދަންތަކަށް ބޮޑެތި ގެއްލުންތަކެއް ލިބިފައިވާ ކަމަށް ޔަމަނުގެ އޮފިޝަލުން ވިދާޅުވެއްޖެއެވެ.\nޔަމަނުގެ ފޮރިން މިނިސްޓްރީއިން ވިދާޅުވީ، ހޫތީންގެ ހަމަލާ އަމާޒުވެފައިވަނީ އެގައުމުގެ ދެކުނުގައި އޮންނަ އަލް-މަލްޙާ ބަނދަރަށް ކަމަށެވެ. އިއްޔެ ހޫތީން ޔަމަނަށް ދީފައިވާ މި ހަމަލައިގައި އެއްވެސް މީހަކަށް އަނިޔާވެފައިނުވީ ނަމަވެސް، ޖެޓީއަށާއި އެތަނުގައި ގާއިމްކުރެވިފައިވާ ގުދަންތަކަށް ގެއްލުން ވެފައިވާ ކަމަށް މިނިސްޓްރީއިން ބުނެފައިވެއެވެ.\nއިންސާނީ އެހީތެރިކަން ފޯރުކޮށްދިނުމުގެ މަސައްކަތް ކުރަމުންދާ އެޖެންސީތަކެއްގެ ގުދަންތަކެއްކަން މިނިސްޓްރީއިން ފާހަގަ ކޮށްފައިވި ނަމަވެސް، ކޮން އެޖެންސީތަކެއްކަން ހާމަ ކޮށްފައެއް ނުވެއެވެ.\nމި ބަނދަރަކީ ޒަރޫރީ ބޭނުންތަކަށް ބޭނުންވާ މުދާ އެތެރެ ކުރުމަށާއި، ޑެލިވާ ކުރުމަށް ބޭނުންކުރާ ބަނދަރެކެވެ. މި ބަނދަރު މަރާމާތު ކުރުމަށްފަހު އަލުން ހުޅުވާލިފަހުން އަދި މަސް ދުވަސް ނުވާ ކަމަށް ވެސް ރިޕޯޓުތައް ބުނެއެވެ.\nމި ހަމަލާއާއި ގުޅިގެން ހޫތީންގެ ބަހެއް އަދި ލިބިފައެއް ނުވެއެވެ.\nޔަމަނަށް ފޮނުވާ އެހީގެ ތަކެތި ފުރަތަމަ ގެންދާ އެއްބަނދަރަކީ ހަމަލާ އަމާޒުވި އަލް-މަލްޙާ ބަނދަރެވެ. މިހަމަލާގެ ސަބަބުން ޔަމަނަށް އެހީގެ ތަކެތި ފޮނުވަންށާއި އަދި އެގައުމުގައި ހުރި އެހީގެ ތަކެތި އެކި ސަރަހައްދުތަކަށް ފޮނުވަން ވެސް ހުރަސް އެޅިގެން ދާނެ ކަމަށް ރިޕޯޓްތައް ބުނެއެވެ.\nދާހިލީ ހަނގުރާމައިގެ ސަބަބުން ސުންނާފަތިވެފައި އޮތް ޔަމަންގައި އެތައް ލައްކަ ބަޔަކު ވަނީ އިންސާނީ އެހީތެރިކަމަށް ބޭނުންވެފައެވެ. ޔަމަންގެ ހާލަތު ގޯސްވެ އެތައް ބަޔަކު ބަނޑަށް މަރުވެދާނެ ކަމުގެ އިންޒާރު ވެސް އދ.އިން ވަނީ ދީފައެވެ.\nޔަމަން ހަނގުރާމައިގައި މަރުވާ މީހުންގެ އަދަދު 377،000 އަށް އަރާފާނެ: އދ\nވިހަން ހޮސްޕިޓަލަށް ދިޔަ މަގުމަތީގައި ނޫސްވެރިއަކު މަރާލާއިފި\nޔަމަނުގެ އެޑަން އެއަރޕޯޓް ސަރަހައްދުގައި ގޮވުމެއް، 12 މީހުން މަރުވެއްޖެ


ގޯޅި އެފްސީ އާއި ރާޅު ކަމަނަ ތަށި ދިފާއުކޮށްފި ގޯޅި އެފްސީ އާއި ރާޅު ކަމަނަ ތަށި ދިފާއުކޮށްފި – Noonu Daily\nރަންބިން ފިއެސްޓާ 21: ގޯޅި އެފްސީ އާއި ރާޅު ކަމަނަ ތަށި ދިފާއުކޮށްފި\nPublished July 23, 202118:04\nރަންބިން ފިއެސްޓާ 21ގެ ޗެމްޕިއަން ތަށި ގޯޅި އެފްސީއިން އުފުލައިލަނީ: މިދިޔަ އަހަރު މި މުބާރާތުގެ ޗެމްޕިއަނުންނަކީ ވެސް ގޯޅި އެފްސީ -- ފޮޓޯ | ސީޑާ\nމިއަތޮޅު ޅޮހީގައި ކުރިޔަށް ގެންދިޔަ "ރަންބިން ފިއެސްޓާ ފުޓްސެލް ޓޯނަމަންޓު 2021"ގެ ފިރިހެންބައިން ޗެމްޕިއަންކަން ގޯޅި އެފްސީ އަދި އަންހެންބައިގެ ޗެމްޕިއަންކަން ރާޅު ކަމަނަ ހޯދައިފި އެވެ. މިދިޔަ އަހަރުވެސް މި މުބާރާތުގެ ޗެމްޕިއަންކަން ހޯދީ މި ދެޓީމެވެ.\nއެ ރަށުގެ ޖަމްއިއްޔާއެއް ކަމަށްވާ ސީޑާއިން އިންތިޒާމްކޮށްގެން ބާއްވާ މި މުބާރާތުގައި މިދިޔަ ބުދަ ދުވަހު ކުޅުނު ފައިނަލް މެޗުގައި ގޯޅި އެފްސީއިން ޗެމްޕިއަންކަން ދިފާއުކޮށް ތަށި އުފުލައިލީ ނެމެސިސް އެފްޓީއާ ވާދަކޮށް 2-2 އިން އެއްވަރުވުމުން ޕެނަލްޓީ ޖަހައިގެން 5-3ގެ ނަތީޖާއަކުންނެވެ. އަދި ރާޅު ކަމަނަ ތަށި ދިފާއު ކުރީ ގޮމަ އެފްސީ އާ ވާދަކޮށް 2-1ގެ ނަތީޖާއަކުންނެވެ.\nރަންބިން ފިއެސްޓާގެ އަންހެން ޗެމްޕިއަން ރާޅު ކަމަނަ ތަށި އުފުލައިލަނީ -- ފޮޓޯ | ސީޑާ\nމި މުބާރާތުގެ ފިރިހން ޗެމްޕިއަން ޓީމަށް 10،000 ރުފިޔާ އަދި ރަނަރަފް ޓީމަށް 7،500 ރުފިޔާ ވަނީ ދީފަ އެވެ. އަދި އަންހެން ބައިގެ ޗެމްޕިއަން ޓީމަށް 7،500 ރުފިޔާ އަދި ރަނަރަޕް ޓީމަށް 3،500 ރުފިޔާ ވަނީ ދީފަ އެވެ.\nމި މުބާރާތުގެ އެންމެ މޮޅު ފިރިހެން ކުޅުންތެރިއާ ކަމާއި އެންމެ ގިނަ ލަނޑު ޖެހި ކުޅުންތެރިޔާގެ މަގާމު ލިބުނީ ނެމެސިސް އެފްޓީގެ ޖޯޒީ ނަމްބަރު 17 އަބްދުﷲ ރިމާހު އެވެ. އަންހެން އެންމެ މޮޅު ކުޅުންތެރިއަކީ ރާޅު ކަމަނަ ޓީމުގެ ޖޯޒީ ނަމްބަރު 26 ފާތިމަތު ޝުހާ އެވެ. މުބާރާތުގައި އަންހެން ބައިން އެންމެ ގިނަ ލަނޑު ޖަހާފައި ވަނީ ވެސް އޭނާ އެވެ.\nމުބާރާތުގެ އެންމެ މޮޅު ކުޅުންތެރިންނަށް ވެސް ވަނީ 500 ރުފިޔާ ދީފަ އެވެ.\nއެންމެ މޮޅު ފަސް ކުޅުންތެރިން - ފިރިހެން\nއަބްދުﷲ ރިމާހު، ނެމެސިސް އެފްޓީ، ޖ. 17\nމުހައްމަދު އިމާދު، ނެމެސިސް އެފްޓީ، ޖ. 31\nމުހައްމަދު ނިފާއު، ނެމެސިސް އެފްޓީ، ޖ. 8\nއަލީ އިބްރާހިމް ދީދީ، ގޯޅި އެފްސީ، ޖ. 7\nމުހައްމަދު އައިމަން، ގޯޅި އެފްސީ، ޖ. 22\nއެންމެ މޮޅު ފަސް ކުޅުންތެރިން - އަންހެން\nފާތިމަތު ޝަހާ، ރާޅު ކަމަނަ، ޖ. 1\nފާތިމަތު ޝުހާ، ރާޅު ކަމަނަ، ޖ. 26\nމަރިޔަމް ނަޝްފާ، ޓީމް ސިސްޓާޒް، ޖ. 5\nއައިޝަތު އަރީން، ގޮމަ އެފްސީ، ޖ. 21\nއައިޝަތު އަޒީމާ، ގޮމަ އެފްސީ، ޖ. 11\nމުބާރާތުގެ އެންމެ މޮޅު ކީޕަރަކަށް ހޮވިފައި ވަނީ ނެމެސިސްޓް އެފްސީގެ ޖޯޒީ ނަމްބަރު 31 މުހައްމަދު އިމާދު އެވެ. އަދި އަންހެން އެންމެ މޮޅު ކީޕަރަކީ ރާޅު ކަމަނަގެ ޖޯޒީ ނަމްބަރު އެކެއް ފާތިމަތު ޝަހާ އެވެ. މުބާރާތުގެ ފެއާ ޕްލޭ ޓީމަކީ ރާޅު ކަމަނަ އެވެ.\nމި މުބާރާތުގައި މި އަހަރު ވަނީ ސީނިއާ ހަ ޓީމާއި ޖޫނިއާ ހަތް ޓީމު ވާދަކޮށްފަ އެވެ. ޖުމްލަ 195 ކުޅުންތެރިއަކު މި މުބާރާތުގައި ވަނީ ކުޅެފަ އެވެ.\nމި މުބާރާތުގެ ސުޕޮންސަރަކީ ޅޮހީ ކައުންސިލެވެ. އަދި އެކި ގޮތްގޮތުން އެހީތެރިވެ ދިން ފަރާތްތައް ކަމަށްވާ ސޮނޭވާ ޖާނީ ރިސޯޓާއި އަދި އެހެނިހެން ސުޕޮންސަރުންނަށް ސީޑާ ޖަމްއިއްޔާއިން ވަނީ ޝުކުރު އަދާކޮށްފަ އެވެ.


Park kuraa than nudhahkai sticker nujahaane, namaves tow kuraane!\nޕާކު ކުރާނެތަން ނުދައްކައި ސްޓިކާ ނުޖަހާނެ، އެހެންނަމަވެސް ޓޯކުރާނެ!\n5 މަސް,4ހަފްތާ, 1 ދުވަސް, 15 ގަޑި, 8 މިނެޓް,3ސިކުންތު ކުރިން 3520އިދުހާމް ނައީމް\nޕާކު ކުރާނެތަަން ނުދައްކައި ސްޓިކާ ނުޖަހާނެކަމަށް ވިދާޅުވި ސަރުކާރުން އެ ވަޢުދު ފުއްދަވައި ގަވާއިދާ ޚިލާފަށް ޕާކު ކުރާ އުޅަނދުތައް ޓޯ ކުރުމަށް ނިންމައިފިއެވެ.\nރައީސް ސޯލިހުގެ ސަރުކާރުން ޕާކު ކުރާނެތަނެއް ނުދައްކައި ސްޓިކާ ނުޖަހާނެކަމަށް ވަޢުދުވެވަޑައިގެން އެގޮތައް ޢަމަލު ކުރަން ފެއްޓެވުމުން އެކަންތައްތައް ދިޔައީ ބޮއްސުން ލައިގެންނެވެ. ޕާކު ކުރާނެ ވަކި ދިމާލެއް ވަކި ތަނެއް ނުބަލައި މާލޭގެ ރައްޔިތުން ދަނީ ހަމައެއް ލަމައެއްނެތި ޕާކު ކުރަމުންނެވެ.\nރައީސް ސޯލިހު ވެރިކަމާއި ހަވާލުވެވަޑައިގަތުމުގެ ކުރިން ގަވާއިދާ ޚިލާފަށް ޕާކު ކުރާ މީހުންގެ ސައިކަލު ތަކާއި ކާރު ފަދަ ތަކެތީގައި ސްޓިކާ ޖެހިއެވެ. އަދި ޖޫރިމަނާ ކޮށްގެން އެކަންތައްތައް ހައްލު ކުރުމުގެ މަސައްކަތް ކުރިއަށްދިޔައެވެ. އެހެންނަމަވެސް ރައީސް ސޯލިހު ވެރިކަމަށް ވަޑައިގަންނަވަން ބޭނުން ފުޅުވެގެން ރައްޔިތުންނަށް ގަވާއިދުގެ ބޭރުން ކަންތައްތައް ކުރެއްވުމުގެ ފުރުސަތު ހުޅުވާލެއްވިއެވެ. އެގޮތުން ޕާކު ކުރާނެ ތަން ނުދައްކައި ސްޓިކާ ނުޖަހާނެކަމަށް އެމަނިކުފާނު ވެވަޑައިގެންނެވި ވަޢުދަކީ އެއްވެސް ދިރާސާއެއް ކުރުމެެއް ނެތި އުޅަނދު ދުއްވާ ފަރާތްތަކުގެ ވޯޓު ހޯދުމަށްޓަކައި ވެވަޑައިގެންނެވި ވަޢުދެއްކަން މިއަދު މިވަނީ ސާބިތުވެފައެވެ.\nރައީސް ޔާމީންގެ ޒަޢާމަތުގައި ގަވާއިދާ ޚިލާފުވާ މީހުންނަށް ފިޔަވަޅު އަޅައި މަގުތަކުގައި މީހުންނަށް އުނދަގޫވާގޮތަށް ޕާކު ކުރާ އުޅަނދުތަކުގައި ސްޓިކާ ޖަހަމުން ގެންދެވީ އެމީހުންނަށް ގަވާއިދަށް ހުރުމަތްތެރިވުމަކީ ކިހާ މުހިންމު ކަމެއްކަން އަންގައިދިނުމުގެ ބޭނުމުގައެވެ. އަދި ޕާކު ކުރާނެ ތަންތަން މާލޭގައި ނެތުމުން އެކަމަށް ހައްލެއް ގެނެސް ދިނުމަށް ޕާކިން ސިސްޓަމްތައް މާލޭގެ އެކި ސަރަހައްދުތަކުގައި ގާއިމު ކުރެއްވުމަށް އެމަނިކުފާނު ނިންމެވިއެވެ. އަދި ތަފާތު ސަރަހައްދުތަކުގައި ބެހެއްޓި އެ ސިސްޓަމްތައް ނަގާލުމަށް މިއަދުގެ ސަރުކާރުން މިވަނީ ނިންމަވާފައެވެ.\nކޮންމެއަކަސް ރައީސް ސޯލިހު މިވަނީ އެމަނިކުފާނުގެ ވަޢުދާ އެއްގޮތައް ސްޓިކާ ނުޖެހުމަށް ނިންމަވާފައެވެ. އެހެންނަމަވެސް މިހާރު ފުލުހުން ވިދާޅުވަނީ ގަވާއިދާ ޚިލާފަށް ޕާކު ކުރާ އުޅަނދު ތަކުގައި ސްޓިކާ ޖެހުމުގެ ބަދަލުގައި ގެންދާނީ ޓޯޔާޑަށްކަމަށެވެ. ނުވަތަ އެ އުޅަނދުތައް ޓޯ ކުރާނީ ކަމަށެވެ. ޓޯ ކުރުމަކީ ސްޓިކާ ޖެހުމަށްވުރެ ކުޑަ ހައްލެއްބާއެވެ.\nކޮންެމެއަކަސް ވަޢުދާ އެއްގޮތައް އަމަލުކުރައްވައި ރައީސް ސޯލިހު މިވަނީ ރައްޔިތުންނަށް އިތުރު އުނދަގޫތަކެއްވެސް ކުރިމަތި ކުރުވާފައެވެ. ގަވާއިދާ ޚިލާފަށް ޕާކު ކުރުން އާންމުވީ އެމަނިކުފާނުގެ ނިންމެވުމުގެ ސަބަބުން ކަމީ ބަދަލު ނުކުރެވޭނެ ހަގީގަތެކެވެ. ރައްޔިތުންނަށް ގަވާއިދާ ޚިލާފު ކަންތައްތައް ކުރުމުގެ ފުރުސަތު ހުޅުވާލައި ރައީސް ސޯލިހު މިވަނީ ރައްޔިތުންނަށް އިތުރު އުނދަގޫތަކާއި ކުރިމަތި ކުރުވާފައެވެ.\nސްޓިކާ ޖެހުމުން އެކުރެވޭ ޖޫރިމަނާ ދެއްކި ނަމަވެސް އުޅަނދު ޓޯ ކުރުމުން ލިބޭ ގެއްލުން މާ ބޮޑުކަމަށް މިއަދު އެތައް ރައްޔިތުންނެއް ދަނީ ބުނަމުންނެވެ. މިއިންވެސް އެނގޭ ހަގީގަތަކީ ރައްޔިތުންނަށް ވަޢުދުތައް ވެވަޑައިގަންނަވާއިރު އެ ވަޢުދުތަކަކީ ފުއްދޭނެ ވަޢުދެއްތޯ ނުވަތަ ނޫންތޯ ދިރާސާ ކުރުމަކީ ކިހާ މުހިންމު ކަމެއް ކަމެވެ. މި ސަރުކާރު ވެރިކަމާއި ހަވާލުވެވަޑައިގެތްފަހުން ފެނިގެންދަނީ މުޅިންވެސް އެފަދަ ދޯދިޔާ ވަޢުދުތައް ވެވަޑައިގަންނަވާ މަންޒަރެވެ. އެއްވެސް ދިރާސާއެއް ނުކުރައްވައި ރައްޔިތުންގެ ހިތް ރުއްސުމުގެ ގޮތުން ކޮންމެ ކަމެއްވެސް ވަޢުދެއްގެ ގޮތުގައި ރައްޔިތުންނަށް ހުށަހަޅަމުންދާ މަންޒަރެވެ. ރަނގަޅު ލީޑަރެއްގެ ކިބައިން ފެނިގެންދާން ޖެހޭނީ މިފަދަ މަންޒަރެއްބާއެވެ.


Minister Naseem Ah Ruhun Dhinumuge Massala Commitee Ah Fonuvaifi - Vaguthu\nމިނިސްޓަރ ނަސީމަށް ރުހުން ދިނުމުގެ މައްސަލަ ކޮމިޓީއަށް ފޮނުވައިފި\nމިނިސްޓަރ އޮފް ހެލްތުގެ މަޤާމަށް އަޙްމަދު ނަސީމް ޢައްޔަންކުރައްވުން :-ފޮޓޯ ރައިސް އޮފީސް\nހެލްތު މިނިސްޓަރ އަހުމަދު ނަސީމް (ކެރަފާ ނަސީމް) އަށް ރައްޔިތުންގެ މަޖިލީހުން ރުހުން ދިނުމުގެ މައްސަލަ އެ މަޖިލީހުގެ ސަރުކާރުގެ މަސްއޫލިއްޔަތު އަދާ ކުރާ މިންވަރު ބަލާ ކޮމިޓީއަށް ފޮނުވައިފިއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި މިނިސްޓަރ އަހުމަދު ނަސީމަށް ރުހުން ދިނުމަށް އެދިވަޑައިގެން ރައީސް އިބްރާހިމް މުހައްމަދު ސޯލިހް ފޮނުއްވި ސިޓީފުޅު ތަޅުމަށް އިއްވަވައިފައެވެ.\nމަޖިލީހުގެ އަމީންއާންމު އެ ސިޓީފުޅު އިއްވައި ނިންމެވުމާއެކު އެ މައްސަލަ ސަރުކާރުގެ މަސްއޫލިއްޔަތު އަދާ ކުރާ މިންވަރު ބަލާ ކޮމިޓީއަށް ފޮނުވާފައިވާ ކަން ރިޔާސަތުގައި އިންނެވި މަޖިލީހުގެ ރައީސް މުހައްމަދު ނަޝީދު އިއުލާން ކުރެއްވިއެވެ.\nހެލްތު މިނިސްޓަރު ކަމަށް ނަސީމް އައްޔަން ކުރެއްވީ ކުރިން އެ މަގާމުގައި ހުންނެވި އަބްދުﷲ އަމީން މިނިސްޓަރު ކަމުން އިސްތިއުފާ ދެއްވުމުންނެވެ. އަމީން އެ މަގާމުގައި ހުންނެވީ ޖުމްހޫރީ ޕާޓީގެ ސްލޮޓެއްގައެވެ. އެހެންކަމުން ޖޭޕީއަށް ގޮނޑިއެއް މަދުވެ، އެމްޑީޕީއަށް ކެބިނެޓްގައި އިތުރު ގޮނޑިއެއް ލިބުނީއެވެ.\nހެލްތު މިނިސްޓަރުގެ މަގާމުން އަމީން އިސްތިއުފާ ދެއްވީ، ރައްޔިތުންގެ މަޖިލީހުގައި ތިއްބެވި އެމްޑީޕީގެ ބައެއް މެންބަރުން ބައިވެރިވެގެން އަމީންގެ އިތުބާރު ނެތް ކަމުގެ މައްސަލައެއް މަަޖިލީހަށް ވައްދާފައިވަނިކޮށެވެ.\nމައްސަލަ ހުށަހަޅަން ވޯޓު ދެއްވި 27 މެންބަރުންގެ ތެރެއިން 24 މެންބަރުންގެ ސޮޔާއެކު އެ މައްސަލަ މަޖިލީހަށް ހަމަ އެ ދުވަހުގެ ރޭ ވެއްދީއެވެ. އެއީ މުޅިން ވެސް ރައީސް ނަޝީދަށް ތާއީދު ކުރައްވާ މެންބަރުންނެވެ.\nއޮކްޓޯބަރ 28, 2020 10:17\nފޮޓޯގައިތަ އޭނީ ޒުވާނުންނަށް ފުރުސަތު ހޯދައިދޭން މިނިސްޓަރުކަން ހަވާލުކުރި 78 އަހަރުގެ ޒުވާނާ!\nއޮކްޓޯބަރ 28, 2020 11:08\nމިވަރަކަށް މީހަކު ޒުވާންވާނީ.. ޒުވާނުންނޭ ކިޔާފަ އަނގަހުޅަވަން މި މީހުން ލަދުގަންނަން ޖެހޭނެ. ގެރި ސަރުކާރު އިސްތިއުފާ\nއޮކްޓޯބަރ 28, 2020 11:09


SunOnline: Maldivian medhuverikoh dheynee hidhumatheh, ticket agu heyo vaane: Nahula\nމޯލްޑިވިއަން މެދުވެރިކޮށް ދޭނީ ހިދުމަތެއް، ޓިކެޓު އަގު ހެޔޮވާނެ: ނަހުލާ\nއައިޝަތު ފަރީޙާ 23 Dec 2018, 14:36\nޓްރާންސްޕޯޓު މިނިސްޓަރު އާއިޝަތު ނަހުލާ -- ސަން ފޮޓޯ: ފަޔާޒު މޫސާ\nވިޔަފާރިއަކަށްވުރެ ބޮޑަށް އިސްކަންދޭނީ މޯލްޑިވިއަން މެދުވެރިކޮށް ރައްޔިތުންނަށް ހިދުމަތެއް ދޭންކަމަށް ޓްރާންސްޕޯޓު މިނިސްޓަރު އާއިޝަތު ނަހުލާ ވިދާޅުވެއްޖެއެވެ.\nނަހުލާ މިއަދު "ސަން" އަށް ވިދާޅުވީ އެތެރޭގެ އުދުހުންތަކުގެ އަގު ހެޔޮކުރުމަށް ޓްރާންސްޕޯޓު އެންޑް ސިވިލް އޭވިއޭޝަން މިނިސްޓްރީ އިން ކުރަންޖެހޭ މަސައްކަތްތައް މިހާރު ނިމިފައިވާ ކަމަށެވެ. މިހާރު ކުރިއަށްދަނީ ސަރުކާރުގެ އެހެން މުވައްސަސާތަކާ ގުޅިގެން ކުރަންޖެހޭ މަސައްކަތްތައް ކަމަށް ނަހުލާ ވިދާޅުވިއެވެ.\n"ކުރިއަށް އޮތް މަދު ދުވަސްކޮޅުގެ ތެރޭގައި ޓިކެޓުގެ އަގަށް އައި ބަދަލު އިއުލާނު ކުރެވިގެންދާނެ. މި ބަދަލުވާނީ ރައްޔިތުން ހިތްއެދޭފަދަ، ރައްޔިތުން އުފާވާނެ ބަދަލަކަށް،" މިނިސްޓަރު ވިދާޅުވިއެވެ.\nޓްރާންސްޕޯޓު މިނިސްޓަރު ވިދާޅުވީ މިހަރު ކުރިއަށްދަނީ ޓިކެޓުގެ އަގާ ގުޅިގެން ފިނޭންސް މިނިސްޓްރީ އާއި ރައީސް އޮފީހުން ކުރަންޖެހޭ ކަންތައްތައް ކަމަށެވެ. ޓިކެޓުގެ އަގު ހެޔޮކުރުމަށް ރައީސް އޮފީހުގައި ގިނަ މަޝްވަރާތައް ކުރިއަށް ދިޔަކަމަށްވެސް ނަހުލާ ވިދާޅުވިއެވެ.\nޓިކެޓުގެ އަގުހެޔޮކޮށް އަގުތައް އިއުލާނުކުރުން ލަސްވީ ބަންދު ދުވަސްތަކާ ރައީސްގެ އިންޑިއާ ދަތުރުފުޅު ދިމާވުމުން ކަމަށާއި އަގުތައް އިއުލާނުކުރުން ދެން މާ ލަހެއް ނުވާނެ ކަމަށްވެސް މިނިސްޓަރު ވިދާޅުވިއެވެ.\nއެތެރޭގެ އުދުހުންތަކުގެ އަގު ހެޔޮކުރުމަކީ ރައީސްގެ 100 ދުވަހުގެ ވައުދުގެ ތެރޭގައި ހިމެނޭ ކަމެކެވެ.\nގައުމީ މައުޒަރުގައި ބައިވެރިވުމުގެ މުއްދަތު އިތުރުކޮށްފި


Centara ge resort eh hadhan falheh hikkan MTCC ah - One Online\nތައިލެންޑްގެ ބެންކޮކްގައި ހުންނަ ސެންޓާރާގެ ހެޑް އޮފީހުގައި މިއަދު ބޭއްވި ރަސްމިއްޔާތުގެ ތެރެއިން --- ފޮޓޯ: އެމްޓީސީސީ\nސެންޓާރާގެ ރިސޯޓެއް ހަދަން ފަޅެއް ހިއްކަން އެމްޓީސީސީއަށް\nތައިލެންޑްގެ ހޮސްޕިޓާލިޓީ ކުންފުނި، ސެންޓާރާ ހޮޓެލްސް އެންޑް ރިސޯޓުން، ރިސޯޓެއް ތަރައްގީކުރުމަށް ފަޅެއް ހިއްކައިގެން ތިން ރަށެއް ހެދުމުގެ މަސައްކަތް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ)އާ ހަވާލުކޮށްފިއެވެ.\nތައިލެންޑްގެ ބެންކޮކް ގައި ހުންނަ ސެންޓާރާގެ ހެޑް އޮފީހުގައި މިއަދު ބޭއްވި ރަސްމިއްޔާތުގައި، ސެންޓާރާގެ ފަރާތުން މި އެއްބަސްވުމުގައި ސޮއިކުރެއްވީ އެ ކުންފުނީގެ ސީއީއޯ ތިރާޔުތް ޗިރަތިވަތްއެވެ. އެމްޓީސީސީގެ ފަރާތުން ސޮއިކުރެއްވީ ކުންފުނީގެ ސީއީއޯ ހުސައިން ޝާހެވެ.\nއެމްޓީސީސީން ބުނީ، 300 ދުވަހުގެ ތެރޭގައި ނިންމުމަށް އެ ކުންފުންޏާ ހަވާލުކުރި މި މަޝްރޫއުގެ ދަށުން 21 ހެކްޓަރުގެ ބިން ހިއްކަން ހަމަޖެހިފައިވާއިރު، ގޮނޑުދޮށް ހިމާޔަތް ކުރުމާއި ބްރޭކް ވޯޓާއެއް ގާއިމްކުރުމުގެ މަސައްކަތް ކުރާނެ ކަމަށެވެ.\nގުޅޭ ޓެގު އެމްޓީސީސީ ޓުއަރިޒަމް


ޔާމީންގެ ވަކީލުގެ ބަސްމަގު: ޚުޠުބާއެއްތަ؟ ޑްރާމާއެއްތަ؟ - MV Times\nޔާމީންގެ ވަކީލުގެ ބަސްމަގު: ޚުޠުބާއެއްތަ؟ ޑްރާމާއެއްތަ؟\n0 September 25th, 2019 - 8:27 PM\nކުރީގެ ރައީސް ޢަބްދުﷲ ޔާމީން ޢަބްދުލްޤައްޔޫމުގެ މައްޗަށް ކުރިއަށްގެންދާ މަނީ ލޯންޑަރިންގެ ދަޢުވާގެ ޝަރީޢަތަކީ އެއްގޮތަށްވުރެ ގިނަ ގޮތްގޮތުން ފާހަގަކޮށްލެވޭ ޝަރިޢަތެކެވެ.\nއޭގެތެރެއިން މިއަދު އަޑުއެހުމުގައި ޔާމީންގެ ދިފާއީ ވަކީލް އާދަމް އާސިފުގެ ބަސްމަގާއި އަޑު މަޚުރަޖު ހުރި އާދަޔާ ޚިލާފު ގޮތް ފާހަގަކޮށްލެވެނީ އެހެންގޮތަކުން ފާހަގަކޮށްލެވުނުކަމަކަށެވެ. އާސިފްގެ އަޑު ޢާއްމުކޮށް ހުންނަގޮތާއި މިއަދު ހުރި ތަފާތުގޮތް އޭނާ ވަޑައިގަންނަވާ ޝަރިޢަތުގެ އަޑުއެހުންތަކަށް ޙާޒިރުވާ ނޫސްވެރިންނާއި ޢާއްމުންނަށްވެސް އެނގޭނެއެވެ.\nމިއަދުގެ އަޑުއެހުމުގައި އޮތީ ޔާމީންގެ މައްޗަށް ކުށްސާބިތުކުރުމަށް ދައުލަތުގެފަރާތުން ހުށަހެޅި ކިތާބީ ހެއްކާމެދު ޔާމީންގެ ފަރާތުން ބަޔާން ހުށަހަޅުއްވުމެވެ. މިދެންނެވި ބަޔާނުގެ ފުރަތަމަބައި ހުށަހެޅުއްވީ ޔާމީންގެ ވަކީލުންގެ ޓީމުގައި ހިމެނިވަޑައިގަންނަވާ އަލީ ޝާހެވެ. އަނެއްބައި އާސިފެވެ. އެއީ ވަރަށް ދިގު ބަޔާނެކެވެ.\nބަޔާނުގެ އާސިފް ހުށަހެޅުއްވިބައި ފެއްޓެވީވެސް ޢާއްމުކޮށް އޭނާ ކޯޓުގައި ވާހަކަދައްކަވާ ރާގަކަށް ނޫނެވެ. ވަރަށްބޮދަށް ދަމަދަމާފައި ރާގުލައްވާފައި އޭނާ ބަޔާން ވިދާޅުވާން ފެއްޓެވިއެވެ. މިރާގު އެންމެ ވައްތަރީ ހުކުރު ޚުޠުބާ ދެއްވާ ޚަޠީބުން ޢާއްމުކޮށް ޚުޠުވާ ވިދާޅުވާ ރާގާއެވެ. އާސިފްގެ މިއާދަޔާ ޚިލާފު ޢަމަލު މިއަދުގެ ޝަރީޢަތުގެ އަޑުއެހުމަށް ހާޒިރުވެތިބި ގިނަބަޔަކަށް ފާހަގަވިއެވެ. އެކަކު އަނެކަކުގެ މޫނަށް ބަލާލައި ބައެއް މީހުންގެ މޫނުމަތިން ހިނިއަންގަގޮތް ފެނުނެވެ. ނަމަވެސް ޝަރީޢަތުގެ މަޖިލީހުގައި ހީ ސަކަރާތްޖެހުމަކީ މަނާކަމެއްކަން އެންމެންނަށްވެސް އެނގޭތީ ކެއްކޮށްލައިގެން ބަނޑަށް ހީލަހީލާ ތިބީއެވެ.\nމިޝަރީޢަތަކީ ކޮންމެ އަޑުއެހުމެއް ވަގުތުން ޓީވީން ދުރަށްދައްކާ ޝަރީޢަތެކެވެ. މިއަދުގެ އަޑުއެހުން ޓީވީން ބަލަންތިބި މީހުންވެސް އާސިފްގެ މި "ޑްރާމާ"ބެލިއެވެ. އެމީހުންވެސް މިކަންފާހަގަކޮށް ޝުޢޫރު ފާޅުކުރިއެވެ. ސޯޝަލް މީޑިއާގައިވެސް ވަގުތުން މިވާހަކަ ވައިރަލްވެގެން ދިޔައެވެ.\nއެންމެފަހުން މިޝަރީޢަތް ކުރިއަށް ގެންދަވާ ކްރިމިނަކް ކޯޓުގެ އިސް ޤާޒީ އަޙްމަދު ހައިލަމަށްވެސް ކެތެއްނުވިއެވެ. އާސިފްގެ "ޑްރާމާ" މެދު ކަނޑުއްވާލެއްވުމަށް ފަހު އެކަން ގޮތަށް ނުކުރެއްވުމަށް އެންގެވިއެވެ.\n"ވަކީލް ތަންކޮޅެއް ރަނގަޅަށް ބަޔާން ވިދާޅުވެ ދެއްވާ. ވަކީލަކީ އަލަށް ވަޑައިގަންނަވާ ބޭފުޅެއް ނޫނެއްނޫންތޯ؟. ޚުތުބާއެއް ވިދާޅުވަނީއެއް ނޫންތޯ؟" އިސް ޤާޒީ ހައިލަމް ވިދާޅުވިއެވެ.\nޤާޒީ ހައިލަމް ވިދާޅުވީ ބައެއް ފަހަރު ޚުތުބާއެއް ވިދާޅުވަނީހެން އަނެއްބައިފަހަރު ޑްރާމާއެއް ކުޅުއްވާހެން ހީވާ ކަމަށެވެ. އެހެންކަމުން ރީތިކޮށް ވާހަކަދެއްކުމަށް ޤާޒީ ނަސޭޙަތްތެރިވެވަޑައިގަތެވެ. މިއާއެކު އާސިފް ވަނީ "ފާޑެއްގެ ހިނިތުންވުމަކާއެކު" މާފަށް އެދިވަޑައިގެން އޭނާގެ "ޚުޠުބާ" ރާގު ކޮންމެވެސް ވަރަކަށް ބަދަލުކުރައްވައި ވާހަކަފުޅުދައްކަވާފައެވެ.\nކޮންމެއަކަސް ރައީސް ޔާމީންގެ ޝަރީޢަތަކީ ރާއްޖޭގައި މިހާތަނަށް ކުރިއަށްގެންދިޔަ އެންމެ އާދަޔާ ޚިލާފު އެއް ޝަރީޢަތުގެ ގޮތުގައި ތާރީޚުގެތެރެއަށް ވަނީ ވަދެފައެވެ. މިދެންނެވީ އާގޮތަކަށް ޝަރީޢަތްކުރާވާހަކައެއް ނޫނެވެ. ފުރަތަމަ ފަހަރަށް ޢާއްމުރައްޔިތުންނަށް ވަގުތުން ޓީވީން ޝަރީޢަތުގެ މަޖިލިސް ފެންނަގޮތްވުމާއި، ޝަރިޢަތުގެ މަޖިލީހުގެ ތެރެއިން ފެންނަ ބައެއްކަހަލަ އާދަޔާ ޚިލާފު ކަންކަން ޢާއްމުންނާ ހަމައަށް ތިލަވުންވެސް ހިމެނެއެވެ. މިފަހަރުވެސް މިފެނުނީ އެފަދަ ކަމެކެވެ.


Resort hadhaa rahthakuge mauloomathu 65 faraathakun hodhaifi\n65 ފަރާތަކުން ރިސޯޓު ހަދާ ރަށްތަކުގެ މައުލޫމާތު ހޯދައިފި\nޓޫރިޒަމް މިނިސްޓްރީ: އާ ރަށްތަކަށް ބިޑު ކުރަން ޖެހެނީ އަންނަ މާޗް މަހު -- އަހުމަދު އަޝްހާދު އަބްދުﷲ (ޖެރީ) | އަވަސް\nމި ސަރުކާރުން ރިސޯޓު ހަދަން ހުޅުވާލި ފުރަތަމަ ހަތަރު ރަށަށް ޝައުގުވެރިވެ 65 ފަރާތް ތަކުން މައުލޫމާތު ހޯދައިފި އެވެ.\nޓޫރިޒަމް މިނިސްޓްރީގެ ޓޫރިޒަމް މިނިސްޓްރީގެ ސީނިޔަ ޕޮލިސީ ޑިރެކްޓަރު މުހައްމަދު ހުއްސާން އަވަސް އާ ވާހަކަފުޅު ދައްކަވަމުން މިއަދު ވިދާޅުވި ގޮތުގައި އަލަށް ރިސޯޓު ހަދަން ނެރޭ ރަށްތަކުގެ މައުލޫމާތު ސާފު ކުރަން ބޭއްވި ސެޝަންތަކުގައި 65 ޕާޓީ އަކުން ބައިވެރިވެ މައުލޫމާތު ހޯދި އެވެ. އަދި މިހާތަނަށް ބައެއް ފަރާތްތަކުން ބިޑު ފޮތް ވެސް ގަނެފައިވެ އެވެ.\n"މައުލޫމާތު ދިނުމަށް ބޭއްވި ސެޝަންގައި ބައިވެރި ނުވި ނަމަވެސް މި މަަޝްރޫއަށް ބިޑު ކުރެވޭނެ. ބިޑު ފޮތްތައް މާޗް ހަތަރު ވަނަ ދުވަހުގެ ނިޔަލަށް ވިއްކަމުން ގެންދާނެ،" ހުއްސާން ވިދާޅުވި އެވެ.\nސަރުކާރުން ޓޫރިޒަމް ތަރައްގީ ކުރަން ރަށްތަކެއް އާންމުކޮށް ވަނީ ޑިސެމްބަރު 27 ވަނަ ދުވަހު އެވެ. ހުޅުވާލާފައި ވަނީ ތިން ރަށަކާއި ރަށެއްގެ ބައެކެވެ. އެއީ ހއ. އަލިދުއްފަރު ފިނޮޅާއި ހދ. އަތޮޅު އަދި ދަނޑުވެރިކަން ކުރާ ރަށެއް ކަމަށްވާ ވައިކަރަމުރައިދޫން 15 ހެކްޓަރުގެ ބިމުން ބައެކެވެ. މީގެ އިތުރުން ށ. އަތޮޅު ކުޑަޅައިމެންދޫ އާއި ނ. އަތޮޅުގެ ކުންނަމެލައި ވެސް ރިސޯޓު ހަދަން ހުޅުވާލި އެވެ.\nޓޫރިޒަމް މިނިސްޓްރީން ކުރިން ބުނީ ޓޫރިޒަމް ގާނޫނަށް ގެނެސްފައިވާ އިސްލާހާއެކު އަލަށް ރިސޯޓު ހަދަން ދޭ ރަށްތަކަށް ޝައުގުވެރިކަން އިތުރުވެފައިވާ ކަމަށެވެ.\nރިސޯޓު ތަރައްގީ ކުރުމަށްޓަކައި 29 ރަށް މި ދައުރު ނިމޭއިރު ނެރޭނެ ކަމަށް މި ސަރުކާރުން ވަނީ ބުނެފަ އެވެ. އަދި މި ރަށްތައް ހުޅުވުމުން 18،000 ވަޒީފާ އުފެދޭނެ ކަމަށް އަންދާޒާކޮށްފައި ވެއެވެ.\nމި ސަރުކާރުން ޓޫރިޒަމް ތަރައްގީ ކުރަން މިހާތަނަށް އިއުލާނުކޮށްފައި ވަނީ އުލިގަމް ޔޮޓް މެރީނާ އާއި ސިޓީ ހޮޓާ އެޅުމުގެ މަޝްރޫއެއްގެ އިތުރުން ކެލާގައި ސިޓީ ހޮޓަލެއް އެޅުމަށް އިއުލާނު ކުރި މަޝްރޫއެކެވެ. ކެލާ ސިޓީ ހޮޓަލުގެ މަޝްރޫއު މިހާރު ވަނީ ފެޑޯ އިންވެސްޓްމެންޓް އާ ހަވާލުކޮށްފަ އެވެ.\nސަރުކާރުން ބނާ ގޮތުގައި މި އަހަރު 15 ރިސޯޓެއް ހުޅުވާނެ އެވެ. މި އަހަރުގެ ބަޖެޓުގައި ޓޫރިޒަމް ތަރައްގީ ކުރަން 10 ރަށްތަކެއް ނެރެގެން އެ ރަށް ތަކުން ދައުލަތަށް 130 މިލިއަން ރުފިޔާ ހޯދަން ކަނޑައަޅާފައިވެ އެވެ.\nޓޫރިޒަމް މިނިސްޓްރީ އޮފް ޓޫރިޒަމް ރިސޯޓް + ޓޫރިޒަމް ރިއަލް އެސްޓޭޓް


ހެންވޭރު ބޮޑު ހުޅު: 35 އާއިލާއަކަށް އަދިވެސް އާއްމު ހާލަތަކަށް ނާދެވޭ! | | Sangu News\nހެންވޭރު ބޮޑު ހުޅު: 35 އާއިލާއަކަށް އަދިވެސް އާއްމު ހާލަތަކަށް ނާދެވޭ!\n11 އޮކްޓޯބަރ 2019 - 09:17\nހާލުގައި ޖެހިފައިވާ ފަރާތްތަކަސް އެހީތެރިކަން ފޯރުކޮށްދިނުމުގެ ތެރެއިން: ފައިލް ފޮޓޯ\nހެންވޭރު، އަބަދަށްފެހި މަގުގައި ހިނގި އަލިފާނުގެ ބޮޑު ހާދިސާއާ ގުޅިގެން ގެއްލުންވި އާއިލާތަކުގެ ތެރެއިން އަދިވެސް 38 އާއިލާއެއް ވަގުތީ ހިޔާވަހިކަމުގައި ތިބި ކަމަށް ނެޝަނަލް ޑިޒާސްޓާ މެނޭޖްމަންޓް އޮތޯރިޓީ (އެންޑީއެމްއޭ) އިން ބުނެފި އެވެ.\nއެންޑީއެމްއޭއިން ބުނީ އެހީތެރިކަން ފޯރުކޮށްދިން އާއިލާތާކުގެ ތެރެއިން މިހާރު އެ އޮތޯރިޓީގެ ބެލުމުގެ ދަށުގައި ތިބީ 38 އާއިލާއެއްގެ 164 މީހެއްކަމަށެވެ. އެމީހުންނަށް ވަގުތީ ބޯހިޔާވަހިކަން ހަމަޖައްސާދީފައިވަނީ ގާކޮށީގެ 14 އެޕާޓްމަންޓަކާއި، ބައެއް ގެސްޓް ހައުސްތަކުން ކަމަށް އެއިދާރާއިން ބުނެއެވެ.\nވެރިރަށް މާލެ ސިޓީގައި ހިނގި އެ އަލިފާނުގެ ހާދިސާއަކީ މިހާތަނަށް ހިނގާފައިވާ އެންމެ ބޮޑު އަލިފާނުގެ ހާދިސާއެވެ. އެ ހާދިސާގައި ހަތް ގެއެއް އެކީ އަނދާފައިވާއިރު ހާލުގައި ޖެހުނު މީހުންގެ އަދަދު 800 އާއި ގާތް ކުރެއެވެ. ގުދަނުގައި ރޯވެ ހިނގި އެ ހާދިސާގައި ލިބުނު މާލީ ގެއްލުމުގެ އަދަދު ވަޒަންކޮށްލަންވެސް އުނދަގޫވެފައިވާއިރު އެ ހާދިސާގައި އެތައް ބައެއްގެ ދިރިއުޅުން ވަނީ ހަލާކުވެފައެވެ.\nހާލުގައި ޖެހުނު އާއިލާތަކަށް އެހީވުމުގެ ގޮތުން، ކަލާފާނު ސްކޫލުގައި ރިލީފް ސެންޓާއެއް ހުޅުވާ ވަގުތީ ހިޔާއެއް ފޯރުކޮށްދީފައިވާއިރު އޭގެ ތެރެއިން ބައެއް އާއިލާތައް ވަނީ، އެމީހުންގެ އާއިލީ ގެތަކަށް ބަދަލުވެފައިކަމަށް އެންޑީއެމްއޭއިން މައުލޫމާތު ދެއެވެ. އަދި އެ އާއިލާތަކަށް އެހީތެރިކަން ފޯރުކޮށްދިނުމަށް އެކަމަށް ހާއްސަ އެކައުންޓެއް ހުޅުވާފައިވާއިރު، ގިނަ އަދަދެއްގެ އާއްމުންވެސް ވަނީ ހާލުގައި ޖެހުނު އާއިލާތަކަށް އެކި ގޮތްގޮތުން އެހީތެރިކަން ފޯރުކޮށްދީފައިކަން އެންޑީއެމްއޭއިން ފާހަގަކުރިއެވެ.\nއެންޑީއެމްއޭއިން، ބުނީ އެހީތެރިކަން ފޯރުކޮށްދިނުމަށް ބީއެމްއެލްގައި ހުޅުވި އެކައުންޓަށް ދެ މިލިއަނަށް ވުރެ ގިނަ ރުފިޔާ ލިބިފައިވާ ކަމަށެވެ. އޭގެ އިތުރުންވެސް އާންމުންގެ ފަރާތުން އާއިލާތަކަށް އެހީގެ ގޮތުގައި ހެދުން، ކާބޯތަކެތި، އަދި ބައެއް ޒަރޫރީ ތަކެތި ފޯރުކޮށްދީފައިވާކަމަށެވެ. ފައިސާގެ ގޮތުގައި އާއި އަދި ތަކެތީގެ ގޮތުގައި ލިބުނު އެހީގެ ރެކޯޑުތައް ބަލަހައްޓަމުން އަންނަކަން ފާހަގަކޮށް އެންޑިއެމްއޭއިން ބުނެފައިވަނީ އަމާނާތްތެރި ކަމާއި އެކު އާއިލާތަކަށް އެތަކެތި ފޯރުކޮށްދެމުން އަންނަ ކަމަށެވެ.\nވަގުތީ އެހީތެރިކަމަށް އެދި ރެޖިސްޓްރީ ކުރި ފަރާތްތަކުގެ މައުލޫމާތުތައް ހިއްސާ ކުރަމުން އެންޑީއެމްއޭއިން ބުނެފައިވަނީ އޭގެ ތެރޭގައި ޖުމްލަ 114 ކުޑަކުދިން ހިމެނޭ ކަމަށެވެ. ކުޑަކުދިންގެ ތެރޭގައި އެންމެ ގިނައީ 10-16 އަހަރާއި ދެމެދުގެ ކުދިންނެެވެ. އެއީ އެހީތެރިކަން ފޯރުކޮށްދިން ކުޑަކުދިންގެ ޖުމްލަ 32 އިންސައްތައެވެ. އޭގެ އިތުރުން 1-5 އަހަރާއި ދެމެދުގެ ކުޑަކުދިންނަކީ އޭގެ 31 އިންސައްތައެވެ. 18-16 އަހަރުގެ 12 އިންސައްތައެވެ. 5-10 އަހަރު ކުދިންގެ އިންސައްތައަކީ 25 އެވެ. އެންޑީއެމްއޭއިން ބުނެފައިވަނީ އެހީއަށް ރެޖިސްޓްރީކުރި ކުދިންގެ ތެރެއިން 50 ކުދިން ސްކޫލަށް އަނބުރާ ދިއުމަށް ބޭނުންވާ ޔުނީފޯމާއި ފޮތްލިސްޓު އެޑިއުކޭޝަން މިނިސްޓްރީ މެދުވެރިކޮށް ފޯރުކޮށްދީފައިވާ ކަމަށެވެ.\nއެންޑީއެމްއޭއިން މީޑިއާތަކާއި ހިއްސާ ކުރި މައުލޫމާތުތަކަށް ބަލާއިރު ކެމިކަލް ގުދަން ގޮވާ ހިނގި ބޮޑު އަލިފާނުގެ ޙާދިސާގައި ދެ ގެއެއް ވަނީ އެކީ ރޫޅާލަން ޖެހިފައެވެ. އެއީ ހ.ނިގާރަން، އަދި ހ.ނެއިބާރ އެވެ.\nއެ އޮތޯރިޓީން ބުނެފައިވަނީ އަލިފާނުގެ ސަބަބުން 26 ގެ ހުސްކުރެވުނު ކަމަށެވެ. އެއީ 87 ގޭބިސީއެވެ. އަލިފާނުގެ ޙާދިސާއަށް 12 ދުވަސްވެފައިވާއިރު، އަލިފާނުގެ ހާދިސާ ހިނގި ސަރަހައްދުން އެހެން ގެތަކަށް ބަދަލުވީ ފަރާތްތަކަށްވެސް ގެތަކަށް ވަނުމުގެ ހުއްދަ ވަނީ ދީފައެވެ.\nއަލިފާނުގެ ހާދިސާ ހިނގިތާ 24 ގަޑިއިރުތެރޭގައި އެހީއަށް ރެޖިސްޓްރީކޮށްފައިވަނީ 786 ފަރާތަކުންނެވެ. އެގޭ ތެރޭގައި ހިމެނެނީ 636 ދިވެހިންނެވެ. ބިދޭސީންގެ ތެރޭގައި މިސްރަށް ނިސްބަތްވާ 1، ފިލިޕީންސްގެ6ރައްޔިތަކާއި، އިންޑިއާގެ 19 މީހެއް، އަދި ނޭޕާލްގެ 16 މީހެއްގެ އިތުރުން ބަންގްލަދޭޝްގެ 104 މީހަކާއި ސްރީލަންކާގެ4މީހަކު ހިމެނެއެވެ.\nޑިޒާސްޓާ މެނޭޖްމެންޓުގެ ބެލުމުގެ ދަށުގައި ތިބި އާއިލާތަކާއި ގުޅޭގޮތުންނާއި ސޯޝާލް މީޑިއާގައި ދެކެވެމުން އަންނަ ބައެއް ވާހަކަތަކާއި ގުޅޭގޮތުން އެ އޮތޯރިޓީގެ ޗީފް އެކްޒެކްޓިވް، ހިސާން ހަސަން ވިދާޅުވީ އަލިފާނުގެ ހާދިސާގައި ގެއްލުން ލިބުނު ފަރާތްތަކުގެ ތެރެއިން ވަގުތީ ބޯހިޔާވަހިން ހަމަޖައްސައި ނުދީ މަގުމަތިވެފައި ތިބި އެއްވެސް ފަރާތެއް ނުވާނެކަމަށެވެ. ހިސާން ވިދާޅުވީ، ހުކުރު ދުވަހު މި ހާދިސާ ހިނގީއްސުރެން އެދުވަހު ފަތިހު4ޖަހަންދެން ކަލާފާނު ސުކޫލުގައި ސެންޓަރުގައި ތިބި ހުރިހާ ފަރާތްތަކަށް ވަގުތީ ބޯހިޔާ ވަހިކަން ހޯދައިދީފައިވާ ކަމަށެވެ.


އިންގްލެންޑް ކޮޅަށް އަތުން ގޯލު ޖެހި އިރު، މަރަޑޯނާ ލައިގެން ހުރި ޖާޒީއަށް ރެކޯޑް އަގެއް – Haftha\nThu, 26 May, 2022, 12:12 pm\nއިންގްލެންޑް ކޮޅަށް އަތުން ގޯލު ޖެހި އިރު، މަރަޑޯނާ ލައިގެން ހުރި ޖާޒީއަށް ރެކޯޑް އަގެއް\nމެއި 5, 2022\nނަވާރަ ސަތޭކަ އަށްޑިހަ ހަވަނަ އަހަރުގެ ވޯލްޑް ކަޕުގައި އިންގްލެންޑް ކޮޅަށް އަތުން ގޯލު ޖެހި އިރު، އާޖެންޓީނާގެ ޑިއޭގޯ މަރަޑޯނާ ލައިގެން ހުރި ޖާޒީ ރިކޯޑް އަގަކަށް ނީލަމުގައި ވިކިއްޖެ އެވެ.\nމަރަޑޯނާގެ އެ ޖާޒީ މިއޮތް ހުރިހާ ދުވަހު އޮތީ އިންގްލެންޑްގެ މިޑްފީލްޑަރު ސްޓީވް ހޮޖް އަތުގަ އެވެ. އޭނާއަށް އެ ޖާޒީ ލިބުނީ އެ މެޗަށްފަހު މަރަޑޯނާއާ އެކު ޖާޒީ ބަދަލުކުރުމުންނެވެ. ހޮޖްއަކީ އިންގްލެންޑާ އެކު ދެ އަހަރެއްގެ ވޯލްޑް ކަޕް ކުޅެފައިވާ މިޑްފީލްޑަރެކެވެ.\nމީގެ ދެ އަހަރު ކުރިން 2020 ވަނަ އަހަރު މަރަޑޯނާ މަރުވުމާ އެކު ހޮޖް އަތުން އެ ޖާޒީ ގަންނަން ގިނަ ބަޔަކު މަސައްކަތް ކުރި ނަމަވެސް، އޭރު އޭނާ އެ ޖާޒީ ވިއްކާކަށް ބޭނުމެއް ނުވި އެވެ. ނަމަވެސް ޑިމާންޑު ބޮޑުވުމުން، އެންމެ ފަހުން އެކަމަށް އެއްބަސްވީ އެވެ.\nރިޕޯޓުތައް ބުނާ ގޮތުން، އެ ޖާޒީ ވިކޭނެ ކަމަށް އަންދާޒާކުރީ ގާތްގަނޑަކަށް 6-4 މިލިއަން ޕައުންޑަށެވެ. ނަމަވެސް ނީލަމުގައި ޖާޒީގެ އަގު ވަނީ 7.1 މިލިއަން ޕައުންޑް (8.81 މިލިއަން އެމެރިކާ ޑޮލަރު) އަށް އަރައިފަ އެވެ. އެއީ ކުޅިވަރު ހަނދާނަކަށް މިހާތަނަށް ހުށަހެޅުނު އެންމެ ބޮޑު އަގެވެ.\nމީގެ ކުރީން ކުޅިވަރު މެޗެއްގައި ކުޅުންތެރިއަކު ލި ޖާޒީއެއް އެންމެ ބޮޑު އަގުގައި ވިކިފައިވަނީ 2019 ވަނަ އަހަރު، 5.6 މިލިއަން އެމެރިކާ ޑޮލަރަށެވެ. އެއީ ނިއު ޔޯކް ޔެންކީސްގެ ލެޖެންޑް ބާބް ރުތްސްގެ ބޭސްބޯލް ޖާޒީ އެވެ.\nފާހަގަ: ބޭރު ކުޅިވަރު, ކުޅިވަރު, މަރަޑޯނާ, ފުޓްބޯޅަ


Mi Aharu Ithuru Loan Scheme Akah Hulhuvaaleveyne Kamakah Nubelevey - Minister - Vaguthu\nމިއަހަރު އިތުރު ލޯނު ސްކީމަށް ހުޅުވާލެވޭނެ ކަމަކަށް ނުބެލެވޭ - މިނިސްޓަރު\nނޫސްވެރިންނާ ބައްދަލު ކުރައްވައި ހަޔަރއެޑިއުކޭޝަން މިނިސްޓަރ ޑރ. އިބްރާހިމް ހަސަން ވާހަކަފުޅު ދައްކަވަނީ\nކޮވިޑް-19 ގެ ސަބަބުން މިއަހަރު އިތުރު ސްޓޫޑަންޓް ލޯން ސްކީމަށް ހުޅުވާލެވޭނެ ކަމުގެ ޔަގީން ކަމެއް އަދި އޮތް ކަމަށް ނުބެލެވޭ ކަމަށް ހަޔާ އެޑިއުކޭޝަން މިނިސްޓަރު ޑރ. އިބްރާޙިމް ހަސަން ވިދާޅުވެއްޖެއެވެ.\nރާއްޖެ ޓީވީގެ "ފަލަ ސުރުހީ" ޕްރޮގްރާމްގައި ވާހަކަ ދައްކަވަމުން މިނިސްޓަރު ވިދާޅުވީ، ކޮވިޑް-19 ގެ ސަބަބުން ރާއްޖޭގެ އިގްތިސޯދަށް ހީނަރު ކަމެއް އައިސްފައިވާ ކަމަށެވެ. އެހެން ނަމަވެސް ސަރުކާރު އަމާޒަކީ ކުރިން ހުޅުވާލާފައިވާ ފުރުސަތުތައް ފަހިކޮށްދިނުން ކަމަށެވެ.\nމިނިސްޓްރީން މީގެ ކުރިން ވަނީ މިދިޔަ ފެބްރުއަރީ މަހު ހުޅުވާލި 550 ސްޓޫޑެންޓް ލޯން ސްކީމުގެ ފުރުސަތުގެ އިތުރުން މިއަހަރުގެ ފަހުކޮޅުވެސް އިތުރު ފުރުސަތުތައް ހުޅުވާން ވިސްނަވާފައެވެ.\n"އަޅުގަނޑުމެންގެ އިގްތިސޯދު ކިރިޔާވެސް ޖާގަ ދެންޏާ އަޅުގަނޑުމެން އެ ފުރުސަތު ރައްޔިތުންނަށް ދޭ ގޮތަށް މިތިބީ. ދިވެހިން ބިނާކޮށް، ތަމްރީނު ކޮށްގެން ގައުމު ކުރިއަށް ދާނީ، ދިވެހިން ބިނާކޮށް، ތަމްރީނު ކޮށްގެން މިކަހަލަ ހާލަތެއް މުސްތަގްބަލުގައި ދިމާވެއްޖެޔަސް އެކަމުގައި މަސައްކަތް ކުރާނެ ފަންނުވެރި ހުނަރުވެރި ދަރިންތަކެއް ރާއްޖޭގައި ތިބޭނީ" މިނިސްޓަރު ވިދާޅުވިއެވެ.\nމިނިސްޓަރު ވިދާޅުވީ، މިހާރު މިކުރާ މަސައްކަތަކީ ލޯނުގެ އެޕްލިކޭޝަންތައް އެސެސް ކުރުން ކަމަށެވެ. އެހެން ނަމަވެސް ކޮވިޑް-19ގެ ސަބަބުން މަސައްކަތްތަކަށް ވަރަށްބޮޑު މަޑުޖެހުމެއް އައިސްފައިވާ ކަން މިނިސްޓަރު ފާހަގަ ކުރެއްވިއެވެ.\nއަދި އިތުރު ލޯނުތަކުގެ ޔާގީންކަން ދެވެން ނެތް ހާލަތުގައި އެންމެ ފަހުން ހުޅުވާލިއިރު އެކަމަށް ހުށަހަޅާފައިވާ އެޕްލިކޭޝަންތަކުގެ މަސައްކަތް ނިންމާލެވޭތޯ ބަލަމުން އަންނަ ކަމަށް މިނިސްޓަރު ވަނީ ވިދާޅުވެފައެވެ.\n"މިހާރު މި ބަލަނީ ވީހާވެސް ގިނަ އެޕްލިކޭޝަންތައް ޕްރޮސެސް ކޮށްފައި، އެ މަރުހަލާ ނިންމޭތޯ. އެ މަރުހަލާ ނިމޭއިރަށް އަޅުގަނޑުމެން މިކަމާއި ބެހޭގޮތުން އިތުރު ނިންމުމެއް ނިންމާކަމަށް ވާނަމަ، އެކަން އާންމުކޮށް އިއުލާނު ކުރާނެ. އެހެން ނަމަވެސް މިވަގުތު އަދި އަޅުގަނޑުމެންގެ ވިސްނުމެއް ނެތް އިއުލާނުކޮށްފައި އޮތްގޮތް ނޫން އެހެން ގޮތަކަށް އިއުލާނު ކުރާކަށް" މިނިސްޓަރު ވިދާޅުވިއެވެ.\nއޭޕްރީލް 14, 2020 21:22\nއޭޕްރީލް 14, 2020 23:45\nއެތައް ސަތޭކަ މިލިޔަން މީހުންގެ އާބާދީ އޮށް ގައުމުތައްވެސް މިއަހަރު ނިމެން ވާއިރައްވެސް ހިފަހައްޓާނެ. މީ ހަތަރު ލައްކައެންހާ މީހުން އެއްމަސް ދުވަސް ވަންދެކަ.................. ދެންކޮންކަމެއް ކަލޭމެންނައް ކުރެވޭނީ. ޔާމީން ހުރިނަމަ ހުވާ މިހުރިހާކަމެއް ކޮންމެ ގޮތެއް ހަދާފަނަމަވެސް ހައްލުކުރާނެ.


Ghiyasuddin School: Thimaaveshee ge himaayathugai namoonaa akah | Mihaaru\nރިޕޯޓް / ޣިޔާސުއްދީން އިންޓަނޭޝަނަލް ސްކޫލް\nޣިޔާސުއްދީން ސްކޫލްގެ 10 ވަނަ އަހަރީ ދުވަހާ ދިމާކޮށް ދަރިވަރުން ޕްލާސްޓިކް ކުނި ހޮވުމުގެ ހަރަކާތެއްގައި\n22 ޖުލައި 2019 - 08:49\nސްކޫލް ބޭންޑާ އެކު އެތައް ސަތޭކަ ދަރިވަރުން ހިނގަމުން، ތަންތަނަށް ހުއްޓި މިޔުޒިކް ކުޅެމުން ދިޔަ އިރު އެ ޕްލާސްޓިކް ބޮޑުމަހުން އާންމުންނަށް ގެނެސްދިން މެސެޖަކީ، ޕްލާސްޓިކާ ދެކޮޅަށް ތެދުވުމެވެ. މޫދާއި ކަނޑުގެ ދިރުންތަކަށް ބަރޯސާވެފައިވާ ރާއްޖޭގެ ތިމާވެއްޓަށް ޕްލާސްޓިކުން ލިބެމުން ދާ ގެއްލުންތައް އަންގައިދޭން ޣިޔާސުއްދީން އޮތީ އެންމެ ކުރީ ސަފުގަ އެވެ.\nއެ ބޮޑު މަސް ހެދީ އެއްފަހަރު ބޭނުންކޮށް އުކާލާ ފުޅި ފަދަ ޕްލާސްޓިކުންނެވެ. މިއީ ރާއްޖޭގެ ތިމާވެއްޓަށް އޮތް ނުރައްކަލެއް ކަމަށް ބަލައި، އެކަމާ ދެކޮޅަށް ސަރުކާރުން ވެސް ވަނީ ފިޔަވަޅުތައް އަޅަން ފަށައިފަ އެވެ. އެކަމަކު ޣިޔާސުއްދީނުން، ސްކޫލް ފެންވަރުގައި އެ މަސްއޫލިއްޔަތު ކޮނޑުގައި އަޅައިގެން ނުކުތްތާ އަހަރުތަކެއް ވެއްޖެ އެވެ. އެންމެ ފަހުން އިތުރު 16 ސްކޫލާ ގުޅިގެން ރައްޔިތުންގެ މަޖިލިހުގެ ތިމާވެއްޓާ ބެހޭ ކޮމިޓީއަށް ހުށައެޅި ހުށައެޅުމުގައި ވެސް އިސް ރޯލެއް ޣިޔާސުއްދީނުން ކުޅެފައިވެ އެވެ.\nއެއްފަހަރު ބޭނުންކޮށް އުކާލާ ޕްލާސްޓިކް ރާއްޖޭގައި ބޭނުންކުރުން މަނާކުރަން މަޖިލީހުގެ ތިމާވެއްޓާ ބެހޭ ކޮމެޓީއަށް ދަރިވަރުން ހުށައެޅުމުން އެކަން ދިރާސާކޮށް އެ ކޮމެޓީން މަޖިލީހަށް ގަރާރެއް ފޮނުވި އެވެ.\nމި މަހުގެ ފުރަތަމަ ދުވަހު މަޖިލީހުގެ ބޮޑު އަޣުލަބިއްޔަތަކާ އެކު ފާސްކުރި ގަރާރު ބުނާ ގޮތުން، ރާއްޖޭގެ އިގްތިސާދުގެ މައި ތަނބު ކަމަށްވާ މަސްވެރިކަމާއި ޓޫރިޒަމް ބިނާވެފައި ވަނީ ރާއްޖޭގެ އެއްގަމާއި މޫދުގެ ދިރުންތައް ދެމެހެއްޓުމުގެ މައްޗަށާއި ސާފު ގުދުރަތީ ވެށި، ކުނި ބުނިން ސަލާމަތްކޮށް، ފަރުތަކާއި ކަނޑު ފަޅުގެ ދުޅަހެޔޮކަން ދެމެހެއްޓުމުގެ މައްޗަށް ކަމަށެވެ. އެހެންވެ 2025 ވަނަ އަހަރުން ފެށިގެން، އެއް ފަހަރު ބޭނުންކުރެވޭ ޕްލާސްޓިކް މަނާކުރަން ވަނީ ނިންމައިފަ އެވެ.\nޣިޔާސުއްދީންގެ އަހަރީ ޕެރޭޑްގައި ދައްކާލި މަސް ހަދާފައި ވަނީ 6،000 ޕްލާސްޓިކް ފުޅި ބޭނުންކޮށްގެންނެވެ.\nޣިޔާސުއްދީންގެ ޕްރިންސިޕަލް ތޯހާ ސަލީމް ވިދާޅުވީ މޮޅު ކުއްޖަކަށް ވެގެން މަސައްކަތް ކުރެވޭނީ އުޅެން އޮންނަ ގައުމާއި ރަށް ސަލާމަތުން އޮވެގެން ކަމަށެވެ. އެހެންވެ ހަމައެކަނި ސަރުކާރުން އެ މަސައްކަތް ކުރުމުގެ ބަދަލުގައި އެކަމުގައި އެންމެން ބައިވެރިވާން ޖެހޭ ކަމަށް ވިދާޅުވި އެވެ.\nޣިޔާސުއްދީން ސްކޫލުގެ ޕްރިންސިޕަލް ތޯހާ ސަލީމް: ކުދިންނަށް ކަންކަން ދަސްކޮށްދިނުމުގެ ފުރުސަތު އޮންނަން ޖެހޭ -- ފޮޓޯ: ހުސެއިން ވަހީދު/ މިހާރު\n"މިއީ ހަމައެކަނި ދައުލަތެއްގެ ގޮތުގައި މަސައްކަތްކުރަން ޖެހޭ ކަމެއް ނޫން. ފަރުދީ ގޮތުން ވެސް މަސައްކަތްކުރަން ޖެހޭ ކަމެކޭ. ކޮންމެ މީހަކު މިކަމަށް ހޭލުންތެރިވާން ޖެހޭ،" ތޯހާ ވިދާޅުވި އެވެ.\n"އެއީ ކުނި އެޅުން ކަމުގައި ވިއަސް އަދި ފަރުތަކާއި ދިރުން ހުރި ތަކެތި ހަލާކުކޮށް ނެތިކޮށްލާ ގިނަ އަހަރުތަކުން ނެތިގެންދާ ޕްލާސްޓިކު ކަމުގައި ވިއަސް. މިކަންކަމުން މިހާރު ލިބިފައި ހުރި ގެއްލުމަށް ވުރެ އިތުރު ގެއްލުން ވިޔަ ނުދިނުމަށް އެންމެ ގިނަ މަސައްކަތް ކުރެވޭނީ މިހާރު ތިބި ދަރިވަރުންނަށް."\nއޭނާ ވިދާޅުވި ގޮތުގައި ޕްލާސްޓިކާ ދެކޮޅަށް ޣިޔާސުއްދީނުން ގިނަ ހަރަކާތްތަކެއް ހިންގާ އިރު އުފެދޭ ސުވާލަކީ "އަޅުގަނޑުމެން ހަމަ މިހެން ޕްލާސްޓިކް ހޮވަހޮވަ ތިބޭނީ ހެއްޔޭ؟" އެވެ. މަދު ނުވަންޏާ އޭގެ ހައްލެއް ނެތް ކަމަށް ތޯހާ ގަބޫލުކުރައްވަ އެވެ. އެހެންކަމުން އޭނާގެ ހިތުގައި ދެން އުފެދޭ ސުވާލު ވެސް އެހާމެ ބޮޑެވެ.\n"މިއަދު މުޅި ތަން ސާފުކޮށްފައި މާދަމާ ދާއިރު ހަމަ އެތަނުގައި އެހާ ބައިވަރު ޕްލާސްޓިކް. ކޮބައިތޯ މީގައި ހައްލަކީ؟ ރާއްޖެއަށް ވުރެ ދިރިއުޅުން މާ ދަށް ގައުމުތަކުގައި މިކަންކަން މަނާކޮށްފި. ކީއްވެގެންތޯ އަޅުގަނޑުމެން ކަހަލަ ގޮނޑުދޮށާއި މޫދަށް އިގުތިސޯދު ބަރޯސާވެފައި އޮންނަ ގައުމަކުން މިކަންކަން މަނާނުކުރެވިގެން މި އުޅެނީ؟"\n2025 in feshigen Plastic manaa kuran majileehun garaareh faas koffi\nޣިޔާސުއްދީނުން ވަނީ އެއްފަހަރު ބޭނުންކޮށް އުކާލެވޭ ޕްލާސްޓިކް ބޭނުންކުރުން ހުއްޓާލައިފަ އެވެ. އެއާ އެކު ދަރިވަރުން ގޭގައި ހުސްކުރާ ޕްލާސްޓިކް ފުޅިތައް ވެސް ގެންދަނީ ސްކޫލަށެވެ. އެ ސްކޫލްގައި ޕްލާސްޓިކް އެއްކުރަން ބިޔަ ގޯނިތައް ބަހައްޓާފައި ހުރެ އެވެ. ފާއިތުވި ދެ އަހަރުގެ ތެރޭގައި އެ ސްކޫލުން އެކަނި ވެސް 10 ޓަނަށް ވުރެ ގިނަ ޕްލާސްޓިކް ފުޅި އެއްކޮށްފައި ރިސައިކަލް ކުރަން ޕާލޭ މޯލްޑިވްސްއާ ހަވާލުކޮށްފައި ވެ އެވެ.\nޣިޔާސުއްދީން ސްކޫލުން ބައިވެރިވާ މުބާރާތްތަކުގައި ވެސް ޕްލާސްޓިކް ބޭނުންކުރުން ވަނީ ހުއްޓާލައިފަ އެވެ.\nރާއްޖޭގައި ޕްލާސްޓިކް މަނާކުރުމުގައި އިސް ދައުރެއް ޣިޔާސުއްދީން ސްކޫލުން އަދާކުރަމުން އަންނާތީ އިންޑިޔާގެ ޓީވީ ޗެނަލަކުން އަންނަނީ ދަރިވަރުންގެ އެ ކާމިޔާބު ފާހަގަކޮށް ޕްރޮގްރާމެއް ވެސް ގެނެސްދޭން މަސައްކަތްކުރަމުންނެވެ.\nޣިޔާސުއްދީން ސްކޫލުގެ ދަރިވަރުން ޕްލާސްޓިކް އެއްކުރަނީ: އެއްފަހަރު ބޭނުންކޮށް އުކާލާ ކުންޏާ ދެކޮޅަށް އެ ސްކޫލުން ކުޅޭ ރޯލު ބޮޑު\nތޯހާ ވިދާޅުވި ގޮތުގައި ބެލެނިވެރިންގެ އިނގިލި ކުރިން ކުއްޖާ ދޫކޮށްލުމުގެ ކުރިން އެއީ އަމިއްލަ ފައި މައްޗަށް ތެދުވެފައިވާ ކުއްޖަކަށް ހަދަން ޖެހެ އެވެ. އެކަން ކުރިއަށްގެންދަން ޣިޔާސުއްދީނުން އަންނަނީ "ލީޑާސް" ގެ ނަމުގައި ޕްރޮގްރާމެއް ވެސް ހިންގަމުންނެވެ. ސްކޫލުގެ ޓީޗަރުންނާއި މުވައްޒަފުންނަށް ތަމްރީނުދީ، އެ ޕްރޮގްރާމް ހިންގަނީ، އެ ސްކޫލުގެ 947 ދަރިވަރުންނަށް އަމާޒުކޮށްގެންނެވެ.\nއެހެން ސްކޫލުތަކާ ޣިޔާސުއްދީން ތަފާތުވަނީ ގިނަ ކަންކަމުގައި އެ ސްކޫލުން ލީޑް ރޯލެއް އަދާކުރާތީ އެވެ. އެހެން ދަރިވަރުންނާ ވާދަކުރުމަކީ އެ ސްކޫލުން ގަބޫލުކުރާ ސިފައެއް ނޫނެވެ. އޭގެ ބަދަލުގައި ދަރިވަރުންނަށް ދޭ ނަސޭހަތަކީ "އަމިއްލަ ނަފްސާ ވާދަކުރުމަށެ"ވެ.\nތޯހާ ވިދާޅުވީ ސްކޫލުތަކުގައި ބޮޑަށް އިސްކެންދެނީ ހަމައެކަނި ނަތީޖާއަށެވެ. އެހެންކަމުން އެންމެ ބޮޑަށް ފާހަގަކުރަނީ ވެސް އޯ ލެވެލް އާއި އޭ ލެވެލްގެ ކާމިޔާބީތަކެވެ. އެކަމަކު ކުދިންނަށް ބޭނުންވާ ތަފާތު ކަންކަމާއި ގައުމަށް ގެއްލުން ހުރި މައްސަލަތަކުގައި އިސް ދައުރެއް އަދާކުރަން ދަސްކޮށްދިނުމުގެ ބައި ފަހިކޮށްދިނުމެއް ނެތި، ހުނަރުވެރި ކުދިން ނެތޭ ބުނުމަކީ ގޯހެއް ކަމަށް އޭނާ ގަބޫލުކުރައްވަ އެވެ.\nޣިޔާސުއްދީނުން އެކި ދާއިރާތަކުން އިސް ރޯލެއް އަދާކޮށް، އިސްނަގަނީ، ތޯހާ ވިދާޅުވި ގޮތުގައި، ދަރިވަރުންގެ ކުރިމަގަށެވެ. އޭގެ ނަތީޖާ ފެންނާނެ ކަމުގެ ޔަގީންކަން އޭނާއަށް އެބަ އޮތެވެ.\nތިމާވެށި ސްކޫލް ތައުލީމް ކިޔަވާކުދިން ޣިޔާސުއްދީން އިންޓަނޭޝަނަލް ސްކޫލް\nދެއްކުންތެރިކަމުގެ ގޮތުން ކުރާ ކަންކަމާ ވައްތަރީ. އަބަދުވެސް ވެރިން އުޅެނީ ސްކޫލްގެ ޑިމާންޑް ބޮޑުކުރަން ހެޑްލައިން މޭކް ކުރެވޭތޯ. ދަރިވަރުންގެ އަޚުލާގު އަދި ކިޔެވުން ވަކި ރަނގަޅެއްނޫން\nތިމާވެށިވެސް މުހިންމު. ބުލީ ކުރުމާ އިދިކޮޅަށް ކުރި ކަންތަކަކީ ކޮބައިތޯ؟


Greece Ah Dhaan Vee Ehnu? Ticket Ge Agu Heyo Koffi! - Vaguthu\nގްރީސް އަށް ދާން ވީ އެއްނު؟ ޓިކެޓުގެ އަގު ހެޔޮ ކޮށްފި!\nކޮވިޑް-19 އާއި ގުޅިގެން ދުނިޔޭގެ ގިނަ ގައުމުތަކެއްގެ މިހާރު ވަނީ ފުރަބަންދު އިއުލާން ކޮށްފައެވެ. ނަމަވެސް، މިހާރު ބައެއް ގައުމުތަކުން ދަނީ މަޑުމަޑުން ފުރަބަންރު އުވާލައި، ގައުމުތަކުގެ ބޯޑަރުތައް ހުޅުވާލަމުންނެވެ. މިގޮތުން ގްރީސް އަކީވެސް މީގެ ތެރޭގައި ހިމެނޭ ގައުމެކެވެ.\nގްރީސް އަކީ ފަތުރުވެރިންގެ މެދުގައި ވަރަށް މަގުބޫލު މަންޒިލެއް ކަމުގައި ވާއިރު، ވައިރަހުގެ ސަބަބުން އެ ގައުމަށް ކުރިމަތިވެފައިވާ މާލީ އަޑިގަނޑުން އަރައިގަތުމަށް މިވަނީ ފަތުރުވެރިން ގެނައުމަށް ތަފާތު އުކުޅުތައް ބޭނުން ކުރަން ފަށާފައެވެ.\nމިގޮތުން، އެ ގައުމުން ނަގާ ގިނަ އަދަދެއްގެ ޓެކްސް ތަކެއްގެ ޕަސެންޓް ދަށް ކުރަން ވަނީ ނިންމާފައެވެ. މިކަމުގެ ސަބަބުން އެ ގައުމަށް ޒިޔާރަތް ކުރާ ފަރާތްތަކުން ނަގާ އެއާލައިން ޓިކެޓާއި، އެ ގައުމުގެ ތެރޭގައި ކުރާ އެހެން ދަތުރުފަތުރުގެ އަގުތައްވެސް ދަށްވެގެން ދާނެއެވެ.\nމީގެ އިތުރުންވެސް، ފަތުރުވެރިންނަށް އެހެން ލުއިތައްވެސް ދިނުމަށް ވަނީ ނިންމާފައެވެ. ނަމަވެސް، މި ލުއިތައް ދޭން ފަށާނީ މި މަހުގެ 15 ވަނަ ދުވަހުން ފެށިގެންނެވެ.\nމިހާރު މުޅި ދުނިޔޭގައިވެސް ކޮރޯނާވައިރަސް އޮތް އިރު، ދުނިޔޭގެ ސިއްހަތު ޖަމިއްޔާ އިން ވެސް ވަނީ ވައިރަހާއި އެކު އުޅެން ދަސް ކުރަން ޖެހޭ ކަމަށް ބުނެފައެވެ. މީގެ ތެރޭގައި މާސްކު އަޅައިގެން ބޭރަށް ނިކުތުމާއި، ގިނަގިނައިން އަތް ދޮވެ، ސެނިޓައިޒް ކުރަން ހިމެނެއެވެ.\nޖޫން 11, 2020 20:02\nޖޫން 11, 2020 20:26\nއެއީ ވިއްޔާ ނުވެފަ އޮތް ކަމަކީ..\nޖޫން 11, 2020 22:33\nއަގުހެޔޮވި އިރު އަގުގެ އެއްވެސް މަ އުލޫމާތެ އްނެތް.\nޖޫން 12, 2020 18:59\nޢަސްލުވެސް.. އަޅުގަނޑުވެސް މި ބަލާލީ އަގު އިންނާނެކަަމަށް. .\nޖޫން 13, 2020 00:09\nމީ ހާދަ އޮޅޭ ސަރުކާރެ ކޭ ދޯ...


Procument policy board ge hingaa gavaaidhu ekulavaalaifi | Mihaaru\nރައީސް އިބްރާހިމް މުހައްމަދު ސޯލިހު (ކ) ފިނޭންސް މިނިސްޓަރު އަމީރު(ވ)އާ މަގާމު ހަވާލު ކުރައްވަނީ: ޕްރޮކިއުމަންޓް ޕޮލިސީ ބޯޑުގެ ޗެއާމަނަކަށް އައްޔަން ކުރެއްވީ މިނިސްޓަރު އަމީރު-- ފޮޓޯ: މިހާރު\nޕްރޮކިއުމަންޓް ޕޮލިސީ ބޯޑުގެ ހިންގާ ގަވާއިދު އެކުލަވާލައިފި\n09 ސެޕްޓެމްބަރ 2020 - 12:293comments\nޕްރޮކިއުމެންޓާ ގުޅޭ ސިޔާސަތުތައް އެކުލަވައިލައި ތަންފީޒުކޮށް، ނިޒާމު ހަރުދަނާކުރަން ރައީސް އިބްރާހިމް މުހައްމަދު ސޯލިހު އުފެއްދެވި ޕްރޮކިއުމަންޓް ޕޮލިސީ ބޯޑުގެ ހިންގާ ގަވާއިދު އެކުލަވާލައިފި އެވެ.\nހަތް މެމްބަރުން ހިމެނޭ ގޮތަށް ރައީސް މި ބޯޑު އެކުލަވާލެއްވީ މިދިޔަ މާޗު މަހުގަ އެވެ. މި ބޯޑުގެ ޗެއާޕާސަނަކަށް ފިނޭންސް މިނިސްޓަރު އިބްރާހިމް އަމީރުގެ އިތުރުން ހަ މެމްބަރުން ރައީސް ވަނީ އައްޔަން ކުރައްވައިފަ އެވެ.\n- ފިނޭންސް މިނިސްޓަރު އިބްރާހިމް އަމީރު (ޗެއާޕާސަން)\n- އަހްމަދު ޝަރީފް\n- މުހައްމަދު އިބްރާހިމް ނައީމް\n- މުހައްމަދު ޝިިފާޒް އަލީ\n- އަޖުވަދު މުސްތަފާ\n- ޑރ. މުހައްމަދު އާދިލް\n- ޝުހާދު އިބްރާހިމް\nބޯޑުގެ ހިންގާ ގަވާއިދުގައި ބުނެފައިވާ ގޮތުގައި ބޯޑަށް މެމްބަރުން އައްޔަން ކުރެވޭނީ ތިން އަހަރު ދުވަހުގެ މުއްދަތަކަށެވެ.\nމި ހަފްތާގައި ގެެޒެޓް ކޮށްފައިވާ ގަވާއިދުގައި ބުނެފައިވާ ގޮތުގައި ދައުލަތުގެ ޕްރޮކިއުމަންޓް ނިޒާމު ހަރުދަނާ ގޮތެއްގައި ރާވައި ހިންގަން ހަދަން ޖެހޭ ހުރިހާ ގާނޫނާއި ގަވާއިދުތައް ބޯޑުން އެކުލަވައިލަން ޖެހޭނެ އެވެ. އަދި ދައުލަތުގެ ޕްރޮކިއުމަންޓުގެ ތެރެއިން ކުރަނީ އެކުރާ ހަރަދަކާ އަޅާބަލާއިރު އެކަށީގެންވާ ހިދުމަތްތަކެއް ލިބޭ ހަރަދުތަކެއްކަން ޔަގީންކުރުމާއި، އެ ހަރަދުތައް ކުރުމުގައި އިކޮނޮމިކް އެފިޝަންސީ ހާސިލުކުރެވޭނެ އުސޫލުތަކެއް ވެސް ބޯޑުން ކަނޑައަޅަން ޖެހެ އެވެ.\nމީގެ އިތުރުން ބީލަންވެރިންނަށް ދެ ފުށް ފެންނަ ގޮތަށް ވާދަވެރި ނިޒާމެއް ގާއިމުކޮށް އެންމެނަށް ވެސް ބީލަމުގެ މަރުހަލާގައި ބައިވެރިވެވޭ ގޮތް ބޯޑުން ހަދަން ޖެހޭނެ އެވެ. އެގޮތުން، ދައުލަތުގެ ހުރިހާ މުއައްސަސާއަކުން ކުރިއަށްގެންދާ ބީލަންތައް އެއް ހަމައަކުން ކުރިއަށް ގެންދަން ޖެހެ އެވެ.


Gdh.Atholhu Council Ge Volly Mubaaraai Kuriah Gendhaane Bayaku Hoadhan Iulaan Kohffi ގދ.އަތޮޅު ކައުންސިލުގެ ވޮލީ މުބާރާތް ކުރިއަށް ގެންދާނެ ބަޔަކަ ހޯދަން އިއުލާން ކޮށްފި – Huvadhoo News Gdh.Atholhu Council Ge Volly Mubaaraai Kuriah Gendhaane Bayaku Hoadhan Iulaan Kohffi Huvadhoo News\nގދ.އަތޮޅު ކައުންސިލުގެ ވޮލީ މުބާރާތް ކުރިއަށް ގެންދާނެ ބަޔަކަ ހޯދަން އިއުލާން ކޮށްފި\nގދ.އަތޮޅު ކައުންސިލް އިދާރާ—ހުވަދޫފޮޓޮ\nގދ.އަތޮޅު ކައުންސިލުގެ ވޮލީ ބޯޅަ މުބާރާތް ކުރިއަށް ގެންދާނެ ބަޔަކަ ހޯދުމަށް ހުވަދުއަތޮޅު ދެކުނުބުރީ އަތޮޅު ކައުންސިލުން މިއަދު އިއުލާން ކޮށްފިއެވެ.\nއެ އިދާރާއިން ނެރެފައިވާ އިއުލާނުގައި ބުނެފައިވަނީ ވޮލީ މުބާރާތް ކުރިއަށް ގެންދިޔުމަށް ހުޅުވާލާފައިވަނީ އަތޮޅުގެ ރަޖިސްޓްރީ ކުރެވިފައިވާ ޖަމިއްޔާތަކާއި ރަށު ކައުންސިލްތަކަށް އެކަނި ކަމަށެވެ. އަދި މި މުބާރާތް ކުރިއަށް ގެންދިޔުމަށް ޝައުގުވެރިވާ ފަރާތްތަކުން ބިޑިންގެ ރެގިސްޓްރީ ވުމަށް 27 އޮކްޓޯބަރ ވާ ބުދަ ދުވަހުގެ ހެނދުނު 11 އަކުން ފެށިގެން 8 ނޮވެމްބަރ ވާ ހޯމަ ދުވަހުގެ 12:00 ގެ ކުރިން ރެޖިސްޓްރީ ކުރުމަށް މި އިއުލާނުގައި ބުނެފައިވެއެވެ.\nއެގޮތުން ބިޑިންގައި ބައިވެރިވާން ބޭނުންވާ ފަރާތްތަކުން ލިޔުމަކުން އެއިދާރާގެ މެއިލް އެޑެރެސް (info@gaafudhaalu.gov.mv) އަށް މެއިލް ކުރުމަށް އެދެއެވެ.\nމީގެ އިތުރުން މި އިއުލާނުގައި ބުނެފައިވަނީ މި މުބާރާތުގެ ބިޑް ބަލައިގަތުމާއި، ޕްރޮޕޯސަލް ހުޅުވާލުން އޮންނާނީ އެ އިދާރާގެ މީޓީންގެ ރޫމްގައި ނޮވެމްބަރ 15 ވަނަ ދުވަހު ހެނދުނު 10 ޖަހާއިރު ކަމަށާއި، އޮންލައިންކޮށް ހުށަހެޅޭ ޕްރޮޕޯސަލް ބަލައިނުގަންނާނެ ކަމަށެވެ.\n“ގދ.އަތޮޅު ވޮލީ މުބާރާތް 2021” އަކީ ރަށު ކައުންސިލް ތަކަށާއި ޖަމިއްޔާތަކަށް އަމާޒުކޮށްގެން އަތޮޅު ރައްޔިތުންގެ މެދުގައި އިޖްތިމާޢީ ރޫޙް އާލާކުރުމަށާއި، ކުޅިވަރުގެ ޖޯޝާއި ފޯރިއާއި ދުޅަހެޔޮކަން އިތުރު ކުރުމަށް ބާއްވާ މުބާރާތެކެވެ.


Covid-19 In Salaamaiyvumah Uhmeedhee2Beyheh Faahaga Kurevijje - Vaguthu\nކޮވިޑް-19 އިން ސަލާމަތްވުމަށް އުއްމީދީ ދެބޭހެއް ފާހަގަ ކުރެވިއްޖެ\nކޮވިޑް-19 ޖެހޭ މީހުންނަށް ފަރުވާ ދިނުމުގައި ބޭނުން ކުރާނެ އުއްމީދީ ދެބޭހެއް ފާހަގަ ކުރެވިފައިވާ ކަމަށް އިނގިރޭސިވިލާތުން ބުނެފިއެވެ.\nއިނގިރޭސިވިލާތުން ބުނެފައިވާ ގޮތުގައި މީގެ ތެރެއިން އެއްބޭހަކީ ޖަޕާނުން އުފައްދާފައިވާ ބޭހެކެވެ. ދެވަނަ ބޭހަކީ އިނގިރޭސިވިލާތުން އުފައްދާފައިވާ ބޭހެކެވެ. މިހާތަނަށް ކުރިއަށް ގެންދިޔަ ޓްރިއަލްތަކުން ކަށަވަރު ކުރެވިފައިވާ ގޮތުގައި މިދެބޭސް ދިނުމުން ކޮވިޑް-19 ޖެހިގެން މަރުވާ މީހުންގެ އަދަދު %24 ދަށްކޮށްދެއެވެ.\nއުއްމީދީ ނަތީޖާތަކެއް ފެންނަމުން ދަނީ "ޓޮސިލިޒްމަބް" ނަމަކަށް ކިޔާ ބޭހަކުންނާއި "ސަރިލުމަބް" ނަމަކަށް ކިޔާ ބޭހަކުންނެވެ. މިދެބޭސް ދިނުމުން އައިސީޔޫގައި ފަރުވާ ދެމުންދާ ގިނަ މީހުންގެ ސިއްހަތު ވެސް އެންމެ 24 ގަޑިއިރުގެ ތެރޭގައި ރަނގަޅުވަމުން އަންނަކަން ފާހަގަ ކުރެވިފައިވާ ކަމަށް އިނގިރޭސިވިލާތުގެ ސަރުކާރުން ބުނެއެވެ. އަދި ހޮސްޕިޓަލްގައި އެޑްމިޓް ކޮށްގެން ފަރުވާދޭން ޖެހޭ މުއްދަތު ހަތް ދުވަހާއި 10 ދުވަހާއި ދެމެދުގެ މުއްދަތަކަށް ކުރު ވެގެން ދެއެވެ.\nނަމަވެސް މިބޭސްތައް ކޮވިޑް-19 ބަލި މީހުންނަށް ދިނުމަށް ރަސްމީކޮށް އަދި އިނގިރޭސިވިލާތުގެ ޑޮކްޓަރުންނަށް އަންގާނީ އިތުރު ތަހްލީލްތައް ކުރުމަށް ފަހު ކަމަށް އިނގިރޭސިވިލާތުގެ ހެލްތު މިނިސްޓްރީން ބުނެއެވެ.\nކޮވިޑް-19 އިން ރައްކާތެރިވުމަށް ވެކްސިން ދެމުން ގެންދިޔަ ނަމަވެސް ބަލި ޖެހިފައި ތިބި މީހުންނަށް ފަރުވާ ދިނުމަށް ބޭހެއްގެ މުހިއްމުކަން ވަނީ ވަރަށް ބޮޑުވެފައެވެ. ސަބަބަކީ ވެކްސިން ދިން ނަމަވެސް ކޮވިޑް-19 ޖެހިފައި ތިބި މީހުން ބަލިން ރަނގަޅު ކުރެވޭނެ ގޮތެއް މުހިއްމު ވާނެތީއެވެ. އެހެންކަމުން ސައިންސްވެރިން ގެންދަނީ މިހާރު ދުނިޔޭގައި ތަފާތު ބަލިތަކަށް ބޭނުން ކުރާ ބޭސްތައް ޓެސްޓްކޮށްގެން އެއިން ބޭހަކުން ކޮވިޑް-19 އިން ސަލާމަތް ވެވިދާނެތޯ ބަލަމުންނެވެ.\nމިހާރު ހުރި ބޭސްތަކަކުން ކޮވިޑް-19 އަށް ފަރުވާއެއް ހޯދޭތޯ މަސައްކަތް ކުރާ ސަބަބަކީ އަލަށް ބޭހެއް އުފެއްދުން އެއީ އެތައް އަހަރެއް އެކަމަށް ހޭދަވާނެ ކަމަށް ވާތީއެވެ.


Male' ge baeh maguthakuge gaathah nagaa alun hadhanee | Mihaaru\nމާލޭގެ މަގެއްގައި ފެންބޮޑުވެފައި. ފެން ބޮޑުވުމުގެ މައްސަލަ އަށް އަދިވެސް ހައްލެއް ނުލިބެ. --- ފޮޓޯ: މިހާރު\n10 އޮކްޓޯބަރ 2019 - 18:18\nމާލޭގެ ބައެއް މަގުތައް ހަލާކުވެ، ބޭނުން ނުކުރެވޭ ހިސާބަށް ގޮސްފައި ވާތީ އާއި ފެން ހިންދުމުގެ ނިޒާމު ރަނގަޅު ކުރުމުގެ ޕްލޭނަކީ ކޮބައިތޯ ގައުމީ ތަރައްގީ އާއި ތަރިކައިގެ ކޮމިޓީގައި ކެލާ ދާއިރާގެ އެމްޑީޕީގެ މެމްބަރު އިބްރާހިމް ޝަރީފް ކުރެއްވި ސުވާލުގެ ޖަވާބުގައި އަސްލަމް ވިދާޅުވީ، މާލޭގެ މަގުތައް އަލުން ހަދައި އެކި ސަރަހައްދުތަކުގެ ޕާކިން އަށް ބަދަލުތަކެއް ގެންނަން ޖެހިފައިވާ ކަމަށެވެ.\nއެކަމަކު، އަލުން ހަދާ މަގުތަކުގެ މައުލޫމާތެއް އަސްލަމް ނުދެއްވަ އެވެ.\nއަސްލަމް އެގޮތަށް ވިދާޅުވި އިރު، ފަހަކަށް އައިސް މާލެ އަށް ބޯކޮށް ވާރޭވެހިއްޖެ ނަމަ، ގިނަ މަގުތަކުގައި ފެން ބޮޑުވެ، ދަތުރުފަތުރު ކުރުމަށާއި ދިރިއުޅުމަށް ދަތިތަކާ ކުރިމަތިވެ އެވެ. އަދި މާލެ އިން ފެން ހިންދުމުގެ މަސައްކަތް ކުރަނީ އެމްއެންޑީއެފުން ޕަމްޕް ބޭނުންކޮށްގެންނެވެ.\nއަސްލަމް ވިދާޅުވީ، މާލޭގައި "ފޫޓަކަށް ފެން ބޮޑުވިޔަސް" މީހުންނަށް ދައްޗާއި އުނދަގޫތައް ދިމާވާ ކަމަށެވެ. މާލޭގައި ފެން ބޮޑު ވަނީ ބޮޑަށް އަޑިގަނޑު ހުންނަ ތަންތަނުގައި ކަމަށް އަސްލަމް ވިދާޅުވި އެވެ. އެހެންވެ، މާލޭގެ މަގުތައް އަލުން ހަދަން މާލޭ ސިޓީ ކައުންސިލުން ޕްލޭން ކުރަމުން އަންނަ ކަމަށް އޭނާ ވިދާޅުވި އެވެ.\nނޫސްވެރިންގެ ބައްދަލުވުމެއްގައި މިނިސްޓަރު އަސްލަމް ވާހަކަ ދައްކަވަނީ. --- ފޮޓޯ: މިހާރު\nއަސްލަމް ވިދާޅުވި ގޮތުގައި މާލޭގެ މަގުތައް ރަނގަޅު ފެންވަރަކަށް ހަދަނީ، ފެން ހިންދާ ނިޒާމު، ސްޓޯމް ވޯޓާ ޑްރެއިނޭޖް ސިސްޓަމް ވެސް ހިމެނޭ ގޮތަށެވެ. އަދި މާލޭގެ މަގުތަކުގެ އަޑީގައި ހުރި ހޮޅިތައް "އިރުއިރުކޮޅާ" ކޮންނަން ނުޖެހޭ ގޮތަށް ކަންކަން ތަރުތީބުވާން ބޭނުންވާ ކަމަށް ވެސް އަސްލަމް ވިދާޅުވި އެވެ.\n"އެއްވެސް ހާލެއްގައި ކޮންނަން ނުޖެހޭ ހާލަތެއް ނާންނާނެ. ނަމަވެސް ވީހާ ވެސް މަދުން އެކަން ކުރަން ޖެހޭނެ ގޮތަކަށް، ބިމުގެ އަޑީގައި ހުރި ނެޓްވޯކްތައް ބަދަލު ކުރުމާއި އެކީގައި ޕަމްޕްތައް ލާން ޖެހޭނީ،" މާލޭގައި ފެން ބޮޑުވެއްޖެ ނަމަ، ރައްޔިތުން އުފުލާ ވޭން ފާހަގަ ކުރައްވައި އަސްލަމް ވިދާޅުވި އެވެ.\nއަސްލަމް ވިދާޅުވީ މާލޭގައި ފެން ހިންދަން ހުސް ޖާގައެއް ނެތް ކަމަށެވެ. އަދި މާލެ އަށް "އޮހޮރޭ ހުރިހާ ފެނެއް" ޖެހެނީ ބޭރު ކުރަން ކަމަށް ވެސް މިނިސްޓަރު އަސްލަމް ވިދާޅުވި އެވެ. މި ފަހުން މާލޭގެ އެކި ސަރަހައްދުތައް ހިއްކައި ކަންކަން ކުރި އިރު، ހަދާފައި ހުރީ ފެންތައް ބޭރުވާ ގޮތަކަށް ނޫން ކަމަށް އޭނާ ވިދާޅުވި އެވެ. ގުދުރަތީ ގޮތުން ރަށްތައް ހެދިފައި ހުރީ އަމިއްލަ އަށް މޫދަށް ފެން ފައިބައިގެންދާ ގޮތަށް ކަމަށް ވިދާޅުވި އެވެ.\nރޭ ފަތިހު ވެސް މާލެ އަށް ކުރި ވިއްސާރައިގައި އާންމުކޮށް ފެން ބޮޑުވާ މަގުތަކުގައި ފެން ބޮޑުވި އެވެ. އަދި މާލޭގައި އާންމުކޮށް ފެން ބޮޑުނުވާ ބައެއް ސަރަހައްދުތަކުގައި ވެސް ފެން ބޮޑުވި އެވެ.\nމީގެ ތިން އަހަރު ކުރިން ކުރީގެ ރައީސް އަބްދުﷲ ޔާމީންގެ ސަރުކާރުން މަޖީދީމަގު ހަދަން ފެށުމާ އެކު އެންމެން ވެސް އުއްމީދުކުރީ، މާލޭގައި ފެންބޮޑުވުމުގެ މައްސަލައަށް ބޮޑު ހައްލެއް އަންނާނެ ކަމަށެވެ. މަގު އެއްކޮޅުން އަނެއްކޮޅަށް ކޮނެ، ގާތަށް ނަގައި އަލުން މަގު ހެދީ ފެން ހިންދުމުގެ ނިޒާމު ވެސް ރަނގަޅުކޮށްގެންނެވެ. އެކަމަކު އޭގެ ފަހުން މާލެއަށް ކުރި ވިއްސާރަތަކުގައި، ކުރިން ފެންބޮޑުނުވާ ވަރަށް ބައެއް މަގުތަކުގައި ފެންބޮޑުވި އެވެ.\nމާލޭގައި ފެން ބޮޑުވާ މައްސަލަ ހައްލުކުރަން މަގުތައް ހަދަން ކުރީގެ ސަރުކާރުން ވެސް ނިންމި އެވެ. މަޖީދީ މަގުގެ މަސައްކަތް 2018 ގައި ނިމުމާ އެކު އިތުރު 13 މަގެއް ހަދާނެ ކަމަށް ބުންޏެވެ. އެކަމަކު ސަރުކާރު ނިމުމުގެ ކުރިން ހެދުނީ މަޖީދީމަގާއި ބޮޑުތަކުރުފާނު މަގުގެ ބޮޑު ބައެކެވެ.\nމާލެ ފެންބޮޑުވުން ރައްޔިތުންގެ މަޖިލިސް މަޖިލީހުގެ މެމްބަރުން މަގު ހެދުން މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު\n21 ކޮމެންޓް, 34 ރިއެކްޝަންސް\nސާބަސް ސާބަސް ކަރަދު ޚަރަދު މާލެމާލެ\nޑެން ރޯޑް ކޯޕަރޭޝަން އެއީ ކީއް ކުރަން އޮންނަ ބައެއް\nhttps://mihaaru.com/news/51962 މާލޭގެ ދެމަގެއްފިޔަވާ ހުރިހާމަގެއްގަ ތާރުއަޅަވާހަކަ މާޗް 18 އިގަ ވިދާޅުވި، އެއީ ޖޯކެއްތޯ؟.\nމުއިޒްބެ އެއޮތީ މަޖީދީމަގު ހަދާފަ ކޮންނަށްޖެހޭތަ އިރުކޮޅަކާ؟ ޢެކަން އެގިތަށް ކުރެވިއްޖެޔާ މޮޅު. ޙުރިހާ ދިމާލަކުންވެސް ފެއިލް ވެފަ ތިބީ. ޢަނެއްކާމިފަހރު ފައިބާއިރު އަސްލޭގެ ފޯނުބިލަކީ ކިތައްލައްކަބާ؟\nހެޔޮނުވާނެ، މާލޭގަ އަހަރު ދެކޮޅު ގާ އަތުރާ ޕާކު ހަދާބަލަ. ރާއްޖެތެރެއަށް ކޮންމެ5އަހަރުން ބަށިކޯޓެއް އޯކޭވާނެ.\nބަލަ ރާއްޖެއަށް ލިބޭހާ ޓެކްސް ފައސާ ހަރަދކުރަންވީ އަބަދު މާލެއަށް? ކޮބާ އައްޑޫގަ ހަދަންބުނި މަގުތައް އިބޫ...ވޯޓް ދިނީމާ ވީކޮންކަމެއް? އަހަރުމެން މުޅިއުމުރު ޗަކަވަޅުގަނޑުގަ?\nބޮޓު ސަރުކާރު ލޮލް\nހުރިހާ މަގެއްވެސް ހަދަންވީ. ތީން މަގަކުން ދުއްވުމެކޭ ގަދަ ގަނޑަކަށް އެރުމެކޭ ތަފާތެއް ނެތް.\nހަވާއަރުވާހަ އިއުލާނުކުރާވަރުގެ ތަރައްގީ ހިމެނޭ ޕުރޮޖެކުޓެއް ތިޔާ


Midhiya aharu aamdhanee ge gothuga, 16.79 billion rufiyaa MIRA in...\nމިދިޔަ އަހަރު އާމްދަނީގެ ގޮތުގައި 16.79 ބިލިއަން ރުފިޔާ މީރާ އިން ބަލައިގަތް\nމިއީ 2019 ވަނަ އަހަރު ލިބޭނެ ކަމަށް އަންދާޒާ ކުރި އަދަދަށްވުރެ 2.9 އިންސައްތަ އިތުރު އަދަދެއް\n2019 ވަނަ އަހަރު މީރާ އަށް ބަލައިގަތް ޖުމްލަ އާމްދަނީގެ ބޮޑުބައެއް ހިއްސާކުރަނީ ޖީއެސްޓީ\nދެވަނަ އަށް އެންމެ ބޮޑު ބައެއް ހިއްސާކުރަނީ ބީޕީޓީ\nކ. މާލެ |9ޖެނުއަރީ 2020 | ބުރާސްފަތި 23:08 | 2,437\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން މިދިޔަ އަހަރު ޢާމްދަނީގެ ގޮތުގައި ޖުމްލަ 16.79 ބިލިއަން ރުފިޔާ ބަލައިގެންފިއެވެ.\nމީރާ އިން ހާމަކޮށްފައިވާ ތަފާސް ހިސާބުތަކުން ދައްކާ ގޮތުގައި މިއީ 2018 ވަނަ އަހަރާއި އަޅާބަލާއިރު 2.7 އިންސައްތަ އިތުރު ޢަދަދެކެވެ. އަދި މިއީ 2019 ވަނަ އަހަރު ލިބޭނެ ކަމަށް އަންދާޒާ ކުރި ޢަދަދަށްވުރެ 2.9 އިންސައްތަ އިތުރު ޢަދަދެކެވެ.\n2019 ވަނަ އަހަރު މީރާ އަށް ބަލައިގަތް ޖުމުލަ ޢަމްދަނީގެ ބޮޑުބައެއް ޙިއްސާކުރަނީ ޖީއެސްޓީއެވެ. އެއީ 7.74 ބިލިއަން ރުފިޔާއެވެ. ދެވަނަ އަށް އެންމެ ބޮޑު ބައެއް ބީޕީޓީ ޙިއްސާކުރާއިރު އެއީ 2.90 ބިލިއަން ރުފިޔާއެވެ. ދެން އެންމެ ބޮޑު ޢާމްދަނީ ލިބިފައިވަނީ ޓޫރިޒަމް ލޭންޑް ރެންޓުގެ ގޮތުގައި 1.65 ބިލިއަން ރުފިޔާއާއި، ގްރީން ޓެކްސްގެ ގޮތުގައި 850.27 މިލިއަން ރުފިޔާއެވެ. މީގެ އިތުރުން އެއަރޕޯޓް ޑިވަލޮޕްމަންޓް ފީގެ ގޮތުގައި 728.91 މިލިއަން ރުފިޔާ ލިބިފައިވާއިރު، މިދިޔަ އަހަރު މީރާ އަށް ބަލައިގަތް ޢާމްދަނީގެ ތެރޭގައި 653.07 މިލިއަން އެމެރިކާ ޑޮލަރު ހިމެނެއެވެ.\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން މިދިޔަ އަހަރު ބަލައިގަތް ޢާމްދަނީގެ ތެރޭގައި ޑިސެމްބަރު މަހު ބަލައިގަތް ޖުމުލަ ޢާމްދަނީ އަކީ 1.56 ބިލިއަން ރުފިޔާއެވެ. މިއީ 2018 ވަނަ އަހަރުގެ ޑިސެމްބަރު މަހާއި އަޅާބަލާއިރު، 8.9 އިންސައްތަ އިތުރު ޢަދަދެކެވެ. އޭގެ މައިގަނޑު ސަބަބަކީ، ޓެކްސް އަދި ޓެކްސް ނޫން ޢާމްދަނީގެ ގޮތުގައި ލިބިފައިވާ ޢަދަދު މިދިޔަ އަހަރުގެ ޑިސެމްބަރު މަހަށް ވުރެން އިތުރުވުން ކަމަށް މީރާ އިން ބުނެއެވެ. އެގޮތުން ޓީޖީއެސްޓީ، ވިތުހޯލްޑިންގް ޓެކްސް، އެއަރޕޯޓް ސަރވިސް ޗާޖް، ޓޫރިޒަމް ލޭންޑް ރެންޓް އަދި ލީސް ޕީރިއަޑް އެކްސްޓެންޝަން ފީ ގެ ގޮތުގައި 2019 ވަނަ އަހަރު ލިބިފައިވާ ފައިސާ، 2018 ވަނަ އަހަރާ އަޅާބަލާއިރު އިތުރު ކަމަށް ވެސް މީރާ އިން މަޢުލޫމާތުދެއެވެ.\nޑިސެމްބަރު މަހު އެ އޮތޯރިޓީއަށް ބަލައިގަތް ބޮޑު ބައެއް ޖީއެސްޓީ ޙިއްސާ ކުރާއިރު، އެއީ 658.04 މިލިއަން ރުފިޔާއެވެ. ދެން އެންމެ ބޮޑު ޢާމްދަނީ ލިބިފައިވަނީ ޓޫރިޒަމް ލޭންޑް ރެންޓް، އެއީ 361.95 މިލިއަން ރުފިޔާއެވެ. ބީޕީޓީގެ ގޮތުގައި 120.96 މިލިއަން ރުފިޔާ ލިބިފައިވާއިރު ލީސް ޕީރިއަޑް އެކްސްޓެންޝަން ފީ ގެ ގޮތުގައި 76.7 މިލިއަން ރުފިޔާ ލިބިފައިވެއެވެ. އަދި ގްރީން ޓެކްސްގެ ގޮތުގައި 68.79 މިލިއަން ރުފިޔާ ލިބިފައިވާއިރު، އެހެނިހެން ޓެކުހާއި ފީ ގެ ގޮތުގައި 277.03 މިލިއަން ރުފިޔާ ލިބިފައިވެއެވެ.\nމިދިޔަ އަހަރުގެ ޑިސެމްބަރު މަހު މީރާ އަށް ބަލައިގަތް ޢާމްދަނީގެ ތެރޭގައި 74 މިލިއަން އެމެރިކާ ޑޮލަރު ހިމެނެއެވެ.


އީސާގެފާނު - ވިކިޕީޑިއާ\nޢީސާ ޢަލައިހިއްސަލާމް އަކީ މުސްލިމުންގެ ގާތުގައި ރަސޫލު ބޭކަލެކެވެ. ކީރިތި ޤުރުއާނުގައި އެކަލޭގެފާނުގެ ނަންފުޅު އަލްމަސީޙް ޢީސާ ބިން މަރްޔަމް މިފަދައިން އައިސްފައިވެއެވެ. ކީރިތި ޤުރުއާނުގައި ވާ ގޮތުން އީސާގެފާނަކީ އެއްމެ މަތިވެރި ރަސޫލު ބޭކަލުންގެ ތެރޭގައި ހިމެނި ވަޑައިގަންނަވާ ބޭފުޅެކެވެ. އަދި އެކަލޭގެފާނު ފޮނުއްވުނީ އިސްރާއީލު ވަންހައިގެ މީހުންގެ ގާތަށެވެ. ޤުރުއާނުގައިވާ ގޮތުގައި އެކަލޭގެފާނު ޤަތުލެއްވެސް ނުކުރެވެއެވެ. އަދި ޞަލީބަކަށް ވެސް ނޭރުވެއެވެ. އަދި އެކަލޭގެފާނު އިލާހުވަންތަ ކަމުގެ އެއްވެސް ސިފައެއް ހިއްސާ ނުކުރައްވައެވެ.\nޢީސާ ޢަލައިހިއްސަލާމްގެ މައިކަމަނާ، މަރްޔަމް ޢަލައިހައްސަލާމް އަކީ، ދާއޫދު ޢަލައިހިއްސަލާމްގެ ދަރިކޮޅުން ވަޑައިގެންނެވި ބޭކަނބަލެކެވެ. މަރްޔަމްގެފާނު ބަލަހައްޓަވައި ތަރުބިއްޔަތުކުރެއްވީ، ﷲގެ ނަބިއްޔާ ޒަކަރިއްޔާ ޢަލައިހިއްސަލާމްއެވެ. އެކަމުގެ ވާހަކަތައް، މިސިލްސިލާގެ ޒަކަރިއްޔާ ޢަލައިހިއްސަލާމްގެ ބައިގައި ހިމެނިފައިވާނެއެވެ. ޒަކަރިއްޔާ ޢަލައިހިއްސަލާމްގެ އަނބިކަނބަލުންނަކީ، މަރްޔަމްގެފާނުގެ ދައްތާފުޅެވެ.\nމަރްޔަމްގެފާނާއި އެކަމަނާގެ މުޅި ޢާއިލާއަކީވެސް ޢިލްމުވެރި ތަޤްވާވެރި މީސްތަކުންގެ މެދުގައި ޤަދަރުވެރި ޢާއިލާއެކެވެ. އަޅުވެރިކަމާއި ޚުލްޤުރަނގަޅުކަމުގައިވެސް އެފަދަ ޢާއިލާއެއް ބަނީއިސްރާއީލުން އެޒަމާނުގައި ދެކެފައެއްނުވެއެވެ. މަރްޔަމްގެފާނުގެ ފަރާތްޕުޅުން، އަޅުވެރި ނަބީބޭކަލަކު އުފަންކުރެއްވުމަށް ﷲ އިރާދަކުރެއްވިހިނދު، އެކަމަނާގެ އަރިހަށް މަލާއިކަތް ބޭކަލަކު ފޮނުއްވާ އެކަމުގެ ޚަބަރުކުރައްވައެވެ. ﷲގެ މަލާއިކަތާއަށް މަރްޔަމްގެފާނު ދެންނެވީ ތިޔަހެންވާނީ ކިހިނަކުންތޯއެވެ؟ ތިމަންކަމަނާއީ، ކާވަންޏެއް ބައްލަވައިގެންފައިވާ އަދި ފިރިހެނެއްގެ ގައިގާ ބީހިވަޑައިގެންފައިވާ ބޭކަނބަލަކީމެއްނޫނެވެ. މަލާއިކަތާގެ ޖަވާބަކީ، ﷲ ކަމަކަށް އިރާދަކުރައްވައިފިނަމަ، އެކަމަކީ އެކަލާނގެ ޙަޟްރަތަށް ދާދި ފަސޭހަކަމެކޭ ދެންނެވުމެވެ.\nމަރްޔަމްގެފާނު އާލާސްވެ އިންނަވާ، ރައްކާވެވަޑައިގަތުމުގެ ވަގުތު އައިސް ޖެހުނުހިނދު، ހިކިފައިވާ ކަދުރުރުކެއްގައި ހިއްޕަވާ ތަޅުވާލެއްވުމަށް ﷲ އަމުރުކުރެއްވެވިއެވެ. އެގޮތަށް އެކަމަނާ ޢަމަލުކުރެއްވުމުން، ތާޒާ ރޯކަދުރު އެރުކުން އެކަމަނާއަށްޓަކައި ލިބިވަޑައިގަންނަވާނޭގޮތް ﷲ މެދުވެރިކުރެއްވިއެވެ. އެހިނދު އެކަމަނާ ވަޑައިގެން ހުންނެވީ، މީސްތަކުންނާއި އެކަހެރި ހިސާބެއްގައި ރަށްބޭރުގައެވެ.\nތުއްޕުޅު ޢީސާޢަލައިހިއްސަލާމްއާއިގެން، ޤައުމުގެ މީހުންގެތެރެއަށް އެނބުރިވަޑައިގަތުމުން، އޭގެތެރެއިން ގިނަބަޔަކު ޙައިރާންކަން ފާޅުކުރިއެވެ. އަދި އެކަމަނާގެ ޢާއިލާގެ ޚުލްޤު ރަނގަޅުކަމާ، ޢިއްފަތްތެރިކަން ހަނދާނަށްގެނަސް، ކިހިނެއް ލިބިވަޑައިގަތް ދަރިކަލެއްތޯ، މީސްތަކުން ސުވާލުކުރިއެވެ. ޖަވާބުގައި މަރްޔަމްގެފާނު އިޝާރާތްކުރެއްވީ ތުއްޕުޅު ޢީސާގެފާނަށެވެ. އެހިނދު ﷲގެ ހަޟްރަތުން ފާޅުވި މުޢުޖިޒާތެއްގެގޮތުގައި، އަދި، މަރްޔަމްގެފާނުގެ ތެދުވެރިކަމާއި ޢިއްފަތްތެރިކަމުގެ މައްޗަށް ހުރި ދަލީލެއްގެގޮތުގައި ޢީސާގެފާނު، އެންމެ ޅަފަތުގައި، ނުހަނު ރިވެތިކޮށް، މީސްތަކުންގެ އެ ސުވާލުތަކަށް ޖަވާބުދެއްވިއެވެ.\nމާތްﷲ މިފަދަ ކިތަންމެ މުޢުޖިޒާތެއް ޢީސާ ޢަލައިހިއްސަލާމްގެ ފަރާތްޕުޅުން މީސްތަކުންނަށް ފާޅުކޮށްދެއްވިއެވެ. އެއީ އެކަލޭގެފާނުގެ ބަސްފުޅުގެ ތެދުކަމާއި، އެކަލޭގެފާނުގެ މައިކަމަނާގެ ތެދުވެރިކަން ކަށަވަރުކޮށްދެއްވުމަށެވެ. އަދި ބަފައިކަލަކާއި، މައިކަނބަލަކާއި ނުލައި، ނެތުމުގެ ތެރެއިން އާދަމްގެފާނު ޚަލްޤުކުރެއްވިފަދައިން، ބަފައިކަލަކާއިނުލައި، ހަމައެކަނި މައިކަނބަލެއްގެ ވާޞިޠާއިން އެކަލޭގެފާނު ޚަލްޤުކުރެއްވިކަން ޔަޤީންކޮށްދެއްވުމަށެވެ. އަދި އެކަލޭގެފާނުގެ ނަބީކަމާއި ރަސޫލުކަމުގެ ޙުއްޖަތް ޤާއިމްކުރެއްވުމަށްޓަކައެވެ.\nމިގޮތުން ޢީސާގެފާނު، ﷲގެ ޙަޟްރަތުން ގެނަސްދެއްވި މުޢުޖިޒާތްތަކުގެތެރޭގައި، ގޭގޭގެ ތެރޭގައި މީހުން ރައްކާކޮށް ސިއްރުކޮށްފައިހުންނަ ތަކެތީގެ ޚަބަރު ވިދާޅުވެދެއްވުމާއި، ކަނުމީހުންނާއި، ޖުޒާމްބައްޔާއި ބަރަޞްބަލިފަދަ ބަލިތައް ޖެހިފައިވާ މީހުން ގައިގައި އަތްޕުޅު ބީއްސެވުމުން އެމީހުންގެ ބަލި ފަސޭހަކޮށްދެއްވުމާއި، މަށިން ދޫނި ހައްދަވައި، ފުމެލެއްވުމުން، ﷲގެ އިޒްނަފުޅާއިއެކު އޭގައި ފުރާނައެޅި، ދިރުންލިބުމާއި، މާތްﷲގެ އިޒްނަފުނާއިއެކު މަރުވެފައިވާ މައްޔިތުން ދިރުއްވުން ހިމެނެއެވެ.\nޢީސާގެފާނަށް ﷲ ބާވާލެއްވި ފޮތަކީ އިންޖީލެވެ. އެކަލޭގެފާނު ގެނަސްދެއްވި މުޢުޖިޒާތްތަކާ، ﷲގެ ފޮތާ، އެތައްއެތައް ނިޢްމަތެއް ކުރިމަތީގައި ވަނިކޮށްވެސް، ބަނީއިސްރާއީލުންގެ އެތައް ބަޔަކު އެކަލޭގެފާނުގެ ރިސާލަތަށް ކުފުރުވެ، ރޯބުހުތާނު ދޮގުތައް އެކަލޭގެފާނުގެ މައްޗަށް ހެދުން ޢާއްމުކުރޫއެވެ.\nﷲގެ މަގަށް ނަޞްރުދިނުމުގައި ޢީސާގެފާނާއި ބައިވެރިވުމަށް އެކަލޭގެފާނުގެ އަތްޕުޅުމައްޗަށް ބައިޢަތު ހިފި ބަޔަކީ ޙަވާރިއްޔަބޭކަލުންނެވެ. ޢީސާގެފާނު އެކަލޭގެފާނުގެ ރިސާލަތަށް އީމާންވީ މީސްތަކުންނާއިއެކު، 30 ދުވަހުގެ ރޯދަފުޅެއް ހިއްޕަވާ ފުރިހަމަކުރެއްވިހިނދު، އުޑުން މީރު ކާބޯތަކެތީގެ ސުފުރާއެއް ބާވައިލެއްވުންއެދި ﷲގެ ޙަޟްރަތުގައި ދެންނެވުމަށް އީމާންވެތިބި މީސްތަކުން އެދުނެވެ. އެއުރެންގެ އެވާހަކަތަކުން، ޢީސާގެފާނު ދުޢާދެންނެވުމުން، އެ ދުޢާ އިޖާބަކުރައްވަވާ، އުޑުން މީރު ކާބޯތަކެތީގެ ސުފުރާ އީމާންވީ މީސްތަކުންނަށްޓަކައި ﷲ ބާވައިލެއްވިއެވެ.\nބަނީއިސްރާއީލުންގެ ތެރޭތިބި ކުފުރާއި އަމިއްލައެދުމުން ޙައްދު ފަހަނައަޅާފައިތިބިމީހުން، ޢީސާގެފާނުގެ ރަސޫލުކަމާއި އެކަލޭގެފާނު ގެންނެވި މުޢުޖިޒާތްތަކާއިމެދު ޙަސަދަލައި، އަބަދުމެ ތިބެނީ އެކަލޭގެފާނު ޤަތުލުކުރެވޭނެވަގުތެއް ހޯދުމަށް ހުޝިޔާރުވެގެންނެވެ. މިގޮތުގައި މަސައްކަތްކުރަމުންގޮސް، އެކަލޭގެފާނު އެއުރެންގެ އަތްދަށުލައި، ޞަލީބަށް އެރުވުމުގެ ނިޔަތުގައި ނުކުމެ، އެކަލޭގެފާނުކަމަށް ހީކޮށް ޞަލީބަށް އެރުވުނީ އެހެން މީހެކެވެ. އެހުރިހާ ނުބައި ރޭވުންތަކުން ޢީސާގެފާނު ސަލާމަތްކުރައްވާ، ﷲގެ ޙަޟްރަތަށް އެކަލޭގެފާނު އުފުއްލެވިއެވެ.\nޢީސާގެފާނަކީ ބަނީއިސްރާއީލުންގެތެރެއިން، ފޮނުއްވުނު އެންމެފަހުގެ ނަބިއްޔާއެވެ. އަދި ކީރިތި ރަސޫލާއާއި، އެކަލޭގެފާނާއި ދެމެދު ހޭދަވީ މުއްދަތުގައި އެހެން ނަބިއްޔަކު، މިބިންމައްޗަކަށް ﷲ ނުފޮނުއްވައެވެ.\nޤިޔާމަތްކައިރިވެ، ދައްޖާލުގެ ފިތުނަ ޢާއްމުވާހިނދު، އެ ފިތުނައިން މީސްތަކުން ސަލާމަތްކުރައްވަވާ، ބިންމަތީ ﷲގެ ދީން ޤާއިމްކުރެއްވުމަށް، ކީރިތިރަސޫލާއަށް އިޤްތިދާވެވަޑައިގަންނަވާ ބޭކަލެއްގެގޮތުގައި ޢީސާގެފާނު ބިމަށް ފޮނުއްވާނެކަމަށް އިޝާރާތްކުރެވިފައިވާ، ޞައްޙަ ޙަދީސްތައް ކީރިތި ރަސޫލާގެ އަރިއަހުން ވާރިދުވެގެން ވެއެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 13 އޮކްޓޫބަރު 2021، 19:50 ގައެވެ.


Member Kamun isthiufaa Dhevvaa Shahid Sarukaaruge Magaamakaa Dhimaalah\n11 އޮކްޓޯބަރ 20184ކޮމެންޓް\nމެންބަރުކަމުން އިސްތިއުފާ ދީ ޝާހިދު ސަރުކާރުގެ މަގާމަކާ ދިމާލަށް\nރައްޔިތުންގެ މަޖިލީހުގެ މެންބަރުކަމުން އިސްތިއުފާ ދެއްވާ ސަރުކާރުގެ މަގާމެއްގައި އިންތިހާބީ ރައީސް އިބްރާހީމް މުހައްމަދު ސޯލިހާއެކު މަސައްކަތް ކުރެއްވުމުގެ ޝައުގުވެރިކަން އަބްދުﷲ ޝާހިދު ފާޅު ކުރައްވައިފިއެވެ.\nސަރުކާރު ބަދަލު ކުރުމުގެ މަސައްކަތުގައި އިބޫގެ ފަރާތްޕުޅުން އެންމެ އިސް ދައުރެއް މިހާރު ވެސް އަދާ ކުރައްވަމުން ގެންދަވާ ޝާހިދު ވިދާޅުވީ އިބޫ ރައީސްކަމުގެ ހުވާ ކުރައްވާ ދުވަހު މެމްބަރުކަމުން އިސްތިއުފާ ދެއްވާނެ ކަމަށެވެ.\n17 ވަނަ މަޖިލީހުގެ ރައީސްކަން ވެސް ކުރައްވާފައިވާ ޝާހިދު ވެސް ވަނީ ރައްޔިތުންގެ މަޖިލީހުގައި 25 އަހަރު ހިދުމަތް ކުރައްވާފައެވެ. ޝާހިދު މިއަދު ވިދާޅުވި ގޮތުގައި މަޖިލީހުގެ މެންބަރުކަން އަދާ ކުރައްވަން ފެއްޓެވީ ވެސް އިބޫއާއެކުއެވެ.\nޝާހިދު ވިދާޅުވީ އިބޫ ހުވާ ކުރައްވާ ދުވަހު މަޖިލީހުގެ މެންބަރުކަމުން އިސްތިއުފާ ދެއްވާނެ ކަމަށާއި އެއަށްފަހު އިބޫގެ ސަރުކާރުގައި މަގާމެއް ދެއްވައިފި ނަމަ އެ މަގާމެއްގައި ރައްޔިތުންނަށް ހިދުމަތް ކުރުމުގައި ދެމި ހުންނަވާނެ ކަމަށެވެ. މަޖިލީހުގައި ހޭދަ ކުރި ދުވަސްތަކުގައި އެކި ކަހަލަ ދުވަސްތައް ތަޖުރިބާ ކުރެއްވި ކަމަށާއި ނަމަވެސް މިހާ ހިތްދަތި ކަޅު ދުވަސްތަކެއް ތަޖުރިބާ ނުކުރައްވާ ކަމަށް ޝާހިދު ވިދާޅުވިއެވެ. އެތައް މެންބަރުންނަކަށް ވަނަ ނުދީ ހިފަހައްޓަމުންދާ އިރު އެތައް ރައްޔިތުންނެއްގެ އަޑު އިއްވުނަ ނުދީ ހިފަހައްޓާފައިވާ ކަމަށް ޝާހިދު ވިދާޅުވިއެވެ.\nޝާހިދަކީ ކުރީގެ ރައީސް މައުމޫން އަބްދުލް ގައްޔޫމުގެ ސަރުކާރުގައި ވެސް އިސް މަގާމުތަކެއް ފުރުއްވި ބޭފުޅެކެވެ. އަދި ހާރިޖީ ދާއިރާގައި ތަޖުރިބާކާރު ބޭފުޅެކެވެ.\nރައީސް މައުމޫން އިސްވެ ހުންނަވައިގެން އުފެއްދެވި ޑީއާރުޕީގައި ހުންނެވުމަށްފަހު ޝާހިދު އިދިކޮޅު އެމްޑީޕީއާއި ގުޅިވަޑައިގެންނެވީ 2013 ގެ އިންތިހާބުގެ ތެރޭގައެވެ. ޝާހިދު މިހާރު ހުންނެވީ ހެންވޭރު އުތުރު ދާއިރާގެ މެންބަރުގެ މަގާމުގައެވެ.\nއިބޫ-ފައިސަލް އަބްދުﷲ ޝާހިދު\nޔޫ އެން އަށް\nފޮރިން މިނިސްޓަރަށްވުން ވަރަށް ގާތް\nދެން ޝާހިދުގެ ދާއިރާ އަށް ކުރިމަތިލާނީ ރައީސް ނަޝީދު. ޢޭގެ ފަހުން ބަރުލަމާނީގެ ނިޒާމުގެ މަސައްކަތް ފެށި ބޮޑޮވަޒީރުކަމަށް ރައީސް ނަޝީދު ވަދައިގަންނަވާނެ\nކެބިނެޓްގެ އެއް މިނިސްޓަރު މި ޔަގީންވީ


ކޮންކަޝަން: އާދައިގެ ކަމެއްގެ ގޮތުގައި ނުދެކޭތި!\nކޮންކަޝަން: ބޮލަށް ލިބޭ އަނިޔާއަކީ އާދައިގެ ކަމެއްގެ ގޮތުގައި ނުދެކޭތި!\n13 އޮކްޓޯބަރު 2021 - 06:47 0\nއިބްރާހީމް އަންޒަރު އަބޫބަކުރު\nއަނިޔާވީ ގޮތް ހަނދާ ނެތުން ނެތުން ނުވަތަ އެނޫން ވެސް އަލާމާތެއް ފާހަގަ ވެއްޖެ ނަމަ އަވަހަށް ޑޮކްޓަރަށް ދެއްކުން މުހިންމު\nދިމާވާ އެކްސިޑެންޓެއްގައި ނުވަތަ ކުޅިވަރު ކުޅުމުގެ ތެރޭގައި ބޮލަށް އަނިޔާވުމަކީ ދިމާ ވެދާނެ ކަމެކެވެ. ތަނެއްގައި ބޮލުން ޖެހި ބޮލަށް ތަދުވުމަކީ ގިނަ ފަހަރަށް ސީރިއަސް ކަމަކަށް ނުވިނަމަވެސް ބޮލަށް އަނިޔާ ލިބުމުން ބައެއް ފަހަރަށް ދިމާވާ ހާލަތަކީ ކޮންކަޝަން އެވެ. ކޮންކަޝަން ހިމެނެނީ ޓުރަމެޓިކް ބުރެއިން އިންޖަރީ (ޓީ.ބ.ީއައި)ގެ ތެރޭގައި އެވެ. ބޮލަށް އަނިޔާއެއް ވެގެން ކޮންކަޝަން ކުރިމަތި ވެއްޖެ ނަމަ އެއިން ދޭހަވަނީ އަނިޔާގެ އަސަރު ސިކުނޑިއަށް ކޮށްފިކަމެވެ. ކޮންކަޝަން އެއް ކުރިމަތި ވެއްޖެނަމަ ޑޮކްޓަރަށް ދެއްކުމަކީ ކުރަން ޖެހޭ ކަމެކެވެ. އެ ހާލަތު ކުރިމަތިވެފައި ވާކަމަށް ޑޮކްޓަރަށް ފާހަގަ ވެއްޖެ ނަމަ ސިކުނޑިއަށް ސީރިއަސް އަނިޔާއެއް ލިބިފައިވޭތޯ ބެލުމަށް ޓެސްޓްކުރެވޭނެ އެވެ.\nކޮންކަޝަންގެ އަލާމަތްތައް ފެންނަ ގޮތަކުން ކަންކުރަންވީ ގޮތް އެނގުމަކީ މުހިންމު ކަމެކެވެ. އާންމުކޮށް ފެންނަ ކޮންކަޝަންގެ އަލާމާތްތަކުގެ ތެރޭގައި ބޮލުގައި ރިއްސުން، ބޯ އެނބުރުން، ގަބުވެފައި ހުރުން، ކަންކަން އޮޅުންބޮޅުން ވުން، ފެނުމަށް އަސަރު ކުރުން ފަދަ ކަންކަން ހިމެނެ އެވެ. މިސާލަކަށް ތަރިތަކެއް ފަދަ އެއްޗެހިތަކެއް ފެނުން އަދި ފަސޭހައިން ކަންކަމާ އުނދަގޫވެ މޫޑު ގޯސްވާން މެދުވެރިވުން ހިމެނެ އެވެ. ކޮންކަޝަން އަަށް ފަރުވާ ހޯދާ ގިނަ މީހުން އާންމުގޮތެއްގައި ކުޑަ ދުވަސްކޮޅެއް ނުވަތަ ހަފްތާތަކެއް ތެރޭ އާންމު ހާލަތައް އައިސް އެއްކޮށް ރަނގަޅު ވެއެވެ. ކޮންކަޝަންގެ އަލާމާތްތައް ވަގުތުން ނުފެނިދާނެއެވެ. ބޮލަށް ބޮޑަށް ތަދުވެއްޖެ ނަމަ އަލާމާތް ތަކަށް ސަމާލުވާން ޖެހެއެވެ.\nކުޑަކުއްޖެއްގެ ބޮލަށް ލިބޭ އަނިޔާއާއެކު ކޮންކަޝަން ކުރިމަތި ވީނަމަވެސް އެކަން ބުނެދޭން ނޭނގިދާނެ އެވެ. އެހެންކަމުން ކުޑަކުއްޖެއްގެ ބޮލަށް ހާނިކަ ވެއްޖެނަމަ ކޮންކަޝަންގެ އަލާމާތެއް ހުރިތޯ ސަމާލުވާން ޖެހެ އެވެ. ކުޑަކުދިންގެ ފަރާތުން ފެންނަ އަލާމާތްތަކުގެ ތެރޭގައި މާގިނައިން ރުއިމާއި ނިދުމާއި ކެއުމުގެ އާދަތަކަށް ބަދަަލުއައުން ހިމެނެ އެވެ. މީގެ އިތުރުން އެންމެ ކަމުދާ ކުޅޭ އެއްޗެއްސާއި މީހުންނާއި ދުރުވެ ނެގިމަޑުވެފައި ހުރެދާނެ އެވެ. ކުޑަކުދިންނަށް ހާނިކަ ނުވާނެ ގޮތަކަށް ކުދިން ބެލުމަށާއި ގެންގުޅުމަށް ހާއްސަ ސަމާލު ކަމެއް ދިނުން ވަރަށް މުހިންމެވެ.\nބޮލަށް އަނިޔާ ވުމަށް ފަހު ކުޑަކޮށް ބޮލުގައި ރިއްސުމާއި ކުޑަކޮށް ބޯއެނބުރުމާއި ކުޑަކޮށް ގަބުވެފައި ހުރުން ފަދަ ކަންކަން އިތުރަށް ގޯސްނުވާނަމަ ގޭގައި ފަރުވާ ކޮއްލައިގެން ރަނގަޅުވޭތޯ ބެލިދާނެ އެވެ. މި އަލާމާތްތައް ގިނަ އިރުތަކެއް ނުވެ ފިލައި ގޮސްފި ނަމަ ޑޮކްޓަރަށް ކޮންމެހެން ނުދެއްކި ނަމަވެސް ފުދޭނެ އެވެ. އެއީ ފަހަރެއްގައި ބޮލަށް އަނިޔާވިޔަސް ކޮންކަޝަން ކުރިމަތި ނުވަނީ ކަމައް ވެދާނެ އެވެ. ނަމަވެސް އިތުރު އަލާމާތްތައް ފެންނަން ފަށައިފިނަމަ ނުވަތަ ރަނގަޅު ނުވެ ގިނަދުވަސްވާ ނަމަ ޑޮކްޓަރަކަށް ދައްކާށެވެ. ރަނގަޅުވުން ލަސްނަމަ ޑޮކްޓަރަށް ދެއްކުން ދެހަފްތާއަށް ވުރެ ލަސް ނުކުރާށެވެ. ކޮންކަޝަން އެއް ނެތި ބޮލަށް ކުޑަކޮށް އަނިޔާވެއްޖެ ނަމަ ގޭގައި ފަރުވާ ކުރަން ތަދުވިތާ އައިސް ޕެކް އަޅާ ރަނގަޅަށް ރެސްޓް ނަގާށެވެ. ސްޓްރެސްވާ ކަހަލަ ކަންކަމުން ދުރުވެލާށެވެ.\nބޮލަށް އަނިޔާވުމާއެކު ކުޑަ ވަގުތު ކޮޅަކަށް ނަމަވެސް ހޭނެތުން، އަނިޔާއަށް ފަހު ހޮޑުލެވުން، ބޮލުގައި ރިހުން މަޑު ނުވުން، ހަނދާނަށް އަސަރު ކުރުން؛ މިސާލަކަށް އަނިޔާވީ ގޮތް ހަނދާ ނެތުން، ފަސޭހައިން ކަންކަމާ އުނދަގޫވެ ރުޅިއައުން ފަދަ އެއްވެސް އަލާމާތެއް ފާހަގަ ވެއްޖެނަމަ ލަސްނުކޮށް އަވަހަށް ޑޮކްޓަރަށް ދައްކާށެވެ.\nބޮަލަށް އަނިޔާވުމާ އެކު އެމަރޖެންސީގައި ހޮސްޕިޓަލަށް ގެންދަން ޖެހޭ ފަދަ އަލާމާތް ތަކަކީ ބޮލަށް ލިބުނު އަނިޔާއަށް ފަހު ހޭނެތިފައި އޮތުން، ހެޔަށް ގޮތްވެ ލޯ ހުޅުވައިގެން ހުންނަން ދަތިވުން، ފިޓު ޖެހުން، ނޭފަތުންނާއި ކަންފަތުން އެއްޗެހި އައުން، ގައިން ތަނެއްގެ ވާގި ނެތުން ނުވަތަ ހަރަކާތް ރަނގަޅަށް ނުކުރެވޭކަމުގެ އިހުސާސްވުން، ހިނގުމަށާއި ކޮޅަށް ހުރުމަށް އުނދަގޫވުން ނުވަތަ ބެލެންސް ގެއްލުން، ވާނުވާ އެނގުން ދަތިވުމާއި ވާހަކަ ދައްކަން އުނދަގޫވުން އަދި ލިޔުމަށް އަސަރުކުރުން އަދި ފެނުމަށް އަސަރުކުރުން ފަދަ އެއްވެސް އަލާމާތެއް ފެނިއްޖެނަމަ އަނިޔާވި މީހާ އެމަރޖެންސީގައި ހޮސްޕިޓަލަށް ގެންދިއުން ވަރަށް މުހިންމެވެ. އެމްބިއުލާންސް ހިދުމަތް ލިބޭނަމަ އެންމެ ރަނގަޅީ އެމްބިއުލާންސްގައި ގެންދިއުމެވެ. މިފަދަ ސީރިއަސް އަލާމާތްތަކެއް ފެންނަ މީހަކު ސައިކަލު ފަހަތުގައި ގެންދިއުން ރަނގަޅެއް ނޫނެވެ. އެންބިއުލާންސް ހިދުމަތް ނުލިބޭ ނަމަ ރައްކާތެރިކޮށް އެންމެ އަވަހަށް ހޮސްޕިޓަލަށް ގެންދެވޭނެ ގޮތެއް ހިޔާރު ކުރާށެވެ. މީގެ އިތުރުން ބޮލަށް އަނިޔާވީ ސީރިއަސް އެކްސިޑެންޓެއްގައި ނަމަ އެމަރޖެންސީގައި ވީ އެންމެ އަވަހަކަށް އަނިޔާވި މީހާ ހޮސްޕިޓަލަށް ގެންދަން ޖެހެއެވެ.\nކޮންކަޝަން ރަނގަޅުވާން ހަށިގަނޑަށް އަރާމު ލިބުން ވަރަށް މުހިންމެވެ. ވަރުބަލިވެ ނިދި އަންނަ ވަގުތު ނިދާށެވެ. އެ ހާލަތު މެދުވެރިވީ ކުޑަ ކުއްޖަކަށް ނަމަ އަރާމު ކުރަން ފުރުސަތުދީ އަަރާމުކުރުމަށް ބާރު އަޅާށެވެ. އަދި އެއްކޮށް ރަނގަޅު ނުވަނީސް ދުއްވާ އެއްޗެހި ދުއްވުމާއި ކުޅިވަރު ކުޅުން ރައްކާތެރިއެއް ނޫނެވެ. ކުޑަކުއްޖަކަށް ކޮންކަޝަން ކުރިމަތި ވެއްޖެނަމަ އެއްކޮށް ރަނގަޅު ވަންދެން ސްކޫލަށް ފޮނުވުން ފަސްކޮށްލާށެވެ. ބާރަށް ހެލިފެލިވެ އުޅެންޖެހޭ ފަދަ ކުޅިވަރު ކުޅުން ތިން ހަފްތާ ވަންދެން ހުއްޓުވާށެވެ. ބޮޑުމީހެއް ވިޔަސް ވަޒީފާއަށް ދިއުމާއި ކުޅިވަރު ފަދަ ކަންކަން ކޮންކަޝަން ރަނގަޅު ވަންދެން ފަސްކޮށްލުމަކީ ކުރަން ޖެހޭ ކަމެކެވެ. އެއީ ކޮންކަޝަން ރަނގަޅުވާން ލިބޭ ބާރެކެވެ. ދުއްވާ އެއްޗެހި ދުއްވުމާއި ވަޒީފާއަށް ނިކުތުމާއި ސްކޫލަށް ދެވޭވަރަށް ކޮންކަޝަން ރަނގަޅު ވެއްޖެ ކަމާމެދު ޝައްކުވާނަމަ ޑޮކްޓަރުގެ ލަފާ ހޯދާށެވެ.\nބޮލަށް އަނިޔާވީ މަސްތުގެ ހާލަތުގައި ހުއްޓާ ނަމަ ޑޮކްޓަރަށް ދައްކަން ޖެހެ އެވެ. ކޮންކަޝަން ރަނގަޅު ނުވަނީސް މަސްތުވާ އެއްވެސް އެއްޗެއް ބޭނުން ކުރުމަކީ ސިއްހަތު ރަނގަޅަށް ހުއްޓާ އެފަދަ ތަކެތި ބޭނުންކުރުމަށްވުރެ ނުރައްކާ ބޮޑު ކަމެކެވެ. މަސްތުވާ ތަކެތި ބޭނުން ކުރުމަކީ އޭގެން ގެއްލުން ލިބޭ ކަމަށްޓަކައި ދީނުގައި ހަރާމްކޮށްފައިވާ ކަމެކެވެ. އެފަދަ ކަމެއް ކުރާނަމަ އެކަން ހުއްޓާލުމަކީ ކޮންމެ މީހަކަށް ވެސް އެންމެ ފައިދާ ހުރި ގޮތެވެ.\nސިކުނޑިއަކީ ހަށިގަނޑުގައިވާ އެންމެ މުހިންމު އެންމެ ނާޒުކު އެއް ގުނަވަނެވެ. ބޮލަށް ފަސޭހައިން އަނިޔާއެއް ލިބިދާނެ ފަދަ ކަންކަން، މިސާލަކަށް ބައެއް ކުޅިވަރު ކުޅޭ އިރު ތިމާގެ އަމިއްލަ ރައްކާތެރިކަމާއި އެހެން މީހުންގެ ރައްކާތެރިކަމަށް ވިސްނައިގެން ކުޅުން ބުއްދިވެރި އެވެ. ސިކުނޑީގެ ސިއްހަތު ސަލާމަތުން ހުރުން އެއްވެސް ކުޅިވަރަކުން މޮޅުވުމަށް ވުރެ މުހިންމު ވާނެ އެވެ.


SunOnline: Alyz Collection in dhebenge Huvafen hageegathakah!\nއަލީޒް ކަލެކްޝަނުން ދެބެއިންގެ ހުވަފެން ހަގީގަތަކަށް!\nމިޙްނާ ނާސިހު 03 Jan 2020, 13:12\nޝަފީއާއި ރަހޫ، އަލީޒް ކަލެކްޝަން ޝޯރޫމްގައި --ސަން ފޮޓޯ/ އަހުމަދު އަވްޝަން އިލްޔާސް\nގަލޮޅު ސަހަރާ ކައިރީ، ސޮފޫރާ މަންޒިލްގެ ފުރަތަމަ ފަންގިފިލާގައި،ޒަމާނީ ހުރިހާ ކުލަތަކެއް ހިމެނޭހެން ފަރުމާކޮށްފައިވާ މި ވިޔަފާރިއަކީ ދެބެއިން ކަމުގައިވާ ޝަފީގާ އަލީ (ޝަފީ) އަދި ރަހުމާ އަލީ (ރަހޫ)ގެ "އަލީޒް ކަލެކްޝަން" އެވެ. މިއީ ނިކަން ޒަމާނީ ފަހާތަނެކެވެ.\nމިތަން ކިތަންމެ އަލަސް، ރަހޫ އާއި ޝަފީ، މި ދާއިރާއަށް އަލެއް ނޫނެވެ. ރަހޫ ހާއްސައީ، ކުޑަކުދިންގެ ހެދުންތަކަށެވެ. އަދި ޝަފީގެ ޝައުގުވެރިކަން އެންމެ ބޮޑަށް އޮތީ ބޮޑެތި މީހުންގެ ހެދުންތަކަށެވެ. އަލީޒް ކަލެކްޝަން ކުރިން، ދެމީހުން ހެދުން ފެހުމުގެ މަސައްކަތް ކުރީ ގޭގައި އެ މީހަކު އަމިއްލައަށެވެ.\nމިގޮތުން ރަހޫސް ކަލެކްޝަންގެ ނަމުގައި ކުރިއަށް ގެންދިޔަ މަސައްކަތް ބްރައިޑް ފެއާއާއި، ޑިޒައިނާސް ވީކް އިންވެސް ފެނިފައިވާއިރު، ޝަފީސް ކުޓުއާގެ މަސައްކަތްތައްވެސް ވަނީ ވައިބް މެގަޒިންފަދަ ޕްލެޓްފޯމްތަކުގައި ފީޗާ ކުރެވިފަ އެވެ.\nއެހެންނަމަވެސް ދެމީހުން ގުޅިގެން ބޮޑު ވިޔަފާރިއެއްގެ ގޮތުގައި މިކަން ފެށީ މިދިޔަ ސެޕްޓެމްބަރު މަހު އެވެ.\nއަލީޒް ކަލެކްޝަންއަށް ވަދެގެން އައިއިރު، ތަނުގެ ރީތިކަމާއި ފުރިހަމަކަމާއި އެކު ލޮލުގައި އަޅައިގަންނަނީ ރެކްތަކުގައި އަޅުވާފައިވާ އެކިކުލަތަކުގެ ހެދުންތަކެވެ. އެކި ކްލައިންޓުންނަށް ފަހާފައިވާ ހެދުންތަކާއި، އަދި ރެޑީ ޓުވެއާ ހެދުންތަކެއްވެސް ހުރިއިރު، ކުޑަކުދިންގެ އެކި މުނާސަބަތުތަކުގެ ހެދުންތަކާއި، ޕާޓީއަށާއި ރަސްމީ އެކި ހަފްލާތަކަށްވެސް އެކަށޭނަ އެތަށް ހެދުމެއް ފެންނަން ހުއްޓެވެ.\nޝަފީ ބުނާގޮތުން އަލީޒް ކަލެކްޝަންގެ ފަހާތަނެއް ހުޅުވަން ގަސްތުކުރިއިރު ބޭނުންވީ ފެހުމުގެ ހުރިހާ ހިދުމަތެއް ދެވޭހެން ބޮޑު 'ފެޝަން ސްޓޭޝަން' އެއް ހެދުމަށެވެ.\nޝަފީ އާއި ރަހޫގެ އިތުރުން މި މަސައްކަތަށް ހާއްސަ އިތުރު ދެ ބިދޭސީ ސްޓާފުން ގެނެސް، ތަމްރީނުދީ އަދި ފެހުމުގެ މަސައްކަތް ކުރާއިރު، ތަނުގެ އިންޓީރިއާ މަސައްކަތްތައް ކޮށްދީފައިވަނީ އާކިޓެކްޗާ އަދި އިންޓީރިއާ ޑިޒައިނިންގެ ދާއިރާއިން ތައުލީމު ހާސިލްކޮށްފައިވާ ދެމީހުންގެ ދޮންބެ އެވެ.\n"މި ތަނަކީ މިއީ ކުރިން ގުދަނެއް، ކަރަންޓެއް އެއްވެސް ކަމެއް ނެތް. ދެން އަސްލު ޓާގެޓް ކުރީ ހަމައެކަނި ފަހާތަނެއް އެކަންޏެއް ނޫން. ޝޯރޫމެއް ނޫނީ ޑިސްޕްލޭއެއް ބެހެއްޓުންވެސް ވަރަށް މުހިންމު. ދެން ކަސްޓަމަރުން އައިސް ހަމަޖެހިލައިގެން ވާހަކަދައްކާ، ތަންކޮޅެއް ސިސްޓަމެޓިކްކޮށް އޯޑަރެއް ނެގުމަށްފަހު އެއާޢި ބެހޭ ހުރިހާ ތަފްސީލެއް ފެންނަންހުރެ، ހެދުން ހެޔޮވަރުކުރާއިރު، ރަނގަޅު ލައިޓިން އެއް ހުރުންވެސް ވަރަށް މުހިންމު، ހުރިހާ ފައްޗަކާއި ގަޔަށް ހުންނަ ގޮތް ފެންނާނީ އޭރުންތާ. އެހުރިހާ ކަމެއްވެސް ކުރެވޭނެހެން މިތަން ތައްޔާރުކުރ" ޝަފީ ކިޔައިދިނެވެ.\nއެއްބަޑުއެއްބަފާ 12 ކުދިން ތިބޭ މި އާއިލާގައި ފެހުމަކީ މައިގަނޑު ގޮތެއްގައި ހުރިހާ އަންހެންކުދިންނާއި މަންމަ އަދި ބައްޕަވެސް ކޮށް އުޅޭ ކަމެކެވެ. ޝަފީ އާއި ރަހޫ ބުނާގޮތުން ދެމީހުންނަށް ފެހުމުގެ ތެރެއަށް ވަދެވުމުގެ ފަހަތުގައިވާ އެންމެ ބޮޑު ސަބަބަކީވެސް ގޭގައި މަންމައާއި ބައްޕަ ފަހާތަން ފެނުމެވެ.\n" މަންމަ، ބައްޕައާއި ދައްތަމެންވެސް ފަހާނެ، އަހަރެމެން ކުޑައިރު ލައި އުޅެނީވެސް ބައްޕަ ފަހާއުޅޭ އިންޑިއާ ޕާކިސްތާނު ސްޓައިލްގެ ހެދުންތައް. ދެން ދޮންތިގެ ދޯޕައްޓާތައް ހަލާކުކޮށްގެން ޓޮޕް އެއްޗެހި ފަހާލަނީ. ދެން ފަހާފައި ހުންނަ އެއްޗެހި މޮހައިގެންނާއި އެގޮތަށް ދަސްކުރީ. ހެދުން ހަލާކުވެފައިވެސް ހުންނާނެ ކުޑައިރު، އެކަމަކު މިހާރު ފެހުމުގެ ހުރިހާކަމެއްވެސް ގާތްގަނޑަކަށް އެނގޭ،" ރަހޫއާއި ޝަފީ ބުންޏެވެ.\nޝަފީ ބުނި ގޮތުގައި ގްރޭޑް 10 ގައި އުޅެމުންވެސް ބައެއް ރަށްޓެހިންގެ ހެދުންތައް އަމިއްލައަށް ކަނޑާ ފަހާ ހެދި އެވެ.\nފެހުމުގައި ދެމީހުން މަސައްކަތްކުރާތާ މިހާތު 10 ވަރަކަށް އަހަރުވެފައިވާއިރު، މި މަސައްކަތް ދަސްވެ، މާކެޓެއް އޮވެމެ، ރަނގަޅު އާމްދަނީއެއް ހޯދުމަށްޓަކައި ފެށި މި ވިޔަފާރި މިހާތަނަށްވެސް ވަރަށް ކާމިޔާބެވެ.\nމި ތަން ހުޅުވިތާ4މަސް ގާތްގަނޑަކަށްފާއިތުވިއިރު، ހަމަޖެހިލައިގެން ތަނުގެ މަސައްކަތްތައްކޮށް މާކެޓް ކޮށްލާނެ ވަގުތުކޮޅެއްވެސް ދެމީހުންނަށްނުވެ އެވެ. އިންޓަވިއު ނަގަމުން ދިޔައިރުވެސް، ވެޑިން ސީޒަންއާ ދިމާކޮށް ބްރައިޑަލް ވެއާ އަދި ސޫޓްސްތަކާއި، އޮފީސް ހެދުންތަކުގައި ދެމީހުން ދިޔައީ ނިކަން ބިޒީކޮށެވެ.\nސްކޫލް ނިންމީއްސުރެ ފެޝަން ޑިޒައިނިންއާއި، ފެހުމުގައި އަވަދިނެތި ޝަފީ އުޅޭއިރު، ރަހޫ ފެހުމުގެ މަސައްކަތާއިގެން ރަސްމީކޮށް އުޅެންފެށީ ދަރިން ލިބި، ދަރިންގެ ކަންކަން ކުރަމުން ވަޒީފާއެއްގައި އުޅެން އުނދަގޫވުމުންނެވެ.\nނަމަވެސް މިއަދު ދެމީހުންވެސް ނިކަން ހަމަޖެހިލައިގެން ދަރީންގެ ކަންކަމާއި އަމިއްލަ ވިޔަފާރިވެސް ފުޅާކުރަމުން އަންނައިރު، މި ދެމެދުގެ ބެލެންސެއް ފެނުމަކީ ދެމީހުންނަށްވެސް ލިބޭ އެންމެ ބޮޑު އުފަލެވެ.\nދެމީހުން ބުނާގޮތުން އޯޑަރުތަކުގައި ކިތަންމެ ބިޒީވިޔަސް، ވަގުތަށް ހުރިހާ ކްލައިންޓުންނަށްވެސް ހެދުންތައް ނިންމާލެވުމަކީ އެންމެ ބޮޑު އުފަލެވެ. ކޮންމެ ކްލައިންޓެއްވެސް ބޭނުންވާހެން އެ ބޭނުންވާ ބަޖެޓަކަށް އެކަށޭނަ ގޮތަކަށް ހެދުމުގެ މަަސައްކަތް އަލީޒް ކަލެކްޝަން އިން ކޮށްދެ އެވެ. ހަމައެޔާއެކު، ވީހާވެސް ތަފާތު ރީތި ހެދުންތަކެއް ފަރުމާކޮށްދިނުމަށްޓަކައި އަލީޒްކަލެކްޝަންއިންވެސް އަމިއްލަ ލޭސްއާއި ބައެއް ފޮތީގެ ސްޓޮކް ގެންގުޅެ އެވެ.\nއަމިއްލަ ވިޔަފާރިއެއް ދެބެއިންވެގެން ކުރިއަށް ގެންދާއިރު، މިއީ ފަސޭހަކަމެއްތޯ އަހާލުމުން ދެމީހުންވެސް ބުނީ ތަނުގެ މަސައްކަތް ދެމީހުން ގުޅިގެން ބަހާލާފައި ކަމަށާއި އެއްވެސް ކަމެއް ނުކުރެވިގެން ނޫނީ ކުރާނެ މީހެއް ނޭގިގެން އުޅެން ނުޖެހޭ ކަމަށެވެ. އެހެންކަމުން އެއީ ވަރަށް ބޮޑު ފަސޭހައެއް ކަމަށެވެ.\nކޮންމެ ކްލައިންޓަކާއިވެސް ނިކަން ގާތްކޮށް ދެކި ހިނިތުންވުމަކާއި އެކީ މަރުހަބާ ކިޔާއިރު ދެމީހުންނަށްވެސް އަލީޒް ކަލެކްޝަން ހާއްސަވާ އެންމެ ބޮޑު ސަބަބަކީ މިކަމާ އަމިއްލަ އާއިލާއާއި ގުޅިފައިވާ މިންވަރެވެ. ތަނުގެ ނަން ކަމުގައިވާ 'އަލީޒް' އައިސްފައިވަނީ ބައްޕަގެ ނަން 'އަލީ' އަށް ނިސްބަތްކޮށެވެ.\n"މަންމައާއި ބައްޕަ އުޅެނީ ރަށުގައި، އެކަމަކު މާލެ އައި ދުވަސްކޮޅުވެސް މިތަނަށްއައިސް، ފައްޗެއް ޖަހާލާ އެހެން އުޅެނީ. ދެން ދެމީހުން އެއްކޮށް މިހާ ބޮޑު ކަމެއް ފެށީމަވެސް ވަރަށް އުފާވެފައި ތިބީ. ދެން އާއިލާގެ ހުރިހާ އެންމެންވެސް އައިސް ވަރަށް ސަޕޯޓް ލިބޭ" ޝަފީ ބުންޏެވެ.\nސުމަކުން ފެށި މަސައްކަތް މިއަދު މިހާ ފުޅާވެ ކުރިއަށްގޮސްފައިވާއިރު، ބޮޑެތި ސޫޓްތަކާއި އޮފީސްތަކުގެ އެކި ޔުނިފޯމްތައްވެސް މިއަދު ފަސޭހަކަމާއި އެކު ފަހާލެވުމަކީ މަސައްކަތަށް އައިސްފައިވާ ބޮޑު ކުރިއެރުމެކެވެ. ކުރިއަށް އޮތްތަނުގައި އަލީޒް އަދި މިއަށްވުރެވެސް ފުޅާކޮށް ހާއްސަ ޑިޒައިނާ ހެދުންތަކެއް ވިއްކާލަން ބެހެއްޓޭވަރު ކުރުމަކީ ދެމީހުންގެވެސް އުންމީދެވެ.


United In Thattah Vaadhakuraane Kamah Balaigen Nuvaane: Solskjaer - Vaguthu\nޔުނައިޓެޑުން ތައްޓަށް ވާދަކުރާނެ ކަމަށް ބަަލައިގެން ނުވާނެ: ސޯލްޝެއާ\n2 ހަފްތާ ކުރިން ( ފެބުރުއަރީ 8, 2021 )\nމި ސީޒަނުގައިި ވާދަކުރާ މެންޗެސްޓަ ޔުނައިޓެޑަކީ ލީގު ހޯދުމުގެ ރޭހުގައި ވާދަކުރާ ޓީމެއްގެ ގޮތުގައި ނުބެލުމަށް އެ ޓީމުގެ ކޯޗު ސޯލްޝެއާ ބުނެފިއެވެ.\nސްކައި ސްޕޯޓްސްއިން ކުރި ސުވާލަކަށް ޖަވާބުދެމުން ސޯލްޝެއާ މިހެން ބުނީ އެންމެ ފަހުން އެވަޓަންއާ ދެކޮޅަށް ކުޅެ އެއްވަރުވި މެޗަށްފަހު މީޑިއާތަކުން އަމާޒުކުރި ސުވާލުތަކަށް ޖަވާބުދެމުންނެވެ.\nސޯލްޝެއާ ބުނީ ލީގު ކާމިޔާބުކުރާ ވާހަކަ ނުދައްކާ ކަމަށާއި މިހާ ހިސާބަށް ވެސް އައީ ގިނަ ގޮންޖެހުންތަކަށް ފަހު ކަމަށެވެ. އަދި ޔުނައިޓެޑަކީ ތައްޓަށް ވާދަކުރާ ޓީމެއްގެ ގޮތުގައި ބަލައިގެން ނުވާނެ ކަމަށާއި މި ސީޒަނުގައި ނިންމާލެވޭނެ ހިސާބު އަދި ނޭނގޭ ކަމަށް ވެސް މީގެ ދެ އަހަރުކުރިން ޔުނައިޓެޑުގެ ކޯޗުކަމާއި ހަވާލުވި ނޯވޭގެ ކޯޗު ސޯލްޝެއާ ބުންޏެވެ.\nޕްރިމިއަރ ލީގުުގައި އެންމެފަހުން އެވަޓަން އަތުން އެއްވަރުވުމާއި އެކު އެއްވަނައިގައި އޮތް ސިޓީއާއި ދެމެދު އޮތް ޕޮއިންޓުގެ ފަރަގު ހަމަހަމަކުރަން ލިބުނު ފުރުސަތު ވަނީ ގެއްލިފައެވެ. ތާވަލުގެ ދެވަނައިގައި ޔުނައިޓެޑާއި އެއްވަނައިގައި އޮތް ސިޓީއާއި ދެމެދު މިހާރު އޮތް ޕޮއިންޓުގެ ފަރަގު ވަނީ ފުޅާވެފައެވެ. އެއީ އެންމެފަހުން ލިވަޕޫލާއި ދެކޮޅަށް ކުޅުނު މެޗު ކާމިޔާބުކޮށްގެންނެވެ.\nމި ސީޒަނުގައި ޔުނައިޓެޑުން ދައްކަމުން އަންނަ ކުޅުމަކީ ފާހަގަކޮށްލެވޭ ކުޅުމެކެވެ. ނަމަވެސް އެންމެ ފަހުން ލީގުގައި އެ ޓީމު ކުޅުނު ހަތަރު މެޗުގެ ތެރެއިން ދެ މެޗުން އެއްވަރުވެފައިވާ އިރު އެއް މެޗުން ބަލިވެފައިވެއެވެ. އަދި މޮޅުވެފައި ވަނީވެސް އެއް މެޗުން ކަން ފާހަގަކޮށްލެވެއެވެ.\nލީގުގައި މެންޗެސްޓަރ ޔުނައިޓެޑުގެ މެޗެއް އެންމެ އަވަހަށް ދެން ފެންނާނީ 14 ފެބްރުއަރީގައެވެ. އެ ދުވަހު ކުޅޭ މެޗުގައި ބައްދަލުކުރާނީ ވެސްޓް ބްރޮމްވިޗް އާއެވެ.\nޔުނައިޓެޑުން ލީގު ހޯދަން އުއްމީދު ކަނޑައެއްނުލަން- ސޯލްޝެއާ


India Ge Dhuvasvee Miskitheh Thalhaa Laifi - Vaguthu\nއިންޑިއާގެ ދުވަސްވީ މިސްކިތެއް ތަޅާލައިފި\nމަސްޖިދު ގަރީބު ނަވާޒު އަލް މަރޫފް ތަޅާލައިފަ\nއިންޑިއާގެ އުއްތަރަ ޕްރަދޭޝްގައި ހުރި 100 އަހަރަށް ވުރެ ގިނަ ދުވަސްވީ މިސްކިތެއް އެ ސްޓޭޓުގެ ޑިސްޓްރިކްޓު ސަރުކާރަކުން ތަޅާލައިފިއެވެ.\nއުއްތަރަ ޕްރަދޭޝްގެ ބަރަބަންކީ ޑިސްޓްރިކްޓުގައި ހުރި މަސްޖިދު ގަރީބު ނަވާޒު އަލް މަރޫފް ތަޅާލައިފައި ވަނ ީޑިސްޓްރިކްޓު ސަރުކާރުގެ އަމުރަށް . ފުލުހުންނާއި ސަލާމަތީ ބާރުތަކުން ގޮސް އެ ސަރަހައްދުން މީހުން ދުރު ކުުރުމަށް ފަހު ކަމަށް ރިޕޯޓުތައް ބުނެއެެވެ.\nއެގޮތުން 100 ވަރަކަށް ސަފައިންނާއި ފުލުހުން އައިސް މިސްކިތާ އެއް މޭލަށް ވުރެ ކައިރިއަށް އާއްމުންނަށް ނުދެވޭ ގޮތް ހެދި ކަމަށް ރިޕޯޓުތައް ބުނެއެވެ. އަދި މިސްކިތް ތަޅާލުމަށް ފަހު މިސްކިތުގެ ބައިތައް އެ ސަރަހައްދުގައި އޮންނަ ކޯރަކަށް އެޅި ކަމަށް ވެސް ބުނެއެވެ.\nއެ މިސްކިތުގެ ކޮމިޓީގައި ހިމެނޭ އިމާމެއް ކަމަށްވާ މައުލާނާ އަބްދުލް މުސްތަފާ ވިދާޅުވީ އެ މިސްކިތަކީ ސަތޭކަ އަހަރުވީ އަދި އެތައް ހާސް މީހުން ކޮންމެ ދުވަހަކު ނަމާދު ކުރަމުން ދިޔަ މިސްކިތެކެވެ. މިސްކިތް ތަޅާލުމާ ދެކޮޅަށް ފާޅުގައި ނުކުމެ މުޒާހަރާ ކުރަން ނުކެރުނީ ސިފައިން ދެކެ ބިރުން ކަމަށް ބުނެފައިވެއެވެ. އެ ސަރަހައްދުގައި ދިރިއުޅޭ ހުރިހާ މުސްލިމުން ވެސް ފުލުހުން ދެކެ ބިރުގަނެ، ޖެހިލުންވާ ކަމަށް ބުނެފައިވެއެވެ.\nނަމަވެސް ބަރަބަންކީ ޑިސްޓްރިކްޓު މެޖިސްޓްރޭޓް ބުނީ އެ ސަރަހައްދުގައި މިސްކިތެއް ހުންނަކަން ނޭނގޭ ކަމަށެވެ. އެނގިފައިވަނީ ގަވާއިދާ ހިލާފަ އިމާރާތް ކޮށްފައިހުރި ތަނެއް ހުރިކަން ކަމަށާއި، އެކަމަށް ފިޔަވަޅު އަޅާފައިވާނެ ކަމަށް އޭނާ ބުންޏެވެ.\nރިޕޯޓުތައް ބުނާގޮތުން މިދިޔަ މާޗް މަހު މިސްކިތް ތަޅާލާނެ ކަމަށް ބުނެ އިންޒާރު ދީފައިވެއެވެ. އަދި ފަހުން މިސްކިތަށް ވަނުން މަނާކޮށް ދަތިކުރުމުގެ ފިޔަވަޅުތަކެއް އެޅިކަމަށް ބުނެފައިވެއެވެ.


Gina inaamuthakakaai eku F and B show fashaifi Gina inaamuthakakaai eku F and B show fashaifi\nގިނަ އިނާމްތަކަކާއި އެކު އެފްއެންބީ ޝޯ ފަށައިފި\nހައިރައިޒް އިން އިންތިޒާމްކޮށްގެން ބާއްވާ ފުޑް އެންޑް ބެވްރެޖް ޝޯވ މިއަދު ފަށައިފި އެވެ.\nމިއަދު ހަވީރު އާޓް ގެލެރީގައި ފެށި މި ޝޯވއަކީ މި މަހުގެ 18، 19 އަދި 20 މި ތިން ދުވަހު ކުރިއަށް ގެންދާ ޝޯވ އެކެވެ. ކާބޯތަކެތި ޝޯވކޭސް ކުރާ މި ޝޯވ ގެ މިއަހަރުގެ މެއިން ސްޕޮންސާއަކީ މެގީ ނޫޑްލްސް އެވެ. އަދި ކޯ ސްޕޮންސަރުންގެ ތެރޭގައި ހިމެނެނީ ލޮޓަސް ފިހާރަ އާއި އޮންދިގޯ އެވެ.\nތިން ދުވަހަށް އާޓް ގެލެރީގައި ކުރިއަށްދާ މި ޝޯވ ފަށައިފައިވަނީ 15 ކުންފުންޏަކާއި އެކު އެވެ. އެގޮތުން މިއަހަރުގެ ޝޯވގައި މިއަހަރު ބައިވެރިވާ ފަރާތްތަކަކީ ހޮބްސަންސް ޗޮއިސް އާއި ފޭންސީ ފުޑްސް އާއި ފުޑް ހަބް އާއި ސްޓެލްކޯ އާއި ޔޫރޯ ސްޓޯރާއި ކެފޭ ޑި އިޓާލިއާ އާއި ދަ ބެރީ ކޮމްޕެނީ އާއި ޑައިން އާއި ލިލީ އިންޓަނޭޝަނަލް އާއި އޮންދިގޯ އާއި ވީއެޗް ހޯލްޑިނގްސް - މޫވެންޕިކް އާއި ލޮޓަސް އާއި ޑިވައިން އާއި ޔުނައިޓެޑް ފުޑް ސަޕްލަޔާސް އަދި ކޮކާކޯލާ އެވެ.\nމީގެ އިތުރުން މިއަހަރުގެ ޝޯވގައި ވެސް ތަފާތު ގިނަ އިނާމްތައް ހޯދުމުގެ ފުރުސަތުތައް ވަނީ ހުޅުވާލައިފަ އެވެ. އޭގެ ތެރޭގައި ކޮންމެ ދުވަހަކު ޝޯވއަށް ޒިޔާރަތްކޮށްގެން ވިޒިޓް އެންޑް ވިން އާއި އެކްސްޕީރިއެންސް އެންޑް ވިން ފަދަ ޕްރޮމޯޝަންތަކުން އިނާމުތައް ހޯދުމުގެ ފުރުސަތުތައް ވަނީ ހުޅުވާލައިފަ އެވެ.\nމިއަހަރުގެ ޝޯވގައި ތަފާތު އެކި މުނިފޫހި ފިލުވުމުގެ ހަރަކާތްތައް ކުރިއަށް ގެންދިއުމަށް ހަމަޖެހިފައިވާކަމަށް ވެސް އެ ހައިރައިޒް އިން މައުލޫމާތު ދެއެވެ. އެގޮތުން މަގްބޫލު ފަންނާނުންގެ ލަވަ ތަކާއި ބޮޑުބެރުގެ ފޯރިގަދަ ހުށަހެޅުންތައް ޝޯވގެ ތެރެއިން ފެންނާނެ ކަމަށް ހައިރައިޒް އިން މައުލޫމާތު ދެއެވެ.\nހައިރައިޒްއިން އެފްއެންބީ ޝޯވ އެންމެ ފުރަތަމަ ބާއްވާފައި ވަނީ މިދިޔަ އަހަރު އެވެ. ހައިރައިޒްއަކީ ރާއްޖެ އާއި ރާއްޖޭން ބޭރުގައި އިވެންޓްތައް އޮގަނައިޒް ކުރާ ކުންފުންޏެކެވެ. މި ކުންފުނިން ރާއްޖޭގައި ބާއްވާ އަނެއް ފެއާއަކީ ވެކޭޝަން އެކްސްޕޯ އެވެ.